অমেৰুদণ্ডী প্ৰাণী - অসমীয়া ৱিকিপিডিয়া\n(অমেৰুদণ্ডীৰ পৰা পুনঃনিৰ্দেশিত)\nঅমেৰুদণ্ডী প্ৰাণী (ইংৰাজী: Invertebrates) হৈছে মেৰুদণ্ড বা পৃষ্ঠৰজ্জু নথকা বা বিকশিত নোহোৱা প্ৰাণী। উপপৰ্ব মেৰুদণ্ডীৰ অন্তৰ্ভূক্ত নোহোৱা প্ৰাণীবোৰেই হৈছে অমেৰুদণ্ডী প্ৰাণী। সন্ধিপদী (পতংগ, আৰ্কিনাইড, ক্ৰাষ্টাচিয়ান, আৰু মিৰিয়াপদছ), কোমলদেহী (কাইটন, শামুক, বাইভেল্‌ভছ, ষ্কুইড, আৰু অক্টোপাছ), বলয়ী (কেচু আৰু জোক), আৰু স্নাইডেৰিয়ান (হাইড্ৰা, জেলী ফিছ, ছী এনামন, আৰু প্ৰৱাল) আদি অমেৰুদণ্ডীৰ উদাহৰণ।\nসাধাৰণ মাখি, Drosophila melanogaster, বৈজ্ঞানিক গৱেষণাত বহুল ব্যৱহৃত প্ৰাণী।\nউপপৰ্ব মেৰুদণ্ডীৰ অন্তৰ্গত নোহোৱা সকলো প্ৰাণী গোট:\nবৰ্গীকৰণমতে অন্তৰ্ভূক্ত কিন্তু পৰম্পৰাগতভাবে\nঅন্তৰ্ভূক্ত নোহোৱা গোটসমূহ\nপ্ৰাণী প্ৰজাতিৰ সৰহসংখ্যকেই হৈছে অমেৰুদণ্ডী; আনুমানিক প্ৰায় ৯৭%। বহুটো অমেৰুদণ্ডীৰ জীৱবৈজ্ঞানিক গোটৰ অন্তৰ্গত বিভিন্ন প্ৰজাতিৰ সংখ্যা সৰ্বমুঠ মেৰুদণ্ডী প্ৰাণীৰ সংখ্যাতকৈও বেছি।\nঅন্য অমেৰুদণ্ডীতকৈ কিছুমান অমেৰুদণ্ডী, যেনে টিউনিকাটা আৰু লান্সেলেট মেৰুদণ্ডীৰ অধিক নিকট সম্পৰ্কীয়।\n3 অমেৰুদণ্ডী প্ৰাণীৰ সংখ্যা\nঅমেৰুদণ্ডী প্ৰাণীৰ ইংৰাজী নাম "invertebrate" শব্দটো লেটিন ভাষাৰ vertebra অৰ্থাৎ সাধাৰণতে এটা সন্ধী আৰু কেতিয়াবা মেৰুদণ্ডীৰ ৰাজহাড়ৰ পৰা থকা এটা সন্ধী বুজোৱা শব্দটোৰ পৰা আহৰণ কৰা হৈছে। আনহাতে vertebra শব্দৰ সন্ধী বিষয়টো verto বা vorto, অৰ্থাৎ ঘুৰিব পৰা শব্দৰ পৰা আহৰণ কৰা হৈছে। আগফালৰ in- পদাংশই "নহয়" বা "নথকা" বুজায়।\nঅমেৰুদণ্ডী প্ৰাণীক কেইবাটাও মূল শ্ৰেণীত ভাগ কৰা হৈছে, ইয়াৰে কিছুমান এতিয়াও বৰ্গীকৰণৰ দিশৰ পৰা বিবাদমান যদিও এতিয়াও ব্যৱহাৰ কৰি থকা হৈছে।\nকম্ব জেলী (টেন'ফৰা)\nহাইড্ৰা, জেলীফিছ, ছীএনামন আৰু প্ৰৱাল (ক্লিডেৰিয়া)\nতৰা মাছ, ছী আৰ্চিন, সামুদ্ৰীক তিঁয়হ (কণ্টকচৰ্মী)\nচেপেটা কৃমি (প্লেটিহেলমিনথেছ)\nঘূৰণীয়া বা ফিটা কৃমি (নিমাট'ডা)\nকেঁচু আৰু জোক (এনিলিডা)\nপতংগ, মকৰা, ক্ৰুষ্টাচিয়ান আৰু মেৰীপড (সন্ধিপদী)\nকাইটন, শামুক, বাইভালভছ, স্কুইড, আৰু অক্টোপাছ (কোমলদেহী)\nঅমেৰুদণ্ডী প্ৰাণীৰ সংখ্যাসম্পাদনা কৰক\nএই পৰ্যন্ত সকলোতকৈ বেছি সংখ্যক অমেৰুদণ্ডী প্ৰানী হৈছে পতংগ প্ৰজাতিৰ। আইইউচিএনৰ সংকটজনক প্ৰাণীৰ তালিকা ২০১৪.৩" অনুহৰি গুৰুত্বপূৰ্ণ অমেৰুদণ্ডী প্ৰাণীৰ টেক্সন'মি আৰু আনুমানিক সংখ্যা তলৰ তালিকাত দিয়া হল।\nজেলিফিছ, কণ্টকচৰ্মী প্ৰাণী,\nপৰিফেৰা, অন্যান্য কীট ইত্যাদি. ৬৮,৬৫৮\nআইইউচিএন (IUCN)ৰ হিচাপত আনুমানিক ৬৬,১৭৮ প্ৰজাতিৰ মেৰদণ্ডী প্ৰাণী এই পৰ্যন্ত নামকৰণ কৰা হৈছে। এই অণুযায়ী, প্ৰাণীজগতৰ ৯৫% তকৈও বেছি অমেৰুদণ্ডী প্ৰাণী। .\nকাৰ্ল লিনিয়াছে অমেৰুদণ্ডী প্ৰাণীক কেৱল দুটা গোটত ভাগ কৰিছিল, ইনচেক্টা আৰু ৱাৰ্মছ (কেঁচু)। জীন−বাপ্টষ্ট লেমাৰ্কক ১৭৯৩ চনত Muséum National d'Histoire Naturelleৰ "Curator of Insecta and Vermes" পদত নিযুক্ত কৰা হয়, দুযো এই জীৱবোৰৰ বাবে "invertebrate" ব্যৱহাৰ কৰিছিল আৰু পূৰ্ৱৰ দুটা গোটৰ সলনি ইহঁতক দহটা গোটত ভাগ কৰিছিল। তেঁওলোকে ইনচেক্টাক আৰ্কিনিডা (Arachnida) আৰু ক্ৰুষ্টেচিয়া (Crustacea) নামৰ দুটা ভাগত ৱাৰ্মছক মলাস্কা, এনিলিডা, চিৰিপেডিয়া, ৰেডিয়েটা, চিলেনটেৰেটা, আৰু ইনফুচৰিয়া (Mollusca, Annelida, Cirripedia, Radiata, Coelenterata and Infusoria) নামৰে বিভক্ত কৰে। বৰ্তমান অমেৰুদণ্ডীৰ একেবাৰে সৰল স্পঞ্জৰ পৰা জটিল সন্ধিপদীলৈকে প্ৰায় ৩০ টাতকৈও অধিক পৰ্ব আছে।\nবহু শতিকালৈকে বৃহৎ মেৰুদণ্ডী আৰু দৰকাৰী প্ৰজাতিসমূহৰ বাবে অমেৰুদণ্ডী প্ৰাণীৰ অধ্যয়নক বিজ্ঞানীসকলে উপেক্ষা কৰি আহিছিল। ১৮ শতিকাত লিনিয়াছ আৰু লেমাৰ্কৰ অধ্যয়নৰ আগলৈকে অমেৰুদণ্ডীৰ অধ্যয়ন বিজ্ঞান কোনো প্ৰধান ভাগ নাছিল। বিজ্ঞানৰ বিভিন্ন ক্ষেত্ৰ যেনে চিকিৎসা, বংশগতি, পৰিস্থিতি বিজ্ঞান আদিলৈ অমেৰুদণ্ডীৰ অৱদানৰ আবিস্কাৰৰ পিছৰে পৰা প্ৰায় বিংশ শতিকাৰ পৰা ই প্ৰাকৃতিক বিভাগৰ এটা প্ৰধান ভাগ ৰূপে বিবেচিত হয়।\n↑ May, Robert M. (16 September 1988). "How Many Species Are There on Earth?". Science খণ্ড 241 (4872): 1441–1449. doi:10.1126/science.241.4872.1441. PMID 17790039. http://www.ciesin.org/docs/002-253/002-253.html.\n↑ Richards, O. W.; Davies, R.G. (1977). Imms' General Textbook of Entomology: Volume 1: Structure, Physiology and Development Volume 2: Classification and Biology. প্ৰকাশক Berlin: Springer. ISBN 978-0-412-61390-6.\n↑ Tucker, T. G. (1931). A Concise Etymological Dictionary of Latin. প্ৰকাশক Halle (Saale): Max Niemeyer Verlag.\n↑ Skeat, Walter William (1882). An etymological dictionary of the English language. Clarendon Press. পৃষ্ঠা. 301.\n↑ "What Are the Main Groups of Invertebrates?". https://www.reference.com/science/main-groups-invertebrates-30b0365b4702b5f8.\n↑ 6.0 6.1 6.2 The World Conservation Union. 2014. IUCN Red List of Threatened Species, 2014.3. Summary Statistics for Globally Threatened Species. Table 1: Numbers of threatened species by major groups of organisms (1996–2014).\n↑ Ducarme, Frédéric (2015). "Why study invertebrates? A philosophical argument from Aristotle". No Bones (Smithsonian Institution website). http://nmnh.typepad.com/no_bones/2015/06/why-study-invertebrates-a-philosophical-argument-from-aristotle.html.\n"https://as.wikipedia.org/w/index.php?title=অমেৰুদণ্ডী_প্ৰাণী&oldid=208398"ৰ পৰা অনা হৈছে\nশেষ সম্পাদনা কৰা হৈছে 28 October 2019 তাৰিখে 05:10 বজাত\nএই পৃষ্ঠাখন ২৮ অক্টোবৰ, ২০১৯ তাৰিখে ১০:৪০ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=54009।


borchola-women-picnic-for-a-specific-reason-tv-haren-skd– News18 Assam\nচৰকাৰে হেনো মাইক্ৰ’ ফাইনেন্সৰ ঋণ মাফ কৰিলে! এটা অঞ্চলৰ শ শ মহিলাই আবতৰীয়া বিহুু পাতি আয়োজন কৰিলে ভোজ–ভাতৰ\nUpdated:January 4, 2021, 11:18 AM IST\nমন্ত্ৰী হিমন্ত বিশ্ব শৰ্মাই বিধানসভাত মাইক্ৰ’ ফাইনেন্সসমূহক নিয়ন্ত্ৰণ কৰিবলৈ বিল উত্থাপন কৰিছিল৷ কিন্তু এইসকল মহিলাই বুজিলে মাইক্ৰ’ ফাইনেন্সৰ ঋণ হেনো চৰকাৰে সকলো মাফ কৰিলে৷\nLast Updated: January 4, 2021, 11:18 AM IST\nএটা অঞ্চলৰ মহিলাসকলে আয়োজন কৰিলে ভোজ–ভাত ৷ পাতিলে আবতৰীয়া বিহু৷ কিন্তু ভোজ–ভাত কিহৰ বাবে আয়োজন কৰিছে তেওঁলোকে? ইয়াৰ ৰহস্য জানি আপুনি হতবাক হ’ব৷ এয়া কোনো ন- খোৱা বা নতুন বছৰৰ ভোজ–ভাত নহয়৷ মাইক্ৰ’ ফাইনেন্সৰ ঋণ হেনো চৰকাৰে মাফ কৰিলে! চৰকাৰে বিধানসভাত উত্থাপন কৰা মাইক্ৰ’ ফাইনেন্সৰ বিল সন্দৰ্ভত বিভ্ৰান্ত হৈ শোণিতপুৰৰ বৰছলাৰ এইসকল মহিলাই ভোজ–ভাতৰ আয়োজন কৰি পাতিলে আবতৰীয়া বিহু৷\nশেহতীয়াকৈ বিত্ত মন্ত্ৰী হিমন্ত বিশ্ব শৰ্মাই বিধানসভাত মাইক্ৰ’ ফাইনেন্সসমূহক নিয়ন্ত্ৰণ কৰিবলৈ বিল উত্থাপন কৰিছিল৷ কিন্তু এইসকল মহিলাই বুজিলে মাইক্ৰ’ ফাইনেন্সৰ ঋণ হেনো চৰকাৰে সকলো মাফ কৰিলে৷ তেওঁলোকে লোৱা ঋণ আৰু দিব নালাগে৷ সেয়ে শোণিতপুৰ বৰছলাৰ একাংশ মহিলাই ইয়াক লৈ আয়োজন কৰিলে ভোজৰ৷\nভোজত মাছ–মাংস, দাইল সকলো আইটেমেই ৰাখিলে৷ সকলো মহিলাই উদৰ পুৰাই খাই নাচি–বাগি মতলীয়া হ’ল৷ ৰৌটোকে ঢৌ ভাবি চৰকাৰৰ ঘোষণাত বিভ্ৰান্ত হৈ এইসকল মহিলাই ভোজ–ভাত আয়োজন কৰি আনন্দ–উল্লাস কৰি এতিয়াৰে পৰা মাইক্ৰ’ ফাইনেন্সৰ ঋণৰ কিস্তি আৰু নিদিয়াৰ কথাও প্ৰকাশ কৰিলে৷\nউল্লেখযোগ্য যে বিত্ত মন্ত্ৰীয়ে মাইক্ৰ’ ফাইনেন্সৰ বিধেয়কখন বিধানসভাত উত্থাপন কৰি কৈছিল, কিস্তি আদায়ৰ নামত মাইক্ৰ’ ফাইনেন্সে কোনো ধৰণৰ হাৰাশাস্তি কৰিব নোৱাৰিব, কৰিলে আইনী ব্যৱস্থা ল’ব৷ কিন্তু শোণিতপুৰৰ বৰছলাৰ বহু মহিলাই ইয়াক লৈ বিভ্ৰান্ত হৈ চৰকাৰে হেনো সকলো মাফ কৰিলে বুলি এনেকৈ ভোজ–ভাত আয়োজন কৰি নাচি–বাগি হিমন্ত বিশ্ব শৰ্মা জিন্দাবাদ, বিজেপি চৰকাৰ জিন্দাবাদ আদি ধ্বনিও দিলে। কিন্তু প্ৰকৃত সত্যক নুবুজি এনেকৈ ভোজ–ভাত আয়োজন কৰাক লৈ অঞ্চলটোৰ লোকসকলৰ মাজত এক হাঁহিৰ খোৰাক যোগাইছে৷ ইফালে এইসকল মহিলাক এতিয়া বুজাব কোনে সেয়াহে লক্ষ্যণীয় হ’ব৷


চুল স্থানান্তর পদ্ধতির দিনে কি ঘটবে - ড। পি.জে. মজুমদার, হেয়ার ট্রান্সপ্ল্যান্ট গুয়াহাটি দ্বারা\nকেনেকৈ হেয়াৰ ট্রেঞ্চপ্লেন্ট ডক্টৰ আৰু ক্লিনিক বাছনি কৰা হয়?\nযদি আপুনি আমাৰ পৰিষেৱাটো ভাল পাইছে তেনেহলে অনুগ্রহ কৰি ইয়াত ক্লিক কৰি গুগল ৰিভিউত প্রকাশ কৰকঃ\nশ্রেষ্ঠ যন্ত্রানুষঙ্গঃ আৰোগ্যম হেয়াৰ ট্রেঞ্চপ্লেন্ট ক্লিনিক আটাতইকৈ ভাল উপলব্ধ যন্ত্রপাতি যেনে স্পষ্টতা আৰু সঠিকতাৰ বাবে 6X Heine Loupe, ভোঁতা টাইটানিয়াম পাঞ্চসমূহৰ দ্বাৰা ক্ষতি আৰু গ্রাফটৰ ট্রাঞ্চছেকচন, প্রক্রিয়াটোক উপযুক্ত মানৰ বনাবলৈ আৰু চুলি বহুউৱাৰ সময়ত ক্ষতিৰ পৰিমাণে যিমানখিনি সম্ভব কম কৰিবলৈ, প্রধান ওটি (OT) স্তৰক নির্বীজন কৰিবলৈ, সকলো যন্ত্রপাতিৰ ফামিগেচন আৰু অটোক্লেভিং ইত্যাদিবোৰ কৰিবলৈ ছৈ ইমপ্লেন্টার্ছ প্রক্রিয়াৰ ব্যৱহাৰ কৰে।\nআৰোগ্যম হেয়াৰ ট্রেঞ্চপ্লেন্ট ক্লিনিকে দৰ্মহাভুক্ত ব্যক্তিৰ বাবে 0% ইণ্টাৰেস্ট-ফ্রি কিস্তিৰ সুবিধা আগবঢ়াইছে। ইয়াৰ চর্তবোৰ হ'লঃ\nকিস্তিৰ সুবিধা মাথোন দৰ্মহাভুক্ত চৰকাৰী, আধা-চৰকাৰী নাইবা মাল্টি নেশ্বনেল সংস্থাত কাম কৰা ব্যক্তিৰ বাবেহে প্রযোজ্য।\nকিস্তিৰ সুবিধা ল'বলৈ হচপিটেলৰ সৈতে এখন আইনি চুক্তিত স্বাক্ষৰ কৰিব লাগিব। এই চুক্তিখন বাধ্যতামূলক আৰু ক্লিনিকে যিকোনো অনধিকাৰ প্রবেশৰ বাবে আইনি কার্য হাতত লোৱাৰ পূর্ণ অধিকাৰ আছে।\nপ্রক্রিয়া আৰম্ভৰ আগদিনাখন কিস্তি পৰিশোধৰ বাবে আনুষ্ঠানিকতা পূৰণকল্পে ৰোগীক অৱশ্যই হচপিটেল পাবগৈ লাগিব।\nৰোগীক অৱশ্যই আগৰ মাহৰ দৰ্মহাৰ চিলিপ দেখুৱাব লাগিব। সাধাৰণতে, মাহেকীয়া দৰ্মহা অৱশ্যই কিস্তিৰ টকাৰ তিনিগুণ হ'ব লাগিব।\nৰোগীক অৱশ্যই যোৱা তিনিমাহৰ বেংকৰ স্টেটমেন্ট আৰু লগতে বেংকৰ সৈতে ভাল সম্পর্কৰ তথ্য জমা কৰিব লাগিব।\nমুঠ খৰচৰ আধাখিনি প্রক্রিয়া আৰম্ভৰ দিনাখন জমা কৰিব লাগিব আৰু বাকীথকা আধাখিনি তিনিটা সমান কিস্তিত জমা কৰিব লাগিব।\nতিনিটা পোস্ট ডেটেট আৰু বৈধ চেক অৱশিষ্ট তিনিটা কিস্তিৰ সৈতে জমা কৰিব লাগিব।\nপৰিচয় পত্রৰ ফটোকপি যেনে ড্রাইভিং লাইচেঞ্চ নাইবা পাচপ'র্ট আৰু চাকৰীৰ প্রমাণপত্র যেনে সংস্থাটোৰ আইডেন্টিটি কার্ড পেমেন্টৰ সময়ত জমা কৰিব লাগিব।\nবৈধ চেক জমা নকৰিলে কিস্তিৰ সুবিধা দিয়া নহ'ব।\nআৰোগ্যম হেয়াৰ ট্রাঞ্চপ্লেন্ট ক্লিনিক আটাইতকৈ ভাল যন্ত্রপাতি যেনেঃ 6X Heine loupes, Titanium Blunt punches, শ্রেষ্ঠ নির্বীজন আৰু অন্যান্য সঁজুলি ইত্যাদিৰ যোগান দি উন্নত গুণমান আগবঢ়ায়, যাৰ জৰিয়তে প্রাথমিক অৱস্থাতকৈও অৱশেষত কম খৰচত পৰিষেৱা দিয়ে।


xukhdukh.com August 21, 2013 goodnews,\n১. অসমৰ গৰা-খহনীয়াক ৰাষ্ট্ৰীয় দুৰ্যোগ ৰূপে ঘোষণাৰে ৰাষ্ট্ৰীয় দুৰ্যোগ সাহাৰ্য পুঁজিৰ অন্তৰ্ভু্ক্ত কৰাৰ বাবে গঠিত কেন্দ্ৰীয় মন্ত্ৰীগোট আৰু গৃহ মন্ত্ৰণালয়ৰ শীৰ্ষ বিষয়া বৰ্গৰ সতে আজি অসমৰ মুখ্যমন্ত্ৰীৰ গুৰুত্বপূৰ্ণ বৈঠকঃ অনুষ্ঠিত হব দিল্লীৰ কৃষি ভৱনত৷\nলাডাখত থকা বিশ্বৰ সৰ্বোচ্চ এয়াৰ ষ্ট্ৰীপত\nবিমান অৱতৰণেৰে ভাৰতে দিলে\nচীনা বাহিনীক যোগ্য প্ৰত্যুত্তৰ\n২. ডঃ পীতাম্বৰ দেৱ গোস্বামীলৈ বৰ অসমৰ প্ৰথম ডক্টৰেট, সাহিত্য সভাৰ প্ৰাক্তন সভাপতি তথা ঢাকা বিশ্ববিদ্যালয়ৰ প্ৰাক্তন ভাৰপ্ৰাপ্ত উপাচাৰ্য ডঃ ময়িদুল ইছলাম বড়াৰ নামত প্ৰৱৰ্তিত ২০১৩ বৰ্ষৰ সাহিত্য বঁটাঃঅহা ২৩ ছেপ্তেম্বৰত বড়াদেৱৰ ১১৪তম জন্মবাৰ্ষিকীত এই বঁটা প্ৰদান কৰিব ইমৰাণ শ্বাহ দেৱে৷\n৩. গুৱাহাটীত উন্মোচিত হ’ল নেচনেল ইনষ্টিটিউট অৱ ইলেক্ট্ৰ’নিক্স এণ্ড ইনফৰমেচন টেকনলজিৰ(নিয়েলিট)ৰ প্ৰথমটো কেন্দ্ৰঃ ভাৰত চৰকাৰৰ নতুন ইলেক্ট্ৰ’নিক্স নীতিৰ ফলত এই খণ্ডত হব ৪০০বিলিয়ন ডলাৰৰ ব্যৱসায়, প্ৰচুৰ নিয়োগৰ সুবিধা সৃষ্টি হোৱাৰ সম্ভাৱনাৰ কথা ব্যক্ত কৰিলে কেন্দ্ৰীয় চৰকাৰৰ তথ্য প্ৰযুক্তি বিভাগৰ সচিব তথা উন্মোচক জে সত্য নাৰায়ণে৷\n৪. অভিযোগনামা দাখিল হোৱা কোনো অপৰাধীকে নিৰ্বাচনত প্ৰতিদ্বন্দিতাৰ সুযোগ নিদিয়ে বুলি নিজৰ স্থিতি স্পষ্ট কৰি শপতনামা দাখিল কৰিলে নিৰ্বাচন আয়োগেঃ ৰাজনৈতিক দল সমূহৰ বিৰোধিতা স্বত্বেও উচ্চতম ন্যায়ালয়ৰ সম-পৰ্যায়ৰ স্থিতিকে গ্ৰহণ কৰি উচ্চতম ন্যায়ালয়ক জনালে নিজৰ স্পষ্ট অভিমত৷\n৫. বলাৎকাৰীক চুৰিৰে আঘাত কৰি মুৰ্মুষ কৰিলে নিৰ্যাতিতাইঃ বৈঠালাংছত তিনি গৰাকী বিয়া কৰোৱা লম্পটক আত্মৰক্ষাৰ প্ৰচেষ্টাৰে দিলে এই সেকা৷\n৬. বিদ্যুত সম্পৰ্কীয় অভিযোগ নিষ্পত্তিকৰণৰ বাবে গুৱাহাটীত মুকলি হ’ল "কাষ্টমাৰ কেয়াৰ ইউনিট": ১৫৫৩৩৩ নম্বৰত ফোন কৰি গ্ৰাহকে দিব পাৰিব অভিযোগ, ফেচবুক পেজৰ জৰিয়তেও গ্ৰহণ কৰিব অভিযোগ৷\n৭. প্ৰায় তিনিশ বছৰ পুৰণি মঙলদৈ বেগামুখৰ তৰালী পুখুৰীক "আমাৰ পুখুৰী" আঁচনিৰ আধাৰত ৬.৯০লাখ টকা ব্যয় কৰি গঢ়ি তুলিলে মাছ পোহাৰ বাবে উপযুক্তঃ তৰালী মীন পালন সমিতিৰ এই কাৰ্যক প্ৰশংসা কৰি মাছৰ পোনা মেলিলেহি মীন মন্ত্ৰীয়ে৷\n৮. ভিআইপি গাড়ীৰ চাইৰেন বন্ধ কৰিবলৈ নিৰ্দেশ দিলে উচ্চতম ন্যায়ালয়েঃ ৰঙা লাইটৰ অপ-প্ৰয়োগৰ বিপৰীতে একালৰ গৃহমন্ত্ৰী হৈও পি চিদাম্বৰমে তেনে সুবিধা নোলোৱাৰ কথা উল্লেখ কৰিয়েই কেন্দ্ৰ আৰু ৰাজ্য সমূহলৈ জাৰি কৰিলে নিৰ্দেশনা৷\n৯. খগেন মহন্ত-অৰ্চনা মহন্তলৈ জিএলপি চ’চিয়েল চাৰ্কোলৰ ডঃ বি পি চাৰাফ সোঁৱৰণী বঁটাঃ মেডাণ্ট মেডিচিটি, ডাউন টাউন হস্পাতাল, গুৱাহাটী ৰাউণ্ড টেবল ২৩৫ৰ সহযোগত অহা ২২-২৩ আগষ্টত আয়োজন কৰিছে বিনামূলীয়া স্বাস্থ্য শিবিৰৰ৷\n১০. আমষ্টাৰডাম চলচ্চিত্ৰ মহোৎসৱত উজলিল ভাৰতীয় পৰিচালক ৰিতেশ বাট্ৰাৰ "দ্যা লাঞ্চ বক্স": কাঁ চলচিত্ৰ মহোৎসৱৰ পাছত আমষ্টাৰডামতো পায় "দৰ্শকৰ নিৰ্বাচন"ত শ্ৰেষ্ঠ ছবিৰ সন্মান৷\n১১. অসম গ্ৰামীণ বিকাশ বেংকৰ প্ৰশংসনীয় উদ্যোগঃ সাপটগ্ৰাম শাখাই অনুষ্ঠিত কৰিলে বেংকৰ গ্ৰাহক সমাবৰ্তন আৰু টেলি কুইজ প্ৰতিযোগিতা, ছানছাইন ইংলিছ স্কুলত৷\n১২. আজিৰ পৰা দুদিনীয়া কাৰ্যসূচীৰে ছয়গাঁও মহাবিদ্যালয়ত উদযাপিত হব আন্তৰ্জাতিক গণিত বৰ্ষৰ অনুষ্ঠান৷\n১৩. জীয়া ভৰলীৰ খহনীয়াৰ প্ৰতিৰোধৰ বাবে বিহিয়া গাঁৱত নতুন আঁচনি লব বুলি ঘোষণা কৰিলে জলসম্পদ মন্ত্ৰীয়েঃ ক্ৰমে ভাবুকিৰ সন্মুখীন হোৱা তেজপুৰ বিশ্ববিদ্যালয় তথা পাঁচ অঞ্চলক বচাবলৈ গ্ৰহণ কৰিব প্ৰতি-ব্যৱস্থা৷\n১৪. পাঠশালাত "অসমী সংঘ"ই আয়োজন কৰে হৃদৰোগবিষয়ক এক সজাগতা শিবিৰঃ কাৰ্ডিঅ’লজিষ্ট ছ’চাইটি (নৰ্থ ইষ্ট) গুৱাহাটী আৰু সৃষ্টি ইণ্টাৰনেচনেল ছ’চাইটিৰ উদ্যোগত এই বিনামূলীয়া হৃৰোগ প্ৰতিৰোধ আৰু চিনাক্তকৰণ শিবিৰত অংশগ্ৰহণ কৰে বৃহত্তৰ বজালী অঞ্চলৰ বিভিন্ন প্ৰান্তৰ লোকে৷\n১৫. ভাৰতত বসবাস কৰা গোৰ্খা সকলে পালন কৰে ২০ আগষ্ট দিনটো ভাষা দিৱস ৰূপেঃ গোৱালপাৰা জিলা গোৰ্খা ছাত্ৰ সন্থাৰ উদ্যোগত দুধনৈৰ বাখ্ৰাখুঁটিত উলহমালহেৰে এই দিৱস পালিত হব অহা ২২ আগষ্টত (গোৱালপাৰা জিলা বন্ধৰ পৰিপ্ৰেক্ষিতত)৷\n১৬. টিংখাঙৰ নীৰৱ কবি দিলীপ দেউৰীয়াক ৰোগাক্ৰান্ত হৈ শয্যাগত অৱস্থাত ২৫হাজাৰ টকাৰ আৰ্থিক সাহাৰ্য প্ৰদান কৰিলে মৰাণ মহাবিদ্যালয়েঃ প্ৰাক্তন ছাত্ৰজনলৈ এনে মহানুভৱতা দেখুৱাৰ বাবে সচেতন ৰাইজে ল’লে কৰ্তৃপক্ষৰ শলাগ৷\n১৭. সৰ্বভাৰতীয় ফুটবল ফেডাৰেছনৰ উদ্যোগত পাটনাত অনুষ্ঠিত দেশৰ ৰাষ্ট্ৰীয় পৰ্যায়ৰ ৰেফাৰীৰ ফিটনেছ পৰীক্ষাত উত্তীৰ্ণ হ’ল অসমৰ চাৰি গৰাকী ৰেফাৰী ৷\n১৮. অসম সমবায় আইন ২০০৭ৰ আধাৰত অসমৰ সমবায় সমূহক নতুন দিশ দিয়াৰ লক্ষ্যৰে ১৫৯খন সমবায় সমিতিলৈ বিতৰণ কৰিলে ৩.৯২ কোটিৰ আৰ্থিক অনুদানঃ গুৱাহাটীৰ শংকৰদেৱ কলাক্ষেত্ৰত এই অনুষ্ঠানত সমবায়ক আন্দোলনৰ ৰূপ দিবলৈ বিভাগে জনালে আহ্বান৷\n১৯. নগাঁও চৰকাৰী বালক বিদ্যালয়ৰ ডেৰশ বছৰীয়া জয়ন্তী উদযাপনৰ বাবে আৰম্ভ হৈছে প্ৰাৰম্ভিক প্ৰস্তুতিঃ অহা ২০১৫চনৰ ১৭নৱেম্বৰত বিদ্যালয়খনে গৰকিব ডেৰশটা বছৰ৷\n২০. টাইমছ মিউজিকৰ বেনাৰত সুধাকণ্ঠলৈ শ্ৰদ্ধাঞ্জলিৰে আবতি সংযোজিত হ’ল "তুমি আহিবা বুলি" নামৰ শ্ৰব্য সংকলনতঃ ডঃবিক্ৰম বৰকটকীৰ কথা সুৰ সমৃদ্ধ গীতটিত কণ্ঠদান কৰিছে শান্তা উজীৰকে ধৰি আগশাৰীৰ শিল্পী সকলে৷\n২১. দৰঙৰ দুনী ভেৰুৱাত অনুষ্ঠিত হয় এক মনোজ্ঞ পাঠচক্ৰঃ ভাৰতবৰ্ষৰ স্বাধীনোত্তৰ সময় বিষয়ক বক্তৃতা, স্বৰচিত লেখা পাঠ, স্বাধীনতা দিৱসৰ অনুভৱ নামৰ অন্তৰংগ আলোচনাৰ লগতে উন্মোচিত হ’ল একাঁজলি হেঁপাহ" নামৰ কাব্যগ্ৰন্থও৷\n২২. সংসদত পাছ হবলৈ এতিয়াও বাকী খাদ্য নিৰাপত্তা বিলঃ দিল্লী, দিছপুৰত ৰাজীৱ গান্ধীৰ জন্মদিনত ঢাক-ঢোল বজাই আৰম্ভ কৰিলে খাদ্য নিৰাপত্তা আঁচনিৰ বিতৰণ আৰু সজাগতা অভিযান৷


এণ্টাৰ্কটিকাৰ পৰা অসমলৈ অহা এটা ফ’ন-কলৰ কাহিনী - এই সময়ত ᴾᴶᴹ\nPosted at 01:38h in নিবন্ধ\tby\tপংকজ জ্যোতি মহন্ত0Comments\n“Wild Continent” বুলি পৰিচিত এণ্টাৰ্কটিকা মহাদেশত প্ৰথম খোজ পেলোৱা অসমীয়াজন হ’ল ৰাঘৱ চন্দ্ৰ ডেকা৷ গুৱাহাটী বিশ্ববিদ্যালয়ৰ পৰা গণিতৰ স্নাতকোত্তৰ ডিগ্ৰী লৈ পিছলৈ তেওঁ ভূ-চুম্বকীয় বিজ্ঞানৰ লগত জড়িত হয়৷ ১৯৮৭ চনত ১৫ জনীয়া ভাৰতীয় বিজ্ঞানী দলৰ এজন সদস্য হিচাপে তেওঁ মহাদেশখনৰ এটা অঞ্চলত প্ৰায় ১৪ মাহ থাকি আহে৷ ভাৰতে এণ্টাৰ্কটিকা অভিযান আৰম্ভ কৰিছিল তাৰ মাথোঁ ছবছৰ আগৰ পৰাহে৷ ১৮৫০ চনৰ পূৰ্বেই মহাদেশখনৰ নিলগত মানুহে প্ৰথম খোজ পেলাবলৈ সক্ষম হোৱাৰ পাছতো পৃথিৱীৰ পঞ্চম বৃহৎ এই মহাদেশখনৰ বাসিন্দা আজিও মাথোঁ ৫০০০ মানহে হ’ব, আৰু তেওঁলোকো বৈজ্ঞানিক কামত বিশেষভাৱে থকা লোকহে৷ পৃথিৱীৰ আটাইতকৈ শীতল, আটাইতকৈ শুকান, আটাইতকৈ অধিক আৰু প্ৰবল ধমুহা বলি থকা, বেলেগ বেলেগ অঞ্চলত একেৰাহে দুমাহৰ পৰা ছমাহ পৰ্যন্ত নিশা হৈ থকা, আটাইতকৈ বেচি সংখ্যক পাহাৰ-পূৰ্ণ, ৯৮ শতাংশৰো অধিক অংশ কিলোমিটাৰ জোখৰ ডাঠ বৰফেৰে আবৃত এই মহাদেশখনত মানুহৰ অতি সামান্য এটা অসাৱধানতায়েই জীৱন কাঢ়ি লৈ যাব পাৰে৷ পোচাকৰ সামান্য খুঁতেই শৰীৰ অকামিলা কৰা, কোঠালীৰ সামান্য ভুল কামেই দুষিত বায়ুৱে নিদ্ৰাতেই জীৱন কাঢ়ি নিয়া, আটাইতকৈ শুকান ঠাই হিচাপে সহজেই জুয়ে ক্ষতি কৰিব পৰা, অসাৱধান এটা খোজতেই কোমল বৰফেৰে সৰকি শীতল গভীৰত জীৱন্তে কবৰ যোৱা ইত্যাদি উদাহৰণ বহুত৷\nসেই সময়ত ভাৰতীয় দলটোৰ প্ৰত্যেকৰে বাবে এণ্টাৰ্কটিকাৰ পৰা ঘৰলৈ এমাহৰ মূৰত ৬ মিনিটকৈ কথা পতাৰ ব্যৱস্থা কৰা হৈছিল৷ সেয়া আছিল বিনামূলীয়া আৰু সেই ৬ মিনিটৰ বাবেই চৰকাৰে কেইবা হাজাৰকৈ টকা খৰচ কৰিবলগীয়া হৈছিল৷ কোনোবাই কেতিয়াবা কথা পতাৰ সুবিধা কৰিব নোৱাৰিলে পাছৰ মাহত ১২ মিনিট দিয়া হৈছিল৷ তেওঁলোকে সেই কথা-বতৰা ৰেক’ৰ্ড কৰি পিছ্ত বাৰে বাৰে শুনিছিল৷ আমাৰ অসম বা ভাৰতত প্ৰতিখন চহৰ আৰু গাঁৱত হাতে হাতে ম’বাইল ল’ব পৰা সুবিধা হোৱানো কেইবছৰৰ পৰা হৈছে? ১০ বছৰ? ১৯৮৭-৮৮ চনত গাঁৱৰ কাৰোবাৰ কথা পাতিব লগা হ’লে ৪০০ কি.মি. পৰ্যন্ত দূৰৰ চহৰত থকা কোনোবা সম্পৰ্কীয়ৰ ঘৰলৈ গৈয়ো কথা পাতিব লগা হৈছিল৷ প্ৰতিটো খোজতেই কষ্ট কৰিবলগীয়া হোৱা এটা জীৱন, অধিক যোগাযোগহীন, ওচৰত ক’তো জনবসতি নথকা, মূল মানৱ সমাজৰ পৰা হাজাৰ হাজাৰ মাইল দূৰ, বহু দিন ধৰি বেলিৰ পোহৰ নথকা অঞ্চল, মাহ পিছত মাহ ধৰি ফলমূলহীন একেই খাদ্য, মৃত্যুৰ পৰা হাত সৰা সঘন মুহূৰ্ত, … এইধৰণৰ গোটেই কথাবোৰ মিলি বিজ্ঞানীসকল কেতিয়াবা হতাশাত ভাগি পৰিছিল৷ তেনে পৰিস্থিতিত সেই ৬ মিনিটটো তেওঁলোকৰ জীৱন-সম্বল হৈ পৰে৷\nএবাৰ ৰাঘৱ চন্দ্ৰ ডেকাই ঘৰলৈ যোগাযোগ কৰিব নোৱাৰি খুৱ ভাগি পৰিছিল৷ তেতিয়া তেওঁলোকৰ দলপতিজনে খুৱ চেষ্টা কৰি অৱশেষত অসমৰ মুখ্যমন্ত্ৰীৰ সৈতে যোগাযোগ কৰিব পাৰিলে৷ কিন্তু মুখ্যমন্ত্ৰী তেতিয়া বাহিৰত থকা বাবে তেওঁ তেওঁৰ ছেক্ৰেটাৰীক অনুৰোধ কৰিলে যে যিকোনো উপায়ে যেন এটা জৰুৰী খবৰ বিজ্ঞানী ডেকাৰ ঘৰত দিয়ে৷ তাৰ পাছত বিজ্ঞানী ডেকাই যেতিয়া ছেক্ৰেটাৰীজনৰ লগত কথা পাতিলে তেতিয়া ছেক্ৰেটাৰীজনে কি উত্তৰ দিলে জানেনে?? ডেকাৰ দৰেই পৰিচিত-অপৰিচিত হাজাৰ হাজাৰ মানুহৰ কষ্ট আৰু ত্যাগৰ বিনিময়ত আৰ্জিত জ্ঞান কিতাপৰ পাতৰ পৰা মুখষ্ঠ কৰি উচ্চ পৰ্যায়ৰ চাকৰি লাভ কৰা ছেক্ৰেটাৰীজনে ডেকাক উত্তৰ দিলে যে— দেশ-বিদেশৰ বহুধৰণৰ ফ’ন তেওঁলৈ আহে, কিমানৰ ঘৰত তেওঁ খবৰ দিব!! বিজ্ঞানী ডেকাই ফ’ন নম্বৰটো তেওঁক দি মাথোঁ ফ’ন এটা কৰি ঘৰত খবৰ এটা দিবলৈ কোৱাৰ পাছতো তেওঁ কোনোদিন ফ’নটো নকৰিলে!!!\nএণ্টাৰ্কটিকা, ৰাঘৱ চন্দ্ৰ ডেকা\nহোৱাটছ্এপত ৯ যাদুটোৰে কোনোবাই আপোনাক “গাধ” সজিছে নেকি?\nৰেগিঙৰ মূল কাৰণ প্ৰশাসনিক দক্ষতাহীন অধ্যক্ষ-উপাচাৰ্যসকল


আন্তঃৰাষ্ট্ৰীয় ড্ৰাগছ সৰবৰাহৰ দুৱাৰ মুখ মোদী-শ্বাহৰ ৰাজ্য গুজৰাট! | Asom Live 24\nআন্তঃৰাষ্ট্ৰীয় ড্ৰাগছ সৰবৰাহৰ দুৱাৰ মুখ হৈছে পৰিছে নেকি প্ৰধানমন্ত্ৰী নৰেন্দ্ৰ মোদী আৰু কেন্দ্ৰীয় গৃহমন্ত্ৰী অমিত শ্বাহৰ গৃহৰাজ্য গুজৰাট? পুনৰ বৃহৎ পৰিমাণৰ ড্ৰাগছ জব্দ কৰাৰ পিছতে এই প্ৰশ্নৰ উত্থাপন হৈছে৷\nযোৱা বৃহস্পতিবাৰে কেন্দ্ৰীয় ৰাজহ চোৰাংচোৱাই গুজৰাটৰ মুন্দ্ৰা বন্দৰৰ সমীপৰ পৰা পুনৰ প্ৰায় ৫০০ কোটি মূল্যৰ ড্ৰাগছ জব্দ কৰে৷\nগোপন সূত্ৰ তথ্যৰ ভিত্তিত ডিআৰআই বিষয়াৰ দলে ইৰাণৰ পৰা ডুবাই হৈ মুন্দ্ৰা বন্দৰলৈ অহা এটা কন্টেইনাৰ জব্দ কৰি ৫৬ কিলোগ্ৰাম কোকেইন জব্দ কৰে৷\nলগতে পঢ়ক ফেচবুকত বিশেষ পৰিৱৰ্তন! কি কি পৰিৱৰ্তন হ’ল জানিবলৈ চাওক…\nবিভাগে ড্ৰাগছখিনিৰ মূল্য কিমান হ’ব সেয়া প্ৰকাশ নকৰিলেও অন্তঃৰাষ্ট্ৰীয় বজাৰত এক কিলোগ্ৰাম ড্ৰাগছৰ মূল্য ১০ কোটি টকালৈ চাই জব্দকৃত ড্ৰাগছখিনিৰ মূল্য ৫০০ কোটিৰো অধিক হ’ব বুলি ধাৰণা কৰা হৈছে৷\nযোৱা মাহত ডিআৰআইয়ে গুজৰাটৰ সন্ত্ৰাসবাদ বিৰোধী স্কোয়াড (এটিএছ)ৰ সৈতে যৌথ অভিযানত কুচ্চ জিলাৰ কাণ্ডলা বন্দৰৰ ওচৰৰ এটা কণ্টেইনাৰ ষ্টেচনত অভিযান চলাই ১৩০০ কোটি মূল্যৰ প্ৰায় ২৬০ কিলোগ্ৰাম হেৰ’ইন জব্দ কৰিছিল।\nইয়াৰ পিছতে এটিএছ আৰু ডিআৰআইয়ে সৌৰাষ্ট্ৰ অঞ্চলৰ আন এটা বন্দৰত এখন জাহাজ কণ্টেইনাৰৰ পৰা ৪৫০ কোটি মূল্যৰ প্ৰায় ৯০ কিলোগ্ৰাম হেৰ’ইন জব্দ কৰে।\nলগতে পঢ়ক দুৰ্নীতিত লুতুৰি-পুতুৰি! ১০ বছৰৰ পিছত পুনৰ ৪ বছৰৰ কাৰাদণ্ড প্ৰাক্তন মুখ্যমন্ত্ৰীক\nইয়াৰ পূৰ্বে ছেপ্টেম্বৰ মাহত আদানী গোটৰ দ্বাৰা পৰিচালিত মুন্দ্ৰা বন্দৰৰ পৰা ৩০০০ কেজি ড্ৰাগছ জব্দ কৰা হৈছিল। আদানীৰ মুন্দ্ৰা বন্দৰত ২০২১ চনৰ ছেপ্টেম্বৰ মাহত জব্দ কৰা সেই বৃহৎ হেৰ’ইনখিনি আফগানিস্তানৰ ভাৰতলৈ সাগৰীয় পথেৰে সৰবৰাহ কৰা হৈছিল।\nআফগানিস্তানৰ পৰা ভাৰতলৈ বৃহৎ পৰিমাণৰ ড্ৰাগছ সৰবৰাহৰ সৈতে সন্ত্ৰাসবাদী সম্পৰ্ক থকাৰ আশংকা কৰি তদন্তৰ বাবে এই গোচৰটো NIA হাতত অৰ্পণ কৰা হৈছিল। NIAএ এই গোচৰৰ তদন্ত কৰি আছে আৰু মুন্দ্ৰা বন্দৰত ডেলিভাৰী কৰা ড্ৰাগছ নিষিদ্ধকৰণৰ সৈতে জড়িত কেইবাজনো আফগান নাগৰিকক গ্ৰেপ্তাৰো কৰিছে।\nপ্রধানমন্ত্ৰী নৰেন্দ্ৰ মোদী আৰু কেন্দ্ৰীয় গৃহমন্ত্ৰী অমিত শ্বাহৰ গৃহৰাজ্য গুজৰাটত বাৰে বাৰে এইদৰে বৃহৎ পৰিমাণৰ ড্ৰাগছ জব্দ হোৱাৰ ঘটনাই গুজৰাট আন্তঃৰাষ্ট্ৰীয় ড্ৰাগছ সৰবৰাহ মূল ঘাটি তথা দুৱাৰমুখ হৈ পৰিছে নেকি? এই প্ৰশ্নই এতিয়া সৰ্বত্ৰে চৰ্চা লাভ কৰিছে৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamDrug SmugglinggujratHome Minister Amit ShahMP Modimundra port\nসাৱধান! কেব ড্ৰাইভাৰৰ কিশোৰীক যৌন নিৰ্যাতন, গ্ৰেপ্তাৰ আৰক্ষীৰ\nমুখ্যমন্ত্ৰী মানৰ পুনৰ চমক! ৪২৪ ভিআইপিৰ নিৰাপত্তাৰক্ষী তাৎক্ষণিকভাৱে কৰ্তন


সানমিহলি ৰং সানো আমি - Growhills Publishing\n(For Pre-primary/UKG or equivalent Classes)\nSANMIHALI RANG SHANU AAMI: A Drawing Book for Pre-Primary/ U. K. G. or equivalent Classes Prepared by Growhills Publishing Writers Board and Published by Growhills Publishing.\nElectronic Edition: August 2019\nRs: ——– /- only\nPrinted at ……………….\nকোমলমতীয়া ল’ৰা-ছোৱালীৰ মনস্তাত্বিক দিশৰ লগত সঙ্গতি ৰাখি ‘সানমিহলি ৰঙ সাঁনো আমি’ নামৰ ছবি অঁকাৰ কিতাপখন প্ৰস্তুত কৰা হৈছে। কিতাপখনত বাস্তৱ জগতৰ বস্তু কিছুমান বিশেষকৈ ফল-মূল, গছ-লতা জীৱ-জন্তু আদিৰ ছবি দিয়া হৈছে। ল’ৰা-ছোবালীবোৰে বাস্তৱতাৰ লগত সঙ্গতি ৰাখি ছবিবোৰ বিভিন্ন ৰঙেৰে বোলাব। শিক্ষক-শিক্ষয়িত্ৰীয়ে কি বস্তুত কি ৰঙ দিলে বাস্তৱসন্মত হ’ব সেই বিষয়ে ল’ৰা-ছোৱালীক দিহা দিব। কেতিয়াবা কেতিয়াবা ল’ৰা-ছোৱালীক নিজৰ মতে ৰঙ সানিবলৈ দিব।\nছবিবোৰ ৰঙেৰে বোলাওতে ছবি এখনৰ চাৰিসীমাৰ পৰা ৰঙ সানিবলৈ আৰম্ভ কৰি লাহে লাহে মাজলৈ যাব।\nShanmihali Rang Shanu Aami pdf\nৰং সানো আহক\n← Baby’s ABC\nWriting Practice Book →


কি আছিল ৰাজকন্যাৰ মেডিকেল ব’ৰ্ডৰ ৰিপ’ৰ্টত? কোন চিকিৎসকে শুৱাই ৰাখিছিল আইচিইউৰ বিছনাত? -\nHome আঞ্চলিক কি আছিল ৰাজকন্যাৰ মেডিকেল ব’ৰ্ডৰ ৰিপ’ৰ্টত? কোন চিকিৎসকে শুৱাই ৰাখিছিল আইচিইউৰ বিছনাত?\nকি আছিল ৰাজকন্যাৰ মেডিকেল ব’ৰ্ডৰ ৰিপ’ৰ্টত? কোন চিকিৎসকে শুৱাই ৰাখিছিল আইচিইউৰ বিছনাত?\nডিজিটেল ডেস্ক : বেমাৰ নহ’লেও ভৰ্তি হ’ব পাৰি নেকি হাস্পতালত? সুস্থ শৰীৰৰ লোককো হাস্পতালৰ আইচিইউত ভৰাই ৰখা হয় নেকি? লোকচক্ষুত ধূলি দিবলৈ তথা আৰক্ষীক বিভ্ৰান্ত কৰিবলৈ এই কৌশলেই গ্ৰহণ কৰিছিল বিতৰ্কিত ৰাজকন্যা বৰুৱাই। অপৰাধ আৰু উদ্ভণ্ডালিৰ নিত্য-নতুন নজিৰ সৃষ্টিৰে ৰাজকন্যা বৰুৱাই বিভিন্ন সময়ত বিভিন্নজনক জলা-কলা খুৱাই আহিছে যদিও ইমান দিনে অদৃশ্য প্ৰভাৱেৰে সাৰি গৈ আছিল ৰাজকন্যা। এইবাৰো আৰক্ষীক মেনেজ কৰি তেওঁ সুকলমে ওলাই আহিছিল আইনী মেৰপেচৰ পৰা।\nকেৱল এয়াই নহয়, মুখ্যমন্ত্ৰীয়ে এই ঘটনাৰ তদন্ত পুনৰ আৰম্ভ কৰাৰ নিৰ্দেশ দিয়াৰ পাছত আৰক্ষীক বিভ্ৰান্ত কৰাৰ সকলো কৌশল গ্ৰহণ কৰিছিল ৰাজকন্যাই। তেওঁৰ কূট-কৌশলত সহযোগ কৰিছিল মহানগৰীৰ এখন ব্যক্তিগত খণ্ডৰ অভিজাত চিকিৎসালয় জিএনআৰচিয়ে।\nঅসুস্থতাৰ দোহাই দি তেওঁক ভৰ্তি কৰোঁৱা হৈছিল আইচিইউত। তেওঁ তদন্তকাৰী আৰক্ষী বিষয়াৰ আগত হাজিৰ হ’ব নোৱাৰিব বুলিও কোৱা হৈছিল চিকিৎসকৰ তৰফৰ পৰা। কিন্তু উৰহী গছৰ ওৰ ওলাল বুধবাৰে। ৰাজকন্যাৰ স্বাস্থ্য পৰীক্ষাৰ বাবে গঠন কৰা মেডিকেল ব’ৰ্ডৰ প্ৰতিবেদনত দিয়া হ’ল চাঞ্চল্যকৰ তথ্য। ডাঃ পুৰুজিৎ চৌধুৰী, ডাঃ আৰ পি দাস, ডাঃ উৎপল বৰা, ডাঃ উৎপল জ্যোতি ডেকা, ডাঃ আছমান আলী আৰু ডাঃ শংকৰ শইকীয়াৰ মেডিকেল ব’ৰ্ডে গুৱাহাটী মেডিকেল কলেজ হাস্পতালৰ অধীক্ষকলৈ প্ৰেৰণ কৰা মেডিকেল টেষ্টৰ ৰিপ’ৰ্টত লিখিলে-\n(১) মেডিকেল ব’ৰ্ডৰ মতে হাস্পতালত ভৰ্তি কৰি ৰাখিব লগা হোৱাকৈ তেওঁৰ কোনো গুৰুতৰ শাৰীৰিক অসুস্থতা নাই।\n(২)APACHE &RTS ৰ দৰে ভালেমান ক্লিনিকেল স্কোৰ ব্যৱহাৰ কৰি তেওঁৰ পৰীক্ষা কৰা হৈছিল আৰু তাৰ ফলাফল অনুসৰি তেওঁক আইচিইউত ৰাখিবলগীয়া কোনো কাৰণ বিচাৰি পোৱা নাই। তেওঁৰ চিটি স্কেন, এক্স ৰে, কাৰ্ভিকেল স্পাইন আদি স্বাভাৱিক অৱস্থাত আছিল আৰু তেওঁৰ তেজ পৰীক্ষাৰ ফলাফলতো একো অস্বাভাৱিকতা ধৰাপৰা নাছিল।\n(৩) এই তথ্যৰ আধাৰত এইকথা স্পষ্ট যে, তেওঁক হাস্পতালত ৰখাৰ প্ৰয়োজন নাই আৰু তেওঁ তদন্তকাৰী বিষয়াৰ আগত হাজিৰ হ’বলৈ সক্ষম। যদি কোনো স্বাস্থ্যজনিত জৰুৰী অৱস্থাৰ সৃষ্টি হয় তেওঁ জিএমচিএইচত চিকিৎসা কৰাব পৰা যাব।\nএই প্ৰতিবেদনৰ পাছতে ৰাজকন্যা বৰুৱাৰ ৰাজযোগৰ অন্ত পৰে আৰু হাস্পতালৰ বিছনাৰ পৰা তেওঁ একেকোবে পাণবজাৰ থানা পাবলগীয়া হয়। এতিয়াও আৰক্ষীৰ জিম্মাতে আছে বিতৰ্কিত ৰাজকন্যা।\nইফালে, ৰাজকন্যাত আইচিইউত ভৰ্তি কৰাই আৰক্ষীৰ তদন্তক বিপথে পৰিচালিত কৰাৰ ঘটনাৰ সৈতে সাঙোৰ খাইছে এগৰাকী জ্যেষ্ঠ চিকিৎসকৰ নাম। আমাৰ হাতত পৰা তথ্য মতে, তেৱোঁ আইনী ব্যৱস্থাৰ আঁওতালৈ আহিব পাৰে। চিকিৎসকগৰাকীৰ এনে কাৰচাজিৰ জৰিয়তেই ৰাজকন্যাই নিজকে আৰক্ষীৰ হাতৰ পৰা বছাই ৰখাৰ চেষ্টা কৰিছিল। পৰৱৰ্তী সময়ত আমি সেই সম্পৰ্কেও বিতং প্ৰতিবেদন প্ৰকাশ কৰিম।\nPrevious articleতীৰ খেলেই হ’ল কাল ! কেনেকৈ হত্যাৰ বলি হ’ল বিশাল?\nNext articleপ্ৰেম প্ৰত্যাখ্যান যুৱতীৰ, হাতত দা লৈ ৰাজপথত প্ৰেমিকৰূপী ঘাতক, তাৰ পাছত?


টিংকল - অসমীয়া ৱিকিপিডিয়া\nইংৰাজী, হিন্দী, অসমীয়া, মালায়ালম\nটিংকল (ইংৰাজী: Tinkle) ভাৰতত প্ৰকাশিত এখন মাহেকীয়া শিশু আলোচনী। আলোচনীখনৰ প্ৰকৃত স্বত্বাধিকাৰী আছিল ইণ্ডিয়া বুক হাউচ। ২০০৭ চনত ইয়াৰ স্বত্ব ACK Media ৰ হাতলৈ যায়।  আলোচনীখন কমিক, সাধু, সাঁথৰ, কুইজ আৰু বিদ্যালয়ত পঢ়া শিশুসকলৰ উপযোগীকৈ প্ৰস্তুত কৰা আন আন উপাদানৰ সমাহাৰ। মূলতঃ ইংৰাজী ভাষাত প্ৰকাশিত আলোচনীখন হিন্দী, অসমীয়া, মালায়ালম আদিকে ধৰি নানা ভাৰতীয় ভাষালৈ অনুবাদ হয়। প্ৰতিষ্ঠাপক সম্পাদক আছিল অনন্ত পেই। তেখেত শিশুসকলৰ মাজত পেই খুড়া নামেৰে জনাজাত আছিল। তেখেত জনপ্ৰিয় অমৰ চিত্ৰ কথা চিৰিজৰো প্ৰতিষ্ঠাপক। টিংকলৰ প্ৰথম সংখ্যা প্ৰকাশ পাইছিল ১৯৮০ চনৰ এপ্ৰিল মাহত। এতিয়ালৈকে আলোচনীখনৰ ৫০০ তকৈও অধিক সংখ্যা প্ৰকাশ পাইছে। যোৱা দুটা দশক ধৰি আলোচনীখনে ভাৰতৰ শিশুসকলৰ মাজত ব্যাপক জনপ্ৰিয়তা লাভ কৰিছে। আনকি ভাৰতৰ প্ৰাক্তন প্ৰধানমন্ত্ৰী অটল বিহাৰী বাজপেয়ীও এজন টিংকল প্ৰেমী।\n1 জনপ্ৰিয় কাৰ্টুন চৰিত্ৰসমূহ\n1.1 বৰ্তমান থকা টিংকলৰ চৰিত্ৰসমূহ\n1.2 আগতে থকা টিংকলৰ চৰিত্ৰসমূহ\n2 অসমীয়া সংস্কৰণ\nজনপ্ৰিয় কাৰ্টুন চৰিত্ৰসমূহ[সম্পাদনা কৰক]\nআন বিভিন্ন সাধু প্ৰকাশ হোৱাৰ উপৰিও টিংকলত কেইটামান নিয়মিতভাৱে প্ৰকাশ হোৱা চৰিত্ৰ আছে।\nবৰ্তমান থকা টিংকলৰ চৰিত্ৰসমূহ[সম্পাদনা কৰক]\nসুপন্দি (Suppandi) – টিংকলৰ আটাইতকৈ জনপ্ৰিয় চৰিত্ৰ হ’ল সুপন্দি। সুপন্দি এটা গাঁৱলীয়া হোজা আৰু জধামুৰ্খ ল’ৰা। সি সদায় নিজৰ গৰাকীৰ কথা মানি চলে কিন্তু গৰাকীৰ কথা সদায় ভুলকৈ বুজে। পঢ়ুৱৈয়ে সুপন্দিৰ কাহিনীবোৰ পঢ়ি হাঁহিৰ খোৰাক পায়।\nচিকাৰী শম্বু (Shikari Shambu)– শম্বু এজন চিকাৰী। তেওঁক সকলোৱে খুব শক্তিশালী আৰু সাহসী বুলি ভাবে যদিও প্ৰকৃততে তেওঁ এজন নিৰ্জু, সহজ-সৰল আৰু এলেহুৱা লোক। তেওঁ সকলো সময়তে আৰাম কৰি শুই থাকিবলৈ বিচাৰে আৰু বিপদৰ গোন্ধ পালেই পলাবলৈ বিচাৰে। কিন্তু পত্নী শান্তি আৰু গাঁৱৰ লোকসকলে তেওঁক সাহসী বুলি ভাবে কাৰণে তেওঁক টান আৰু বিপদজনক কামবোৰলৈহে আগবঢ়াই দিয়ে। পিছে ভাগ্যৰ বলত তেওঁ প্ৰতিবাৰেই সফল হয়।\nকালিয়া নামৰ কাউৰী (Kalia the Crow) – কালিয়া এটা বুধিয়ক কাউৰী। সি তাৰ বন্ধুবোৰক চামটকা নামৰ শিয়াল আৰু ডুবডুব নামৰ ঘৰিয়ালটোৰ পৰা ৰক্ষা কৰে। কেছু আৰু মেছু নামৰ শহা দুটা তাৰ বন্ধু।\nতন্ত্ৰী নামৰ মন্ত্ৰী (Tantri the Mantri) – তন্ত্ৰী ৰজা ‘হোজা’ৰ ৰাজসভাৰ এজন মন্ত্ৰী। তেওঁ নিজে ৰজা হ’বৰ বাবে ৰজা হোজাক ৰাজপাটৰ পৰা আঁতৰাবলৈ বিচাৰি নানা কৌশল অৱলম্বন কৰে। পিছে ভাগ্যৰ বলত ৰজা হোজা সদায়েই বিপদৰ পৰা বাচি যায় আৰু তেও তন্ত্ৰীৰ সহায়ৰ বাবেহে বিপদৰ পৰা ৰক্ষা পৰা বুলি ভাবে। তন্ত্ৰীৰ কেইজনমান সহায়কাৰীৰ নাম হ’ল দুষ্টবুদ্ধি, নষ্টবুদ্ধি, চতুৰবুদ্ধি আৰু বিচিত্ৰবুদ্ধি।\nপ্যাৰেলাল (Pyarelal series) – প্যাৰেলাল হ’ল এজন খুব দয়ালু খেতিয়ক। তেওঁৰ পত্নীৰ নাম লাজৱন্তী (লাজু)। প্যাৰেলাল আৰু লাজুৰ নানা ৰসাল কাহিনী আছে।\nডিটেকটিভ অজয় (Ajay – the Detective) - ডিটেকটিভ অজয় এজন চোৰাংচোৱা। যিকোনো বিপদৰ মু্হুৰ্ততেই তেওঁ তৎক্ষাণাত হাজিৰ হয়। তেওঁ আন এজন পুলিছ ইঞ্চপেক্টৰ শৰ্মাৰ সহায়ত অপৰাধীক কৰায়ত্ত কৰে।\nজানু আৰু উলিউ (Janoo and Wooly Woo) – জানু এজনী শক্তিশালী ডাকিনী। তাই তাইৰ বন্ধু উলিৰ লগত বাস কৰে। উলি এটা খুব ভয়াতুৰ ড্ৰেগন, সি তাৰ নাকেৰে জুই উলিয়াব পাৰে। জানুৱে তাইৰ যাদুদণ্ডডালৰ সহায়ত আনক বিপদৰ পৰা ৰক্ষা কৰে। তাইৰ যাদুমন্ত্ৰটো হ’ল “মেজিক হেক্সা, হিক্স হাক্স হুক্স! ”\nনাছিৰুদ্দিন হোঝা (Nasiruddin Hodja) - এজন খুব টেঙৰ লোক। নিজৰ টেঙৰালিৰে তেওঁ আনক বিপদত পেলায়।\nকপিছ (Kapish) – এটা টেঙৰ কিন্তু ভাল বান্দৰ। সি তাৰ বন্ধুবৰ্গৰ সৈতে কাদুৰ জংগলত বাস কৰে। তাৰ বন্ধুবৰ্গৰ ভিতৰত আছে বাবুছা নামৰ ভালুকটো, বুন্দিলা নামৰ হাতীটো আৰু বহুতো। ছিগাল নামৰ শিয়ালটো আৰু পীলু নামৰ বাঘটো তাৰ শত্ৰু। কপিছে তাৰ অলৌকিক শক্তিৰ সহায়ত নেজডাল ইচ্ছামতে দীঘল-ছুটি কৰিব পাৰে। তাৰ সামৰ্থ্য আৰু ক্ষিপ্ৰভাবে সিদ্ধান্ত ল’ব পৰা ক্ষমতাই তাৰ বন্ধুবৰ্গক দোপায়া নামৰ চিকাৰীটোৰ পৰা ৰক্ষা কৰিবলৈ সক্ষম হয়। (এই চৰিত্ৰটোৰ কাহিনীসমূহ কেৱল টিংকল ডাইজেষ্ট আৰু ডাব্‌ল টিংকল চিৰিজতহে প্ৰকাশ হয়)\nৰামু আৰু শ্যামু (Ramu and Shamu) - ৰামু আৰু শ্যামু দেখিবলৈ হুবহু একে দুটা যঁজা ভায়েক। এই কাহিনীবোৰত তেওঁলোকৰ বিভিন্ন উত্থান-পতন সমূহ বৰ্ণিত হয়।\nইনা, মিনা, মাইনা, মো (Ina, Mina, Mynah, Mo) – চাৰিজনী ভনীয়েক। তেওঁলোকে অনবৰতে দেউতাক জগন্নাথক ইটো লাগে সিটো লাগে বুলি আমনি কৰি থাকে। কিন্তু দেউতাকে মন কাণ নিদি মনে মনে থাকে। এই চৰিত্ৰকেইটাও নানা ৰসাল কাহিনীৰে ভৰপূৰ।\nআগতে থকা টিংকলৰ চৰিত্ৰসমূহ[সম্পাদনা কৰক]\n২০২২ চনত পুনঃমুদ্ৰিত অসমীয়া টিংকলৰ বেটুপাত\nমেও আৰু মিউ (Mopes and Purr) – মেও নামৰ মেকুৰীটো আৰু মিউ নামৰ কুকুৰটো জীৱ-জন্তুৰ চোৰাংচোৱা। ক্ৰফোৰ্দ মাৰ্কেটত সিহঁতৰ কাৰ্য্যালয়। দুয়ো বিপদত পৰা আন জীৱ-জন্তুক বিপদৰ পৰা ৰক্ষা কৰে।\nদা ডাম্বেল্‌চ (The Dumbbells) – এইটো হ’ল নাটু, দাটু আৰু মোটু নামৰ তিনিটা মুৰ্খ বন্ধুৰ কাহিনী। সিহঁতৰ শত্ৰু দামোদৰে সিহঁতক বিপদত পেলাবলৈ বিচাৰে যদিও শেষত দামোদৰে পৰাজয়বৰণ কৰিবলগীয়া হয়।\nঅকমাণি শম্বু (Little Shambu series) – ইয়াত চিকাৰী শম্বুৰ শিশুকালৰ কাহিনী বৰ্ণিত হৈছিল। কাহিনীবোৰত তেওঁৰ পত্নীকো শান্তিও সৰু হৈ থকা দেখুওৱা হৈছিল। কাহিনীবোৰৰ শেষত সদায় শম্বুৱে নায়কৰূপে পৰিগণিত হৈছিল।\nঅকমাণি তন্ত্ৰী (Junior Tantri) – শম্বুৰ শিশুকালৰ দৰেই ইয়াত তন্ত্ৰীৰ শিশুকালৰ কাহিনী বৰ্ণিত হৈছিল। ৰাজকুমাৰ হোজাই তন্ত্ৰীক এজন বিশ্বাসী বন্ধু বুলি ভাবে যদিও তন্ত্ৰীয়ে হোজাক মাৰিবলৈ বিচাৰে। পিছে সদায়েই তাৰ আঁচনিসমূহ বিফল হয় আৰু হোজাই তন্ত্ৰীয়েহে তাৰ জীৱন ৰক্ষা কৰা বুলি ভাবে।\nচোটু আৰু লম্বু (Chotu and Lambu) – চোটু হ’ল চাপৰ আৰু লম্বু হ’ল ওখ। চোটুৱে নিজৰ টেঙৰালিৰে আনক সহায় কৰে।\nচাপমেন চাৰ্লি (Chapman Charlie) – চাৰ্লি এজন ধূতি আৰু অ’ভাৰকোট পৰিহিত বয়সস্থ লোক। তেওঁ খুব বুধিয়ক আৰু সাহসী।\nকণমাণি সুপন্দি (Little Suppandi) – সৰুকালত সুপন্দিৰ বুৰ্বকামি আৰু তাৰ শিক্ষক আৰু আত্মীয়-স্বজনৰ লগত ঘটা বিভিন্ন কাহিনীয়ে ইয়াত ঠাই পাইছিল।\nঅসমীয়া সংস্কৰণ[সম্পাদনা কৰক]\nটিংকলৰ অসমীয়া সংস্কৰণ ১৯৮২ চনৰ অক্টোবৰ মাহত প্ৰথমবাৰলৈ প্ৰকাশ পায়। ২০০৪ চনৰ এপ্ৰিল মাহত অসমীয়া সংস্কৰণৰ শেষৰটো সংখ্যা প্ৰকাশ পোৱাৰ পিছতেই অসমীয়া ভাষাৰ টিংকলৰ প্ৰকাশ বন্ধ হৈ যায়। ২০২০ চনৰ অক্টোবৰ মাহত ফেচবুকৰ 'টিংকল প্ৰেমী Tinkle Lovers' নামৰ গোট এটাৰ প্ৰচেষ্টাত 'নষ্টালজিক অসম' (Nostalgic Assam) নামৰ এক প্ৰকাশক আৰু বিতৰন গোষ্ঠীয়ে জন্মলাভ কৰে। ইয়াৰ উদ্যোগত ২০২২ চনত ৫০, ৫২, ৫৬ আৰু ৫৮ নং সংখ্যাৰ পুনৰ প্ৰকাশ হয়।\n↑ "Amar Chitra Katha, Tinkle to entertain kids on Ne". CNN-IBN. 2008-01-27. http://www.ibnlive.com/news/amar-chitra-katha-tinkle-to-entertain-kids-on-net/57468-11.html। আহৰণ কৰা হৈছে: 2008-01-28.\n↑ "ACK Media buys Amar Chitra Katha, Tinkle brands". The Hindu Business Line. 2007-11-22. http://www.thehindubusinessline.com/2007/11/22/stories/2007112250170500.htm। আহৰণ কৰা হৈছে: 2008-01-28.\n↑ টিংকল (সংখ্যা ৫০). অমৰ চিত্ৰ কথা. ২০২২. পৃষ্ঠা. প্ৰচ্ছদ.\n"https://as.wikipedia.org/w/index.php?title=টিংকল&oldid=320318"ৰ পৰা অনা হৈছে\nভাৰতীয় শিশু আলোচনী\nএই পৃষ্ঠাখন ০৮ মে’, ২০২২ তাৰিখে ১৭:২৪ বজাত অন্তিম সংশোধন কৰা হৈছিল।


দিগন্ত বৰাৰ ৰহঘৰা - সাহিত্য ডট অৰ্গ\n:হয় ছাৰ কওকচোন। মই প্ৰীতিয়ে কিদৰে সহায় কৰিম?\n:সহায় কৰিব খুজিছে যদি মোৰ ত্ৰিশ টকা ঘূৰাই দিয়ক।\n:ক্ষমা কৰিব চাৰ। মই বুজাত অসুবিধা পাইছোঁ।\n:কালি নিশা বাৰ বজালৈকে মোৰ ৩৮ টকা বেলেন্স আছিল। এতিয়া ৮ টকা আছে। ত্ৰিশ টকা কেনি গল?\n:বেয়া নাপায় যদি এক মিনিট আপোনাৰ কলটো হ’ল্ড কৰিব পাৰিমনে ছাৰ?মই চেক কৰি জনাই আছো আপোনাক।\nটোট.. টোট। ফোন হ’ল্ডেই হৈ গল। মই বোলো হাৰামজাদী। বেলেন্স ৰির্টাণ নকৰিলে তোক আজি টাকুৰী ঘূৰোৱা দি ঘূৰোৱাম।\n:হেল্ল’ ছাৰ। ইমান সময় দিয়াৰ বাবে আপোনাক ধন্যবাদ। ছাৰ, আপোনাৰ LOVE PACK টো এক্টিভ হৈ আছে।\n:সেইটো আকৌ কি?\n:ছাৰ ইয়াত লভ টিপছ্ থাকে।\n: টিপছ্ বোৰ লৈ মই টপাটোৱে কাক ফচাম?\n:আপোনাৰ গার্লফেণ্ডক ছাৰ।\n:আমাৰ টিপছ্ পঢ়ক ছাৰ।\n:মিছ প্ৰীতি, আপোনাক পটাবৰ বাবে মই কোনটো টিপছ্ লম?\n:ক্ষমা কৰিব ছাৰ। মই আপোনাক সহায় কৰিবলৈ অপাৰগ।\n:মিছ প্ৰীতি,আই লভ ইউ কৰিব বিছাৰো। মই টিপছ্ বোৰ কামত লগাব বিছাৰো। মোক লভ কৰক মিছ প্ৰীতি।\n:চৰী চাৰ। আপোনাক মই সহায় কৰিব নোৱাৰোঁ।\n:মই নিবিছৰাকৈয়ে আপুনি মোক লভ টিপছ্ দিছে মিছ প্ৰীতি। আপুনি ভাল পাবই লাগিব মোক।\n:চৰী ছাৰ। আপোনাৰ ত্ৰিশ টকা ঘূৰাই দিছোঁ ছাৰ। ৰিলায়েন্সত কল কৰাৰ বাবে ধন্যবাদ।\nলগৰটোৰ সতে নিমাতীত নদীৰ থিয় গড়াত বহি কথা পাতি থাকোঁতে ফৰেইনাৰ তিনিটা আমাৰ ফালে আহি থকা দেখি লগৰটোৱে হুকহুক কান্দোন আৰম্ভ কৰি দিলে। ময়ো ৰৈ নাথাকিলোঁ। কপাল চপৰিয়াই চপৰিয়াই কান্দিব ধৰিলোঁ। ফৰেইনাৰ কেইজন আচৰিত হৈ হোৱাট হেপেণ্ড বুলি কাষ চাপিলহি। লুইতৰ বক্ষলৈ আঙুলিয়াই মই কলো, ডেয়াৰ ওৱাজ এ হাউচ। ফৰেইনাৰকেইজনে আচৰিত হৈ লুইতৰ সোঁতলৈ চোৱাত মই কপাল চপৰিয়াই ইংৰাজীতে কলো যে যোৱা ৰাতি আমাৰ ঘৰ দুটা লুইতৰ বুকুত জাহ গল। বাইক গল,এল আই চি পলিচি গল। চব গল। মই টোকোনা হৈ গলো। মোৰ সুৰত সূৰ মিলাই লগৰটোৱেও মোৰ দৰে কৈ কান্দিব ধৰিলে। একোবত ময়ো মৰিয়ে থাকো বুলি লুইতত জাপ দিবলৈ ওলালোঁ। ফৰেইনাৰকেইজনে মোক গবা মাৰি তেনে নকৰিবৰ বাবে অনুৰোধ কৰিলে। তেওঁলোকে কলে উই উইল হেল্প ইউ। আমি দুয়োটাই আকৌ মাটিত মূৰ মাৰি মাৰি কান্দিব ধৰিলোঁ। ফৰেইনাৰ কেইজনে আমাক বুজাই বঢ়াই শান্ত কৰিবৰ চেষ্টা কৰিলে। তাৰ পাছত আমাৰ হাতত তিনিওজনে মিলাই টকা পাচ হাজাৰ তুলি দিলে। ঘৰখনেই গল যেতিয়া পইচা লৈ নো কি কৰিম? তেওঁলোকক টকাকেইটা ওভোতাই দিয়াতো নল’লে। বৰঞ্চ নিজৰ ফোন নং কেইটাহে লিখি দি তেওঁলোকক কন্টেক্ট কৰিব কলে। নাটকখন কৰোঁতে কোনোবাই দেখে বুলি ভয়ো লাগিছিল। পিছে ৰক্ষা। টকাটো সমানে ভাগ কৰি ঘৰ পালোঁহি এতিয়া। হি হি\nযদি আঢ়ৈ টকাত পেট ফুলাই খাব খোজে তেন্তে আমাৰ গৃহলৈ আহক যদুৰাই। দূপৰতে এজন ওলালহি। মই বোলো পেট ফুলাই নোখোৱাকৈ আপোনাক যাবলৈ নিদিওঁ। তেও বোলে হোটেলতে খাম দিয়ক।\nমই বোলো আমি থাকোঁতে এশ দি হোটেলত কিয় খাব?\nতেখেতে কলে এশতো ল’বই।\nমই বোলো মই আপোনাক আঢ়ৈ টকাত এপেট খুৱাম।\nতেখেতে বোলে সাধু কথা নক’ব।\nমই বোলো প্ৰমাণ চাওক।\nতেখেত আধা ঘন্টাও ৰ’ব লগা নহ’ল। ভিতৰলৈ নি হাতীখুজীয়া বাতি এটাত পকা কঁঠাল আৰু পিঠাগুৰি এক বাতি দিলোঁ। মানুহজনে প্ৰথমে কেৰেং মেৰেং কৰিছিল। মই বোলো খাই চাওঁকচোন। বেয়া পালে পেলাই দিব।\nআমাৰ ঘৰৰ পিঠাগুৰি পেলাই দিব পাৰে? খোদ যদি ছোনীয়া গান্ধীও আমাৰ ঘৰলৈ আহে তেন্তে পকা কঁঠাল আৰু পিঠাগুৰি খুৱাই পৰিকল্পনা আয়োগত যদি ভাল জব এটা ল’ব নোৱাৰোঁ তেন্তে মই অমুকাৰ পুতেক নহয়। কোৱালিফিকেচন কম বাবেহে পৰিকল্পনা আয়োগত বিচাৰিম। তাতনো ক’ৰ কোৱালিফাইড কেইটাই চাকৰি কৰে? কৰা হ’লেনো ২৩ টকা পকেটত থকাজন ধনী মানুহ বুলি কয়নে?\nবাৰু থাকক। পকা কঁঠালেৰে পিঠাগুৰি বাতি খোৱাৰ পাছত ইমান জোৰ কৰা সত্বেও আলহীজনে ভীমকল দুটা নাখালে। পেট হেনো ফুল হৈ গল। মই বোলো এতিয়া টকা আঢ়ৈ টকা দিয়ক আৰু পানৰ ঠাৰি এটা মুখত লৈ যাওক গৈ। আপোনাক তিনি টকা মূল্যৰ তামোলখন খুৱালে মোৰ লাভে মূলে চব যাব ।\n← হেঁপাহ (উজ্জ্বল ফুকন)\nদৰ্শকৰ অনুভৱ:ভাগ্ মিলখা ভাগ্ (দীপা দেৱী) →\nঅবৈধ -প্লাৱিতা বৰুৱা


প্ৰৱন্ধঃ চি. ভি. ৰমন, বৈজ্ঞানিক মানসিকতা আৰু বিজ্ঞান দিৱস :: মানস প্রতিম দত্ত - অসমীয়াৰ সুখ-দুখ\nHome ARTICLE MANAS PRATIM DUTTA RECENT SCIENCE প্ৰৱন্ধ বিজ্ঞান মানস প্ৰতিম দত্ত প্ৰৱন্ধঃ চি. ভি. ৰমন, বৈজ্ঞানিক মানসিকতা আৰু বিজ্ঞান দিৱস :: মানস প্রতিম দত্ত\nxukhdukh.com February 28, 2022 ARTICLE, MANAS PRATIM DUTTA, RECENT, SCIENCE, প্ৰৱন্ধ, বিজ্ঞান, মানস প্ৰতিম দত্ত,\nচি. ভি. ৰমন, বৈজ্ঞানিক মানসিকতা আৰু বিজ্ঞান দিৱস\nআজি ২৮ ফ্ৰেব্ৰুৱাৰীৰ দিনটো ৰাষ্ট্ৰীয় বিজ্ঞান দিৱস হিচাবে পালন কৰা হয়। বৰ্তমানৰ যুগ যদিও আধুনিক যুগ, ডিজিটেল যুগ, প্ৰযুক্তিৰ যুগ বুলি কোৱা হয়, তথাপি এতিয়াও বিশ্বত সাক্ষৰতা, বিজ্ঞান মনস্কতা আৰু বৈজ্ঞানিক চিন্তাক জীৱন-দৰ্শনৰ অংশ কৰি লোৱাৰ কথা যদি সাংখ্যিক ভাৱে অনুধাৱন কৰিবলৈ যোৱা যায়, সেয়া এতিয়াও অতি দুখলগা অৱস্থাতে আছে। আজিও বিজ্ঞানে, অপবিজ্ঞান আৰু অন্ধ-বিশ্বাসৰ পৰা যুঁজি থাকি নিজস্ব অস্তিত্ব প্ৰতিপন্ন কৰিব লগা অৱস্থাতে আছে। বিজ্ঞান যদিও তাত্বিকভাৱে বহু আগুৱাই গৈছে, প্ৰযুক্তিবোৰ মানুহৰ জীৱনৰ মান উন্নীতকৰণত সহায়ক হৈছে তথাপি এতিয়াও প্ৰকৃততে বিজ্ঞানক সাধাৰণ মানুহৰ মাজলৈ ব্যাপক ভাৱে লৈ যোৱাৰ প্ৰয়োজনীয়তা আছে। বিজ্ঞান দিৱসত এনে সংকল্পকেই লোৱা হয়। আৰু সেই প্ৰেক্ষাপটতে ভাৰতত বিজ্ঞান দিৱস পালনৰ ইতিহাসলৈ এবাৰ আলোকপাত কৰিবলৈ এই লেখাত প্ৰয়াস কৰিছো।\nসেয়া ১৯২৮ চনৰ কথা। স্থান পশ্চিমবংগৰ কলিকতা। তাতেই আছে ইণ্ডিয়ান এচ’ছিয়েচন ফৰ কাল্টিভেশ্যন চায়েন্সৰ গৱেষণাগাৰ। সিদিনা আছিল সেই বর্ষৰ ২৮ ফেব্রুৱাৰী আৰু সেইদিনাই ভাৰতবর্ষৰ লগতে সমগ্র বিশ্বৰ বিজ্ঞান জগতত দুজন ভাৰতীয় বিজ্ঞানীৰ আৱিষ্কাৰ সংযোজিত হৈছিল। ৰমন পৰিঘটনা বা ৰমন বিচ্ছুৰণ নামেৰে পৰিচিত এই আৱিষ্কাৰে নতুন চিন্তা আৰু গৱেষণাৰ পথ মুকলি কৰিছিল। সেই ভাৰতীয় বিজ্ঞানী দুজনৰ নামেই হ’ল চন্দ্রশেখৰ ভেঙ্কটৰমন আৰু তেখেতৰ ছাত্ৰ এছ কে কৃষ্ণণ। ১৯২৮ বর্ষত ৰমনে আৱিষ্কাৰ কৰা পোহৰৰ বিশেষ পৰিঘটনাটোৰ মূল কথা আছিল যে কোনো স্বচ্ছ মাধ্যমৰ মাজেদি পোহৰ পাৰ হৈ গ’লে , সেই পোহৰৰ কিছু অংশৰ বিক্ষেপন ঘটে আৰু এই বিক্ষেপিত পোহৰৰ তৰংগ দৈর্ঘ্য আপতিত হোৱা পোহৰৰ তৰংগ দৈর্ঘ্যতকৈ বেলেগ। ৰমনে আৱিষ্কাৰ কৰা পোহৰৰ এই বিক্ষেপনেই হ’ল ৰমন বিক্ষেপন। ১৯৩০ চনত এই আৱিষ্কাৰৰ বাবেই চি ভি ৰমন সন্মানিত হৈছিল সর্বোচ্চ বঁটা ন’বেল বঁটাৰে।\nআমাৰ দৈনিক জীৱনত বিজ্ঞানৰ প্রভাৱ আৰু প্রতিজন ব্যক্তিৰ মনোজগতত বৈজ্ঞানিক চিন্তন আৰু মননৰ বাট মুকলোৱাৰ উদ্দেশ্যেৰে ৰমনৰ আৱিষ্কাৰৰ প্রতি সন্মান জনাই নেশ্যনেল কাউন্সিল ফৰ চায়েন্স এণ্ড টেকনল’জি কমিশ্যনে ১৯৮৬ চনত ভাৰত চৰকাৰক ২৮ ফেব্রুৱাৰী তাৰিখটো বিজ্ঞান দিৱস হিচাপে ঘোষণা কৰিবলৈ কয় আৰু ১৯৮৭ চনৰ পৰা ২৮ ফেব্রুৱাৰী দিনটো ৰাষ্ট্ৰীয় বিজ্ঞান দিৱস হিচাপে পালন কৰি অহা হৈছে। এই দিৱসত বিজ্ঞানৰ আর্হি, জনপ্রিয় বক্তৃতা, বক্তৃতা প্রতিযোগিতা আদি আয়োজন কৰি জনগণৰ মাজত বিজ্ঞানৰ প্রচাৰ আৰু প্রসাৰৰ উদ্যোগ লোৱা হয়।\nমানুহৰ মন সদায়েই অনুসন্ধিৎসু হয়। মানুহে নজনাক জানিবলৈ, নেদেখাক চাবলৈ বিচাৰে। মানুহৰ এনে অনুসন্ধিৎসু প্রৱণতাই তথ্য সংগ্রহৰ প্রতি উত্সাহিত কৰে। ফলত মানুহৰ জ্ঞানৰ পৰিসৰৰ প্রসাৰ ঘটে । বিজ্ঞান শব্দটোৰ ইংৰাজী প্রতিশব্দ হ’ল science, ই লেটিন ভাষাৰ শব্দ scientiaৰ পৰা আহিছে। ইয়াৰ অর্থ হ’ল: জ্ঞান। একেদৰে সংস্কৃত ভাষাৰ বিজ্ঞান শব্দৰ অর্থ হ’ল জ্ঞান। গতিকে বিজ্ঞান হ’ল প্রণালীবদ্ধ অধ্যয়ন।বিজ্ঞানক প্রণালীবদ্ধ বোলাৰ কাৰণ হ’ল ই দেখাৰ লগে লগে বা শুনাৰ লগে লগে কোনো কথাকে স্বীকাৰ নকৰে। ই প্রথমে শুনা কথাটোৰ সম্পর্কে বিভিন্ন তথ্য সংগ্রহ কৰে। সংগ্রহৰ পাছতেই সেই তথ্যসমূহ সত্যাসত্য নির্ণয়ৰ বাবে বিশ্লেষণ কৰে। অৱশেষত তথ্যৰ ওপৰত নির্ভৰ কৰি এক সিদ্ধান্তত উপনীত হয়। সেয়েহে জে.এন.পইনকেয়াৰে কৈছিল, ‘বিজ্ঞান তথ্যৰে গঠিত, যেনেদৰে এটা ঘৰ শিলেৰে গঠিত। কিন্তু এদম শিল গোটালেই যেনদৰে এটা ঘৰ হ’ব নোৱাৰে ঠিক একদৰে কেৱল তথ্য সংগ্রহেই বিজ্ঞান নহয়।’ পিয়েৰচনৰ এই তত্বৰ পৰা আমি বুজিলোঁ যে, তথ্য এটাক বৈজ্ঞানিক তথ্য বুলি তেতিয়াহে ক’ব পাৰিম যেতিয়া তথ্যৰ ওপৰত নির্ভৰ কৰি উপযুক্ত তথ্যসমূহ নির্বাচন কৰি আমি এক সিদ্ধান্তত উপনীত হ’ব পাৰোঁ। এই প্রক্রিয়াটো শিল, বালি, চিমেণ্টেৰে ঘৰ সজাৰ দৰে একে।\nকলম্বিয়া বিশ্বকোষৰ মতে, প্রাকৃতিক পৰিঘটনাৰ সম্পর্কে পঞ্জীভূত আৰু প্রণালীবদ্ধ শিকনেই বিজ্ঞান। সহজ অর্থত, বিজ্ঞান মানে প্রথমতে বৈজ্ঞানিক তথ্য, নীতি আদিৰ জ্ঞান আৰু দ্বিতীয়তে ই এটা পদ্ধতি। মানুহৰ জীৱনত বিজ্ঞান আৰু প্রযুক্তিবিদ্যাই এক গুৰুত্বপূর্ণ ভূমিকা পালন কৰি আহিছে। ই মানুহৰ সামাজিক আৰু সাংস্কৃতিক জীৱনৰ এক গুৰুত্বপূর্ণ অংগ। গতিকে, ভৌতিক বিশ্বক পর্যবেক্ষণ , বর্ণনা , উদঘাটন আৰু ব্যৱহাৰ কৰা প্রক্রিয়াকে বিজ্ঞান বুলি ক’ব পাৰি। গতিকে বিজ্ঞান হৈছে অবিৰত পর্যবেক্ষণ, পৰীক্ষা-নিৰীক্ষা প্রয়োগ আৰু সত্যাপনৰ যোগেদি বিশ্ব-ব্রহ্মাণ্ডক বুজিব পৰা এক প্রক্রিয়া। এই প্রক্রিয়াসমূহ অধ্যয়নৰ বাবে কোনো বাধা নিষেধ নাথাকে। বিশ্বৰ প্রত্যেক নাগৰিকে এই বিষয় আয়ত্ব কৰিবৰ বাবে সুবিধা পায়। কিয়নো বৈজ্ঞানিক মানসিকতাৰ উত্তৰণৰ অবিহনে এখন সর্বাংগসুন্দৰ পৃথিৱী কল্পনা কৰিব নোৱাৰি।\nবিজ্ঞান দিৱসত প্রতি বছৰে একোটা মূল বিষয় ঠিৰাং কৰা হয়। ১৯৯৯চনত ‘ আৱাৰ চেইঞ্জিং আর্থ’, ২০০০ চনত ‘ৰিক্রিয়েটিং ইন্টাৰেষ্ট ইন বেচিক চায়েন্স’, ২০০১ চনত ‘ইনফৰমেশ্যন টেকন’ল’জী ফৰ চায়েন্স এডেকেশ্যন’, ২০০২ বর্ষত ‘বেলথ ফ্রম ৱেষ্ট’, ২০০৩ বর্ষত ‘ ফিফটি য়েৰচ অফ ডি এন এ এণ্ড ২৫ য়েৰছ অফ আই ভি এফ - দ্য ব্লুপ্রিণ্ট অফ লাইফ’, ২০০৪ বর্ষত এনকাৰেজিং চায়েন্টিফিক এৱাৰনেচ ইন কমিউনিট’, ২০০৫ বর্ষত ‘ চেলেব্রেটিং ফিজিক্স’, ২০০৬ বর্ষত ‘ নার্চাৰ নেচাৰ ফৰ আৱাৰ ফিউচাৰ’, ২০০৭ বর্ষত ‘ ম’ৰ ক্র’প পাৰ ড্রপ’, ২০০৮ বর্ষত ‘আণ্ডাৰষ্টেণ্ডিং দ্য প্লেনেট আর্থ’, ২০০৯ বর্ষত ‘ এক্সপাণ্ডিং হৰিজনচ্ অফ চায়েন্স’, ২০১০ বর্ষত ‘জেণ্ডাৰ ইকুউটি, চায়েন্স এণ্ড টেকন’ল’জি ফৰ চাষ্টেইনেব’ল ডেভেলপমেণ্ট’, ২০১১ বর্ষত ‘কেমিষ্ট্রি ইন ডেইলি লাইফ’, ২০১২ বর্ষত ‘ক্লীন এনার্জী অপচন্স এণ্ড নিউক্লিয়েৰ ছেফটি’ ২০১৩ বর্ষত ‘জেনেটিকেলি মডিফাইড ক্র’পচ এণ্ড ফুড চিকিউৰিটি’, ২০১৪ চনত ‘ফ’ষ্টাৰিং চায়েন্টিফিক টেম্পেয়াৰমেণ্ট’, ২০১৫ বর্ষত ‘চায়েন্স ফৰ নেচন বিল্ডিং’, ২০১৬ চনত ‘চায়েণ্টিফিক ইচ্ছ্যুচ্ ফৰ ডেভেলপমেণ্ট অফ দ্য নেশ্যন’, ২০১৭ চনত ‘ চায়েন্স এণ্ড টেকন’ল’জী ফৰ স্পেচিয়েলি এব’ল্ড পাৰচন’, ২০১৮ চনত ‘ চায়েন্স এণ্ড টেকন’ল’জি ফৰ এ চাষ্টেইনেব’ল ফিউচাৰ’, ২০১৯ বর্ষত ‘ চায়েন্স ফৰ দ্য পিঅ’পল, এণ্ড দ্য পিঅ’পল ফৰ চায়েন্স’, ২০২০ চনত ‘ অ’মেন ইম চায়েন্স’ ২০২১ বর্ষত- ফিউচাৰ অফ এচ টি আই: ইম্পেক্ট অ’ন এডুকেশ্যন, স্কিলচ্ এণ্ড ৱর্কচ্’ অৰ্থাৎ বিজ্ঞান, প্ৰযুক্তি আৰু উদ্ভাৱন: শিক্ষা, কুশলতা আৰু কাৰ্যত ইয়াৰ প্ৰভাৱক মূল বিষয় হিচাপে লৈ উদযাপন কৰা ৰাষ্ট্রীয় বিজ্ঞান দিৱসৰ ২০২২ বৰ্ষৰ মূল বিষয় হ'ল - বিজ্ঞান- প্ৰযুক্তিৰ ক্ষেত্ৰত বহনক্ষম ভৱিষ্যতৰ বাবে আমাৰ সামূহিক কৰ্তব্য ।\nআমি আশা কৰিম, নতুন-পুৰণি সকলো প্ৰজন্মৰ মাজতে বিজ্ঞান চৰ্চা, বিজ্ঞান-মনস্কতা গঢ় লৈ উঠাৰ এই যাত্ৰাত আমি সচেতন লোক সকলে ধ্বজবহনকাৰীৰ ভূমিকা পালন কৰিম। দৰিদ্ৰতা, স্বাস্থ্য, পৰিৱেশ আদি মৌলিক বিষয়ৰ ক্ষেত্ৰবোৰত বিজ্ঞান-চৰ্চা আৰু চিন্তাৰে মানুহৰ মন আলোকিত কৰাৰ এই প্ৰক্ৰিয়া এক নিৰন্তৰ প্ৰক্ৰিয়া আৰু তাত সকলোৱেই অংশ লবলৈ আগ্ৰহী হলেহে 'বিজ্ঞান- প্ৰযুক্তিৰ ক্ষেত্ৰত বহনক্ষম ভৱিষ্যতৰ বাবে আমাৰ সামূহিক কৰ্তব্য'ৰ চিন্তা-চৰ্চাবোৰ যে ফলপ্ৰসূ হব, সেই কথাও কিন্তু নিশ্চিত।\nলেখাটি শতাব্দ ডিজি মেডিয়াতো প্ৰকাশ পাইছে। লেখকৰ আনবোৰ প্ৰকাশিত লেখা সুখ-দুখৰ পাতত পঢ়িবলৈ ক্লিক কৰক একত্ৰ লিংকঃ\nTags # ARTICLE # MANAS PRATIM DUTTA # RECENT # SCIENCE # প্ৰৱন্ধ # বিজ্ঞান # মানস প্ৰতিম দত্ত\nLabels: ARTICLE, MANAS PRATIM DUTTA, RECENT, SCIENCE, প্ৰৱন্ধ, বিজ্ঞান, মানস প্ৰতিম দত্ত


xukhdukh.com February 28, 2015 goodnews,\n১. দিল্লীৰ নেহৰু মেম’ৰিলেয়ল মিউজিয়াম আৰু লাইব্ৰেৰীয়ে আগবঢ়োৱা “শ্ৰীকান্ত দত্ত গ্ৰন্থ বঁটা”ৰ বাবে আই.আই.টি গুৱাহাটীৰ ইতিহাস বিভাগৰ সহযোগী অধ্যাপক অৰূপজ্যোতি শইকীয়াৰ গ্ৰন্থ যুটীয়াভাৱে নিৰ্বাচিত হোৱাৰ সুখবৰ। কলা আৰু সমাজ বিজ্ঞান বিষয়ৰ ইংৰাজী গ্ৰন্থৰ বাবে প্ৰদত্ত এই আন্তৰ্জাতিক বঁটা “A Century of Protests: peasant Politics in Assam Since 1900” শীৰ্ষক গ্ৰন্থলৈকো আগবঢ়োৱা হৈছে। অসমৰ কৃষক আন্দোলনৰ ইতিহাস সমৃদ্ধ এই গ্ৰন্থলৈ আগবঢ়োৱা এই বঁটা দিল্লীত প্ৰদান কৰা হব। এই বঁটাৰ লগত নগদ পঞ্চাশ হাজাৰ টকা আৰু এখন প্ৰশস্তি পত্ৰ থাকিব। আমেৰিকাৰ আষ্টিনৰ টেক্সাছ বিশ্ববিদ্যালয়ৰ ইতিহাসৰ অধ্যাপিক ইন্দ্ৰানী চেটাৰ্জীৰ অক্সফৰ্ড প্ৰকাশিত “Forgotton friends: Monks Marriages and Memories North -East India” শীৰ্ষক গ্ৰন্থলৈকো এই বঁটা আগবঢ়োৱা হৈছে।\n২. যোৱাকালি ভাৰতৰ সৰ্বোচ্চ ন্যায়ালয়ত এগৰাকী ন্যায়াধীশ ৰূপে দ্বায়িত্ব গ্ৰহণ কৰিলে এজন অসমীয়াই। ন্যায়াধীশ অমিতাভ ৰয়ে উচ্চতম ন্যায়ালয়ৰ ন্যায়াধীশ ৰূপে শপত গ্ৰহণ কৰি অসমবাসীলৈ সুখবৰ কঢ়িয়াই আনিছে।\n৩. সংসদত বিত্তমন্ত্ৰীয়ে কালি দাখিল কৰিলে ২০১৪-১৫বৰ্ষৰ অৰ্থনৈতিক সমীক্ষা। বৰ্ষটোত বিকাশৰ হাৰ ৭.২ শতাংশ, মুদ্ৰাস্ফীতি হ্ৰাস ৬ শতাংশ, কাৰেণ্ট একাউণ্ট ডেফিচিট জিডিপিৰ ১ শতাংশলৈ হ্ৰাস হোৱা বুলি এই সমীক্ষাই দাবী কৰিছে। দেশৰ অৰ্থনীতিৰ বিকাশৰ হাৰ অহা বিত্তীয় বৰ্ষত ৮ শতাংশৰো অধিক হব বুলিও বিত্তমন্ত্ৰীজনে আশা প্ৰকাশ কৰে।\n৪. কালিৰে পৰা অসমত শুভাৰম্ভ হৈছে ৰাষ্ট্ৰীয় নাগৰিকপঞ্জী উন্নীতকৰণৰ কাম। চাৰিখন জিলাত ১০০টাকৈ সেৱা কেন্দ্ৰ কাৰ্যক্ষম কৰা হৈছে। বিদেশত থকা অসমীয়া সকলে ফিজিকেল ভেৰিফিকেচনৰ সময়ত অসমলৈ আহিব লাগিব, ডি ভোটাৰৰ বিষয়ে সিদ্ধান্ত লব আদালতেহে, অহা সপ্তাহৰ পৰা সজাগতা অভিযান আৰম্ভ কৰা হব বুলিও এই প্ৰকল্পৰ ৰাজ্যিক মুৰব্বী প্ৰতীক হাজেলাই আকাশবাণীৰ ফোন-ইন অনুষ্ঠান যোগে ৰাইজক অৱগত কৰিছে।\n৫. অৱশেষত সংবাদ মাধ্যম তথা ৰাজহুৱা হেঁচালৈ সেউ মানি উগ্ৰপন্থীৰ আক্ৰমণত নিহত হোৱা শোণিতপুৰৰ অতিৰিক্ত আৰক্ষী অধীক্ষক গুলজাৰ হুছেইৰ পত্নীক সন্মানজনক পদত নিযুক্তি প্ৰদান কৰিলে অসম চৰকাৰে। অসম আৰক্ষীৰ মুখ্য কাৰ্যালয়ত মহিলা কল্যাণ বিষয়া হিচাহে ৰৌছনআৰা বেগমক গৃহ বিভাগে নিযুক্তি দিছে বুলিও সুখবৰ বাতৰি কাকতত প্ৰকাশ পাইছে।\n৬. ছয়জনীয়া কমিটি গঠন কৰি ভেঞ্চাৰ শিক্ষানুষ্ঠানৰ প্ৰাদেশিকীকৰণ আইনৰ পুনৰ সংশোধন কৰা হব আৰু অহা জুন মাহত হব লগা বিধান সভাৰ অধিবেশনতে সংশোধনী প্ৰস্তাৱ সমূহ উত্থাপন কৰা হব। লগতে অতিৰিক্ত শিক্ষক, দৰমহা নোপোৱাকৈ অৱসৰ লোৱা, মৃত্যু হোৱা শিক্ষক সকলৰ দিশো চালিজাৰি চাই বিশেষ ব্যৱস্থা গ্ৰহণ কৰা হব বুলি শিক্ষামন্ত্ৰীয়ে প্ৰকাশ কৰিছে।\n৭. নিৰ্মাণ সামগ্ৰীৰ ক্ষেত্ৰত পূৱ ভাৰতৰ সৰ্ববৃহত প্ৰদৰ্শনী কনমেক-২০১৫ কালি মণিৰাম দেৱান বাণিজ্য কেন্দ্ৰত মুকলি কৰিলে মুখ্যমন্ত্ৰী তৰুণ গগৈয়ে।কনফেডাৰেচন ইণ্ডিয়ান ইণ্ড্ৰাষ্টীয়ে তিনিদিনীয়াকৈ এই প্ৰদৰ্শনীৰ আয়োজন কৰিছে, লগতে আলোচনা চক্ৰ আদিতো দেশী বিদেশী প্ৰদৰ্শকে অংশগ্ৰহণ কৰিছে। লগতে কালি কনমেক ডাইৰেক্টৰী এখনো উন্মোচিত হোৱাৰ সুখৰল খবৰ।\n৮. গুৱাহাটীৰ ৰাজ্যিক কলা বীথিকাত যোৱা ২৩ ফেব্ৰুৱাৰী পৰা যোৰহাটৰ ছালেহা আহমেদ, পৰেশ শইকীয়া, পৰীক্ষিত বৰুৱা, সুন্দৰ শইকীয়া, ডলী বৰকটকী আৰু শিৱসাগৰৰ মুকুল গগৈ নামৰ শিল্পী কেইগৰাকীৰ ৩২খন চিত্ৰৰ এখন প্ৰদৰ্শনী অনুষ্ঠিত হয়। লগতে শিল্পী ছালেহা আহমেদে নিৰ্মাণ কৰা দুটা ধুকৰা আৰু এটা টেৰাকটা মূৰ্তিও এই প্ৰদৰ্শনীৰ অংশ আছিল। কালি কটন, সন্দিকৈ কলেজ আদিৰ শিক্ষাৰ্থী তথা শিক্ষাগুৰু সকলেও এই চিত্ৰ প্ৰদৰ্শনীত ভিৰ কৰে বুলি জানিব পৰা গৈছে।\n৯. এইবাৰ প্ৰতিমাহে এটা নিৰ্দিষ্ট দিনত গুৱাহাটী দূৰদৰ্শনৰ লাইভ প্ৰগ্ৰামত ৰাইজে মুখ্যমন্ত্ৰীৰ সৈতে ফোনযোগে পোনপটীয়া কথা-বাৰ্তাত অংশ লোৱাৰ সুবিধা লাভ কৰিব। অহা ১ মাৰ্চত সন্ধিয়া ৬বজাৰ পৰ ৬-৩০ বজালৈ গড়কাপ্তানি বিভাগ বিষয়ত প্ৰশ্নৰ উত্তৰ পাবলৈ ০৩৬১- ২২০৭(১৮১, ১৮২, ১৮৪, ১৮৬) নম্বৰত ৰাইজে চেষ্টা কৰিব পাৰিব।\n১০. ভৱিষ্যতে ইণ্টাৰনেটৰ জৰিয়তেও ভাৰতত ভোটিং কৰিব পৰাৰ ব্যৱস্থা হব বুলি ইতিবাচক ঘোষণা কৰি কালি মুখ্য নিৰ্বাচনী আয়ুক্ত হৰি শংকৰ ব্ৰহ্মই প্ৰথমে ভোটাৰ তালিকা শুদ্ধ কৰাটো প্ৰাথমিক কাম বুলি প্ৰকাশ কৰিছে। অহা ৩-১৫মাৰ্চলৈ ৰাষ্ট্ৰীয় ভোটাৰ তালিকা শুদ্ধিকৰণ আৰু প্ৰমাণীকৰণৰ কাৰ্যসূচী চলিব বুলি ঘোষণা কৰি, আধাৰ কাৰ্ড আৰু ভোটাৰ কাৰ্ডৰ সংযোগ ঘটাই একক ভোটাৰ পৰিচয় নিশ্চিত কৰাৰ বাবেও ব্যৱস্থা লব বুলি তেখেতে প্ৰকাশ কৰিছে।


Airtel গ্ৰাহকসকলৰ বাবে বেয়া খবৰ ! আজিয়েই Recharge কৰক, ২৬ নৱেম্বৰৰ পৰা ব্যয়বহুল হ'ব ৰিচাৰ্জ পেক...– News18 assam\nAirtel গ্ৰাহকসকলৰ বাবে বেয়া খবৰ ! আজিয়েই Recharge কৰক, ২৬ নৱেম্বৰৰ পৰা ব্যয়বহুল হ'ব ৰিচাৰ্জ পেক, কোনটো পেকৰ দাম কিমান বাঢ়িব বিতং জানক...\nLast Updated : November 22, 2021, 12:10 IST\nনতুন টেৰিফ প্ৰিপেইড পেকসমূহ ২৬ নৱেম্বৰ, ২০২১-ৰ পৰা www.airtel.in। ইয়াত উপলব্ধ হ'ব। প্ৰৱেশ স্তৰৰ শুল্ক ভইচ আঁচনি ২৫% বৃদ্ধি হৈছে, আনহাতে সীমাহীন ভইচ বাণ্ডেলৰ বেছিভাগ ক্ষেত্ৰত প্ৰায় ২০ শতাংশ বৃদ্ধি হৈছে।\nFirst published: November 22, 2021, 12:06 IST


অসমৰ IPS প্ৰবেশ্যনাৰী পাৰ্থ প্ৰতিম দাসৰ সৈতে মােদী বাৰ্তালাপ, অসম-গুজৰাটৰ সম্পৰ্কৰ বিষয়ে বহু কথাই ক’লে মােদীয়ে - INFORMER NE\nঅসমৰ IPS প্ৰবেশ্যনাৰী পাৰ্থ প্ৰতিম দাসৰ সৈতে মােদী বাৰ্তালাপ, অসম-গুজৰাটৰ সম্পৰ্কৰ বিষয়ে বহু কথাই ক’লে মােদীয়ে\nSeptember 4, 2020\t0\tBy NEWS DESK\nপ্ৰধানমন্ত্ৰী শ্ৰী নৰেন্দ্ৰ মোদীয়ে আজি চৰ্দাৰ বল্লভ ভাই পেটেল নেশ্যনেল পুলিচ একাডেমীত অনুষ্ঠিত দীক্ষান্ত পেৰেড সমাৰোহত ভিডিঅ’ কনফাৰেন্সযোগে অংশগ্ৰহণ কৰি আইপিএছ প্ৰবেশ্যনাৰী বিষয়াসকলৰ সৈতে মত বিনিময় কৰে।\nঅনুষ্ঠানত উপস্থিত থাকি প্ৰধানমন্ত্ৰীয়ে কয় যে তেওঁ এই একাডেমীৰ পৰা উত্তীৰ্ণ হৈ ওলাই যোৱা যুৱ আইপিএছ বিষয়াসকলৰ সৈতে নিয়মিতভাৱে আলোচনাত মিলিত হয়, কিন্তু এইবছৰ ক’ৰোনা মহামাৰীৰ বাবে তেওঁলোকক স্বচক্ষে সাক্ষাৎ কৰিব নোৱাৰিলে।\nতেওঁ লগতে কয়, “কিন্তু নিশ্চিতভাৱে মই মোৰ কাৰ্যকালৰ মাজতেই আপোনালোক সকলোকে ক’ৰবাত নহয় ক’ৰবাত সাক্ষাৎ কৰিম।”\nসফলতাৰে প্ৰশিক্ষণ সমাপ্ত কৰা আইপিএছ প্ৰবেশ্যনাৰী বিষয়াসকলক অভিনন্দন জ্ঞাপন কৰে প্ৰধানমন্ত্ৰী নৰেন্দ্ৰ মোদীয়ে।\nপ্ৰধানমন্ত্ৰীৰ সৈতে পাৰ্থ প্ৰতিম দাসৰ বাৰ্তালাপ\nএই কাৰ্যসূচীৰ মাজতে অসম-মেঘালয় কেডাৰৰ IPS বিষয়া তথা যােৰহাটৰ বাসিন্দা পাৰ্থ প্ৰতিম দাসৰ সৈতেও বাৰ্তালাপ কৰে।\nPM @narendramodi and Partha Protim Das talk about how proper leadership and dealing with challenges impacts young IPS officers.\nPM also emphasised on how technology needs to be furthered in policing. pic.twitter.com/Vu5Fc5jvjr\nপাৰ্থ প্ৰতিম দাসে গুজৰাটৰ ছুৰাট স্থিত NITৰ পৰা কম্পিউটাৰ ইঞ্জিনিয়াৰিং কৰা বুলি প্ৰকাশ কৰাৰ পাছতে মােদীয়ে গুজৰাট তথা অসমৰ মানুহৰ মাজত থকা বহু মিলৰ কথা ব্যক্ত কৰে।\nউল্লেখ্য যে পাৰ্থ প্ৰতিম দাস অসম-মেঘালযৰ কেডাৰৰ বিষয়া হিচাপে নিযুক্তি লাভ কৰিছে।\nতেওঁ শেহতীয়াকৈ ক’ভিড-১৯ৰ কালছােৱাত বহিঃৰাজ্যৰ পৰা অসমলৈ ঘূৰি অহা লােকসকলক চােৱাচিতাৰ বাবে কােকৰাঝাৰৰ অসম-বংগ সীমান্তত নিয়ােজিত থকা বুলি প্ৰকাশ কৰি প্ৰধানমন্ত্ৰীৰ সন্মুখত এই অভিজ্ঞতা সন্দৰ্ভত বহু কথাই কয়।\nএই ক’ভিড-১৯ মহামাৰীৰ জৰুৰীকালীন সময়ছোৱাত দেশৰ আৰক্ষী বাহিনীয়ে কৰা ভাল কামৰ বাবে আৰক্ষীৰ এই খাকী পোছাকযোৰৰ মাজত থকা মানৱীয়তাৰ সুন্দৰ পৰিচয় মানুহৰ মনৰ মাজত সোমাই গৈছে বুলি মন্তব্য কৰে।\nশীতল পানীয় সেৱনত সাবধান ! অন্নপূৰ্ণা ব্ৰেণ্ডৰ নেমু পানীৰ বটলত ওলাল মৃত পঁ‌ইতাচোৰা…\nকেতিয়াও আপোনাৰ এই খাকী পোছাকজোৰৰ প্ৰতি শ্ৰদ্ধা নেহেৰুৱাবঃ প্ৰধানমন্ত্ৰী


ভালখবৰ! ৰাজ্যত আজিৰ দিনটোতে ৪০গৰাকী; মুঠ ৩২৪গৰাকী ক'ৰ'ণামুক্ত\nভালখবৰ! ৰাজ্যত আজিৰ দিনটোতে ৪০গৰাকী; মুঠ ৩২৪গৰাকী ক’ৰ’ণামুক্ত\nJune 2, 2020 5:09 pm\nৰাজ্যত অপ্ৰতিৰোধ্য ক’ৰ’ণাৰ সংক্ৰমণ। কিন্তু তাৰ মাজতে আজিৰ দিনটোতো আহিছে পুনৰ এক ভাল খবৰ।\nআজিৰ দিনটোত বৰ্তমানলৈকে ৰাজ্যত ক’ৰ’ণামুক্ত হৈছে ৪০ গৰাকী লোক।\nগোলাঘাট জিলা অসামৰিক চিকিৎসালয়ৰ পৰা ১২ গৰাকী, শিলচৰ মেডিকেল কলেজ হস্পিতালৰ পৰা ১৮ গৰাকী, মহেন্দ্ৰ মোহন চৌধুৰী চিকিৎসালয়ৰ পৰা ৯ গৰাকী আৰু ধেমাজি জিলা চিকিৎসালয়ৰ পৰা এগৰাকী লোকক চিকিৎসালয়ৰ পৰা যাব দিয়া হৈছে।\nৰাজ্যত মুঠ ক’ৰ’ণামুক্ত হৈছে ৩২৪ গৰাকী লোক। ১১৮২ গৰাকী লোক বৰ্তমানো চিকিৎসাধীন হৈ আছে।\nমুক্তি দিয়া সকলক দুবাৰকৈ পৰীক্ষা কৰাৰ অন্তত নিগেটিভ ওলোৱাত তেওঁলোকক চিকিৎসালয়ৰ পৰা যাবলৈ দিয়া হয়।\nGlad to share that 4⃣0⃣ more patients have been discharged today after they tested negative for #COVID19 twice\nDH Golaghat 12; SMCH 18; MMCH 9; DH Dhemaji 1\n?Total Discharged Patients – 324\n?Active Patients – 1182\nUpdate 4:30 PM /June 2#AssamCovidCount pic.twitter.com/KHnm5avV8i\nকালিৰ দিনটোত মুঠ ৯৯ গৰাকী লোকক মুক্তি দিয়া হৈছিল ৰাজ্যৰ বিভিন্ন চিকিৎসালয়ৰ পৰা।\n২৪ ঘণ্টাৰ ভিতৰত ১৩৯ গৰাকী লোক ৰাজ্যত ক’ৰ’ণামুক্ত হৈছে।\nযোৱা ৩১ মে’ ৰ দিনা ২২ গৰাকী ৰোগী ক’ৰ’ণামুক্ত হৈ ঘৰলৈ উভটিছিল।\nযোৱা ৩০ মে ত ৩৮ গৰাকী লোকক ৰাজ্যৰ বিভিন্ন প্ৰান্তৰ চিকিৎসালয়ৰ পৰা যাবলৈ দিয়া হৈছিল।\nযোৱা ২৯ মেত মুঠ ২৮ গৰাকী ৰোগীক চিকিৎসালয়ৰ পৰা যাবলৈ দিয়া হৈছিল।\nযোৱা ২৮ মে’ত ১৬ গৰাকী লোকক চিকিৎসালয়ৰ পৰা মুক্তি দিয়া হৈছিল।\nযোৱা ২৭ মেত ৰাজ্যত ২৫ গৰাকী লোকক চিকিৎসালয়ৰ পৰা মুক্তি দিয়া হৈছিল।\nযোৱা ২৩ মে ত দন্ত চিকিৎসক ডঃ দীপা ডেকা সুস্থ হৈ উঠাৰ বাবে তেওঁক GMCH ৰ পৰা মুক্তি দিয়া হৈছিল। তেওঁৰ লগতে অন্য এগৰাকী মহিলা ৰোগীকো মুক্তি দিয়া হৈছিল GMCH ৰ পৰা।\nউল্লেখযোগ্য যে, যোৱা ২০ মে’ত GMCH ৰ কণিষ্ঠ চিকিৎসক ডঃ লিথিকেশ সুস্থ হৈ উঠিছিল আৰু তেওঁ পুনৰ কোভিড-১৯ ৰোগীৰ চিকিৎসাত নিজকে নিয়োগ কৰিছিল।\nৰাজ্যত আজিৰ দিনটোত বৰ্তমানলৈকে ২৮ গৰাকী লোক এই কোভিড-১৯+ ত আক্ৰান্ত হোৱাত তথা ৰোগীৰ সংখ্যা ১৫১৩ লৈ বৃদ্ধি পোৱাত সকলো আতংকিত হৈ আছে যদিও ২৪ ঘণ্টাত ১৩৯ গৰাকীকৈ ৰোগী ক’ৰ’ণামুক্ত হোৱাটোৱে কিছু পৰিমানে সুখৰ বাৰ্তা কঢ়িয়াই আনিছে।


bhaskar jyoti kataky Latest Assam News bhaskar jyoti kataky, Taja Samachar - News18 Assam\nNews18 »bhaskar jyoti kataky\n'মা-দেউতা আকৌ কেতিয়া ঘূৰি আহিব আইতা?- আইতাকৰ চকুতো কেৱল চকুপানী! মাত্ৰ ৯ দিনৰ ভিতৰতে পিতৃ-মাতৃক হেৰুৱালে মাজুলীৰ ৪ বছৰীয়া কণমানি অংকুৰে!\nমাত্ৰ চাৰি বছৰ বয়সতে পিতৃ-মাতৃয়ে চিৰদিনৰ বাবে এৰি থৈ গ'ল মৰমলগা অকণমাণি অংকুৰক।...\n| News18 Assam | April 21, 2022,9:57 am IST\nগঁড়ৰ আক্ৰমণত নিহত হোৱা মাজুলীৰ মদন দাসৰ পৰিয়াললৈ আৰ্থিক সাহায্য, মুখ্যমন্ত্ৰী সাহায্য পুঁজিৰ ১ লাখ টকাৰ চেক প্ৰদান কৰে বিধায়ক ভূৱন গামে\nমদন দাসৰ বাসগৃহত বিধায়ক ভূবন গাম।...\n| News18 Assam | April 20, 2022,10:19 am IST\nJorhat-Majuli Bridge : আজিৰে পৰা আৰম্ভ হ'ব যোৰহাট-মাজুলী দলঙৰ কাম, মুখ্যমন্ত্ৰীয়ে কৰিব প্ৰথমটো খুঁটাৰ শুভাৰম্ভণি\nJorhat-Majuli Bridge : ২০১৬ চনতে মাজুলীত দলংখনৰ নিৰ্মাণৰ ঘোষণা কৰা হৈছিল। ২০২১ চনৰ ফেব্ৰুৱাৰীত প্ৰধানমন্ত্ৰী নৰেন্দ্ৰ মোদীয়ে আধাৰশিলা স্থাপন কৰিছিল দলংখনৰ।...\n| News18 Assam | November 29, 2021,8:29 am IST\n৪৮ ঘণ্টাৰ বাবে মাজুলীৰ সকলো ব্যৱসায়ীক প্ৰতিস্থান বন্ধৰ ঘোষণা মাজুলী জিলা বণিক সন্থাৰ।...\n| News18 Assam | October 10, 2021,10:30 pm IST\nনিমাতীঘাটৰ শোকাৱহ ঘটনাৰ এমাহ পিছতেই যেন সকলো পাহৰি গ'ল জল পৰিবহণ বিভাগ কিম্বা মন্ত্ৰীয়ে। মুখ্যমন্ত্ৰীৰ নিৰ্দেশো যেন একপ্ৰকাৰ তল পৰিল। কাৰণ মাজুলীত আকৌ আৰম্ভ হ'ল বিপদজনক ফেৰী সেৱা। ...\n| News18 Assam | October 9, 2021,12:49 am IST\nExplainer : মাজুলীৰ স্থায়ী ভৌগলিক সুৰক্ষা হ'বনে, ঐতিহ্য ক্ষেত্ৰ মাজুলী নিশ্চিহ্ন হ'ব নেকি ! ভবিষ্যৎ কি মাজুলীৰ?\nযোৰহাট-মাজুলী দলঙৰ কাম আৰম্ভ হৈছে। দলংখন হ'লএই মাজুলীবাসীৰ যাতায়াতৰ দীৰ্ঘদিনীয়া সমস্যা এটাৰ সমাধান হ'ব, কিন্তু তাৰ লগে লগে চৰকাৰে মাজুলীৰ স্থায়ী ভৌগলিক সুৰক্ষাৰ বাবেও ল'ব লাগে দৰকাৰী ব্যৱস্থা।...\n| News18 Assam | October 8, 2021,8:02 am IST\nAssam Farmer Woes| মাজুলীৰ নামনি অঞ্চলৰ বিঘাই-বিঘাই কৃষি ভূমিত এতিয়া শুঁৰ পোকৰ উপদ্ৰৱ, কোনে শুনিব কৃষকৰ বিননি\nশ-শ কৃষকৰ মাজত হাহাকাৰ। দুবাৰকৈ সিচিলে কঠিয়া।...\n| News18 Assam | October 7, 2021,3:57 pm IST\nমাজুলীৰ জিলা কৃষি বিষয়া বেণীমাধৱ বৰুৱাই ৰঙা বাও মাজুলীৰ ঐতিহ্য বুলি উল্লেখ কৰে।...\n| News18 Assam | September 28, 2021,10:37 pm IST\nNimatighat Boat Accident, Explained :কেতিয়া সম্পূৰ্ণ হ'ব মাজুলীবাসীৰ সপোনৰ দলংখন (Jorhat-Majuli Bridge)? ৰাস, উপ-নিৰ্বাচনৰ ধামখুমীয়াত তল পৰিব নেকি এই সমগ্ৰ ঘটনাৰ তদন্ত? পুনৰ বন্ধ হৈ পৰিব নেকি ৰ'-পেক্স আৰু নতুন জাহাজ দুখন?...\n| News18 Assam | September 20, 2021,6:16 pm IST\nমাজুলীবাসীৰ বাবে সকাহ! কমলাবাৰী-নিমাতীৰ মাজত যাতায়াতৰ বাবে নতুনকৈ দুখন জাহাজ\nএই জাহাজ দুখনৰ ভিতৰত এম ভি ৰাজলক্ষ্মী নামৰ জাহাজখনত ৫০জন যাত্ৰী আৰু আৰ পি এল ডিগাৰু নামৰ জাহাজ খনত ৬৬জন যাত্ৰী যাব পাৰে।...\n| News18 Assam | September 19, 2021,11:59 am IST\nNimatighat Boat Tragedy : নিমাতীঘাটত সেইদিনা যেন ঈশ্বৰৰ দূত হৈ আহিছিল পাপলু, আজি পাপলুক বিচাৰি উলিয়ালে প্ৰাণ ৰক্ষা পৰা প্ৰস্তুতিয়ে\nNimatighat Boat Tragedy : পাপলুৱে ৰক্ষা কৰিছিল মাজুলীৰ উপৰকাটনি গাঁৱৰ প্ৰস্তুতি হাজৰিকাকো। নিজৰ জীৱনকো তুচ্ছ কৰি প্ৰাণ ৰক্ষা কৰাৰ বাবে প্ৰস্তুতিয়ে বিচাৰি আহি পাপলু টাইডক এখন গামোচা পিন্ধাই সম্বৰ্দ্ধনা জনায়।...\n| News18 Assam | September 11, 2021,7:58 pm IST\nমৰিয়নিত সাংসদ বিধায়কৰ সুমতি কামনাৰে ৰাইজে পাতিলে যজ্ঞ


AXD 223: 30TH MAY 2013 - অসমীয়াৰ সুখ-দুখ\nHome Unlabelled AXD 223: 30TH MAY 2013\nপ্ৰথম বছৰ ২২৩তম সংখ্যাঃ ৩০ মে’ ২০১৩\nসামাজিক যোগসূত্ৰৰ মঞ্চত অসমীয়া জনজীৱনৰ বাৰ্তাবাহক\nবিনামূলীয়া পিডিএফৰ বাবে ওপৰৰ শিৰোনামত ক্লিক কৰক\nআজিৰ আন আন শিতান\nফেচবুক বিশেষ-২ ৰসাল হিতোপদেশ\nবাচক বনীয়া গুজৱ খবৰ\nমহাদুষ্ট পদ্যঃ ভোট ষ্ট’ৰি\n১. পৰ্ণগ্ৰাফিৰ পৃথিৱীঃ নিষিদ্ধকৰণৰ প্ৰয়োজনীয়তা আৰু আইন\n২. অভিযান্ত্রিক শিক্ষাত স্বাৱলম্বিতাঃ সময়ৰ আহ্বান\nআজিৰ সুখৰ খবৰঃ\n১. আজি ৰাজ্যসভাৰ নিৰ্বাচনঃ পুৱা ৯বজাৰ পৰা বিয়লৈ ৪বজালৈ ভোটগ্ৰহণ, বিয়লি ৫বজাৰ পৰা হব ভোট গণনা ৷ সমৰ্থন নকৰে আজমলৰ প্ৰাৰ্থীক, সেয়ে ভোটদানৰ বিৰত থকাৰ সিদ্ধান্ত ল’লে অগপ-বিজেপিয়ে ৷\n২. সঁচা ঘটনাৰে সমৃদ্ধ ৰতন লহকৰৰ "মোৰ খং মোৰ ৰং" শীৰ্ষক গ্ৰন্থখনি উন্মোচিত হ’ল গুৱাহাটী প্ৰেছ ক্লাৱতঃ সম্পাদনা হিল্লোল কুমাৰ পাঠকৰ৷\n৩. ছাত্ৰ মুক্তি সংগ্ৰাম সমিতিয়ে উত্তাল কৰিলে ছেবাৰ কাৰ্যালয়ঃ বিশৃখংলতাৰ জবাবদিহি হবলৈ বাধ্য কৰিলে ছেবাৰ সচিবক ৷\n৪. বেচৰকাৰী বিদ্যালয়লৈ ঢাপলিয়াব কিয় লাগেঃ মেট্ৰিকত প্ৰথম বিভাগ পোৱা ২৮হাজাৰ শিক্ষাৰ্থীৰ প্ৰায় ২৪হাজাৰেই চৰকাৰী আৰু অ-প্ৰাদেশীকৃত বিদ্যালয়ৰ বুলি প্ৰকাশ পালে সন্তোষজনক তথ্য ৷ ডিষ্টিংচন পোৱা ১১৫০জনৰ ভিতৰত ৭২৫ গৰাকী চৰকাৰী বিদ্যালয়ৰ, ৫৬০খন চৰকাৰী বিদ্যালয়ৰ উত্তীৰ্ণৰ হাৰ ১০০শতাংশ ৷\n৫. অহা পোন্ধৰ আগষ্টৰ পৰা প্ৰাথমিক আৰু হাইস্কুলৰ শৈক্ষিক পৰিবেশৰ হব গোপন ভিডিঅ’ ৰেকৰ্ডিঙঃ গাফিলতা কৰা সকলৰ বিৰুদ্ধে শিক্ষা বিভাগে লব ব্যৱস্থা ৷\n৬. অচিৰেই উচ্চ আৰু উচ্চতৰ মাধ্যমিক বিদ্যালয়তো শিক্ষকৰ উপস্থিতি নিশ্চিতকৰণৰ বাবে হব পাঞ্চিং মেচিনৰ ব্যৱস্থা ৷\n৭. সাংসদ যোচেফ তপ্পই পৰিদৰ্শন কৰিলে বিশ্বনাথৰ ঘাঁহ খেতিৰ পামঃ নিবনুৱা হৈ নাথাকি দুগ্ধ উৎপাদনৰ ব্যৱসায়কত লগা যুৱক সকলে লাভ কৰিলে উৎসাহ আৰু প্ৰেৰণা ৷\n৮. গোৱালপাৰাৰ লক্ষীপুৰত দৈনিক গণ অধিকাৰ চচিয়েল চাৰ্কোলৰ উদ্যোগত আৰু গ্লোকেন বিশ্ববিদ্যালয়ৰ সহযোগত শিক্ষাবিদ ডঃ কাছি বালাচন্দন আৰু অৰ্থনীতিবিদ ইন্দ্ৰজিত গুপ্তাৰ অংশ গ্ৰহণেৰে অনুষ্ঠিত হয় উচ্চ শিক্ষা আৰু আন্তঃ ৰাষ্ট্ৰীয় ক্ষেত্ৰত কৰ্মসংস্থান বিষয়ক এক আলোচনাচক্ৰ ৷\n১. কংগ্ৰেছৰ বিধায়কৰ ওপৰত দলৰ নাই ভৰসাঃ আখৰা ভোটিং আৰু থ্ৰী-লাইন হুইপেৰে প্ৰাৰ্থী জয়ৰ বাবে প্ৰচেষ্টা ৷ আৰু কোনো কাক ভোট দিব, সংবাদ মাধ্যমত প্ৰকাশ পালে গোপন ভোটৰ নিৰ্বাচনৰ ভোটিঙৰ আগতীয়া তালিকা৷\n২. বিসম্বাদীৰ পাছত এইবাৰ অঞ্জন দত্তৰ নেতত্বত দহজনীয়া বিধায়কৰ দলে সাক্ষাক কৰিলে কংগ্ৰেছৰ সহ-পৰ্যবেক্ষক হাছমীক ৷\n৩. গুৱাহাটী উন্নয়নৰ ৩২০০কোটি টকা খৰচৰ শ্বেতপত্ৰ দাবী কৰিলে বিজেপিয়েঃ মুখ্যমন্ত্ৰীয়ে গাদী এৰি তেখেতক দ্বায়িত্ব দিব লাগে বুলি ক’লে বিজয়া চক্ৰৱৰ্তীয়ে৷\n৪. মন্ত্ৰী গৌতম ৰয়ৰ ৰসাগাৰে সৃষ্টি কৰিলে প্ৰতিক্ৰিয়াৰঃ "মোৰ মাথা ঢিলা, তেজপুৰত দুই-এদিন থকাকৈ আহিব লাগিব" বুলি ভাষণ দিয়াক লৈ মন্ত্ৰী হ’ল সমালোচিত৷\n৫. বৰ্হিঃ ৰাষ্ট্ৰ পৰাও আহিছে বিত্তীয় লুণ্ঠনকাৰীঃ ভুৱা বিত্তীয় প্ৰতিষ্ঠান চলোৱাৰ অভিযোগত ৩জন ৰাছিয়ান সহ গুৱাহাটীত গ্ৰেপ্তাৰ হ’ল ছয়জনকৈ অভিযুক্ত৷\n৬. ম্যাদ উকলিল লখিমপুৰৰ ২৪টা মাথাউৰিৰঃ বানৰ ভয়ত শংকিত হৈছে লখিমপুৰ জিলাৰ ৰাইজ ৷\n৭. সাৰদা চিটফাণ্ডৰ সৈতে জড়িত থকাৰ অভিযোগত প্ৰাক্তন কেন্দ্ৰীয় মন্ত্ৰী মাতংগ সিঙক সোধা পোছা কৰিলে পশ্চিমবংগ আৰক্ষীয়ে ৷\n৮. শক্তি বিতৰণত পাব্লিক-প্ৰাইভেট পাৰ্টনাৰশ্বিপৰ নামত উজনিৰ অঞ্চল ব্যক্তিগতকৰণৰ প্ৰতিবাদ জনাইছে দুটাকৈ কৰ্মচাৰী সংগঠনেঃ অহা ১জুনত লৈছএ বিক্ষোভ প্ৰদৰ্শণৰ কাৰ্যসূচী ৷\n৯. পশ্চিম গুৱাহাটীৰ বিধায়ক হেমন্ত তালুকদাৰে মুখ্যমন্ত্ৰীক জনালে প্ৰত্যাহ্বানঃ ক’লে-পাৰে যদি বিসম্বাদীৰ বিৰুদ্ধে লৈ দেখুৱাওক ব্যৱস্থা ৷\n১০. গোৰেশ্বৰত দাবী কৰা ধন নিবলৈ আহি ধৰা পৰিল দুজনকৈ এনডিএফবি সদস্য৷\n১১. ভুৱা বিত্তীয় প্ৰতিষ্ঠানঃ ৰাংঢালীক বিত্ত সঞ্চালক টাইজুলক গ্ৰেপ্তাৰ কৰিলে মঙলদৈ আৰক্ষীয়ে ৷\n১২. মহানগৰীৰ বেতকুচিত বনিব লগা মিনি সচিবালয়ৰ পৰিকল্পনাত স্থবিৰতাঃ ৪৩ বিঘা চৰকাৰী ভূমি ছন পৰি হ’ল অৰণ্য ৷


মুখ্যমন্ত্ৰী ড০ হিমন্ত বিশ্ব শৰ্মাই প্ৰধানমন্ত্ৰীক সাক্ষাৎ কৰি কি ক’লে অসমৰ সামগ্ৰিক পৰিস্থিতিৰ বিষয়ে? – News Time Assam by Pratham Khabar\nৰুষ্ট প্ৰকৃতি, বিপৰ্যস্ত জনজীৱন! দুদিনৰ বাবে সতৰ্কতা জাৰি কাশ্মীৰত\nমহিলা কৰ্মচাৰীৰ বাবে মাহেকীয়া ছুটী, Swiggyয়ে ঘোষণা কৰিলে নতুন নীতি…\nব্ৰহ্মপুত্ৰৰ বুকুত পুনৰ অঘটন, ভৰা লুইতত আবদ্ধ এম.ভি.লোহিত…\nGuwahati 30\t℃\nঘৰ/অসম/মুখ্যমন্ত্ৰী ড০ হিমন্ত বিশ্ব শৰ্মাই প্ৰধানমন্ত্ৰীক সাক্ষাৎ কৰি কি ক’লে অসমৰ সামগ্ৰিক পৰিস্থিতিৰ বিষয়ে?\nমুখ্যমন্ত্ৰী ড০ হিমন্ত বিশ্ব শৰ্মাই প্ৰধানমন্ত্ৰীক সাক্ষাৎ কৰি কি ক’লে অসমৰ সামগ্ৰিক পৰিস্থিতিৰ বিষয়ে?\nঅসম- মিজোৰ সীমা বিবাদক লৈ মুখ্যমন্ত্ৰী ড০ হিমন্ত বিশ্ব শৰ্মাৰ প্ৰধানমন্ত্ৰী নৰেন্দ্ৰ মোদীক সাক্ষা\nPratham Khabar News Send an email আগষ্ট 10, 2021\n0 175 1 মিনিট পঢ়া\nHimanta Biswa Sharma on Delhi\nসোমবাৰে মুখ্যমন্ত্ৰী ড০ হিমন্ত বিশ্ব শৰ্মাই প্ৰধানমন্ত্ৰী নৰেন্দ্ৰ মোদীক সাক্ষাৎ কৰে আৰু অসম আৰু মিজোৰামৰ মাজত চলি থকা সীমা বিবাদৰ ঘটনাৰ সামগ্ৰিক পৰিস্থিতিৰ বিষয়ে মোদীক অৱগত কৰে। লগতে প্ৰধানমন্ত্ৰী মোদীক মিজোৰামৰ সৈতে বৰ্তমান কোনো বিবাদ চলি থকা নাই বুলিও অৱগত কৰে মুখ্যমন্ত্ৰীগৰাকীয়ে। অসমৰ মুখ্যমন্ত্ৰীগৰাকীয়ে লগতে কয় যে, চুবুৰীয়া ৰাজ্যসমূহৰ সৈতে ১৯৭২ চনৰ পৰাই বিবাদ চলি আহিছে আৰু চৰকাৰে এই বিষয়সমূহ সমাধানৰ উদ্দেশ্যে সকলোধৰণৰ চেষ্টা অব্যাহত ৰাখিছে।\nতাৰোপৰি, ড০ হিমন্ত বিশ্ব শৰ্মাই মুখ্যমন্ত্ৰী হিচাপে দায়িত্বভাৰ গ্ৰহণ কৰাৰ পাছত বিগত দুমাহত অসমত হোৱা উন্নয়নমূলক কামৰ বিষয়েও অৱগত কৰে প্ৰধানমন্ত্ৰীক।\nউল্লেখ্য যে, অসম আৰু মিজোৰামৰ মাজত সীমান্ত বিবাদক লৈ হোৱা হিংসাত্মক ঘটনাত অসম আৰক্ষীৰ ছজন জোৱান নিহত হৈছিল। এনে হিংসাত্মক পৰিস্থিতিৰ মাজতেই দুয়োখন ৰাজ্যৰ মুখ্যমন্ত্ৰীয়ে টুইটাৰৰ জৰিয়তে এই ঘটনাৰ বাবে ইজনে সিজনক দোষাৰোপ কৰিছিল। পৰৱৰ্তী সময়ত গৃহমন্ত্ৰী অমিত শ্বাহৰ হস্তক্ষেপত দুয়োৰাজ্যৰ মুখ্যমন্ত্ৰীয়ে বিবাদৰ শান্তিপূৰ্ণ সমাধানৰ বাবে সৌহাৰ্য্যমূলক আলোচনা আৰম্ভ কৰিছে।\nAssam Assam Mizoram Border Clash CM Delhi Himanta Biswa Sharma Narendra Modi News Time Assam PM Pratham Khabar\nস্বদেশৰ ভূমিত লাভলীনা! সকলোফালে কেৱল উৎসৱমুখৰ পৰিৱেশ\nপেলনীয়া ঢকুৱাৰ পৰা পাত আৰু বাটি নিৰ্মাণ কৰি স্বাৱলম্বী গহপুৰৰ যুৱতী\nউজনিমুৱা কামৰূপ এক্সেপ্ৰেছত ড্ৰাগছ, তিনিচুকীয়া আৰক্ষীৰ জালত মহিলা ড্ৰাগছ সৰবৰাহকাৰী..\nপুত্ৰৰ হাতত নিথৰ পিতৃ, কাঠৰ টুকুৰাৰে পিতৃক মৰিয়াই মৰিয়াই হত্যা কৰিলে ঘাতক পুত্ৰই…\nবতৰৰ অস্বাভাৱিক পৰিৱৰ্তনৰ ভয়াৱহ ৰূপ! উপায়হীন মানৱ\nচীনৰ চাইবাৰ আক্রমণক লৈ বিশ্বজুৰি ব্যাপক প্ৰতিক্ৰিয়া!\nকৰ’নাৰ মাজতে জাপে জাপে নিৰ্মাণ চহাকৃষকৰ শিৰৰ মুকুট পানী জাপি\nক’ভিড সৃষ্ট পৰিস্থিতিৰ মাজতে দেশবাসীলে আহিছে আকৌ সুখবৰ


আগষ্টত খুলিব চিনেমা হল! | Asom Live 24\nআগষ্টত খুলিব চিনেমা হল!\nদূৰত্ব ৰক্ষা কৰি বহিব লাগিব দৰ্শক\nin চিনেমা, ভাৰত\nঅসম লাইভ ২৪ঃ ক’ৰোনাৰে যুঁজ অব্যাহত থাকিব। কিন্তু এই যুঁজৰ মাজতে স্বাভাৱিক জীৱন যাত্ৰা ঘূৰাই অনাৰ পূৰ্ণ প্ৰয়াস চলাই আছে চৰকাৰে। বিভিন্ন নীতি-নিৰ্দেশনাৰ মাজেৰে দেশজুৰি আনলক প্ৰক্ৰিয়া আৰম্ভ কৰি স্বাভাৱিক পৰিৱেশ ঘূৰাই অনাৰ প্ৰয়াস চলিছে। আনলক ঘোষণাৰ পাছতো অৱশ্যে বন্ধ হৈ আছে শিক্ষানুষ্ঠান, চিনেমা হল, জীম, পাৰ্ক আদি। আনলক প্ৰক্ৰিয়াৰ আওতাত শীঘ্ৰেই হয়তো সোমাব চিনেমা হ’ল। দীৰ্ঘদিন বন্ধ ৰখাৰ পাছত চিনেমা হল খোলাৰ চিন্তা-চৰ্চা কৰিছে কেন্দ্ৰীয় চৰকাৰে। কেন্দ্ৰীয় গৃহ বিভাগক তথ্য আৰু সম্প্ৰচাৰ দপ্তৰৰ সচিব অমিত খাৰে চিনেমা হল খোলাৰ বাবে আৱেদন জনাইছে। সচিবগৰাকীয়ে ১ আগষ্টৰ পৰা সমগ্ৰ দেশত চিনেমা হল খুলিবলৈ এই আৱেদনযোগে অনুৰোধ জনাইছে। গৃহ মন্ত্ৰ্যালয়ৰ অনুমতি পালে আগষ্টত পুনৰ চিনেমা হল খোল খোৱাৰ সম্ভাৱনা আছে।\nকেনেদৰে খুলিব চিনেমা হল?\nএই ক্ষেত্ৰতো আৰম্ভ হৈছে চিন্তা-চৰ্চা। প্ৰিয়জনৰ সৈতে হাতত ধৰাধৰিকৈ চিনেমা চোৱাৰ দিন হয়তো উকলিল। যদি ১ আগষ্টত চিনেমা হল খোলে, তেনেহ’লে এখন আসন এৰি এখন আসনতহে বহিব পাৰিব দৰ্শক। আসনৰ দুটা শাৰীৰ মাজত খালী ৰাখিব লাগিব এটা শাৰী। অৰ্থাৎ প্ৰথম শাৰীত দৰ্শক বহিলে দ্বিতীয় শাৰীত খালী থাকিব, তৃতীয় শাৰীতহে বহিব পাৰিব দৰ্শক। ইয়াৰ উপৰিও আন কেতবোৰ নীতি-নিয়মৰ মাজেৰে আগষ্টত চিনেমা হল খোলাৰ চিন্তা-চৰ্চা চলিছে তথ্য আৰু সম্প্ৰচাৰ মন্ত্ৰ্যালয় আৰু গৃহ বিভাগৰ মাজত।\nTags: asom live 24assam live 24axom live 24cinema hall\nPPE KIT পিন্ধি ‘বিগ-বি’ৰ কাষলৈ কোন আহে?\nমহিলা-শিশুৰ বাবে কোভিড চিকিৎসালয়


ড০ কালামৰ কাব্যপ্ৰীতি - Mahabahu.com\nড০ কালামৰ কাব্যপ্ৰীতি\nin Literature, World\n-সুৰেশ শৰ্মা |\nমহান ৰাষ্ট্ৰনায়ক, প্ৰসিদ্ধ পাৰমাণৱিক বিজ্ঞানী, মিছাইল মেন, ভাৰতৰত্ন, ভাৰত উপমহাদেশৰ একাদশ গৰাকী ৰাষ্ট্ৰপতিৰ আসন অলংকৃত কৰি জনগণৰ ৰাষ্ট্ৰপতি (Peoples’ President) হিচাপে জনমানসত যুগমীয়া স্থান অধিকাৰ কৰা প্ৰয়াত ড০ এ পি জে আব্দুল কালাম আছিল এজন তীব্ৰ অনুভূতিসম্পন্ন সুকুমাৰ মনৰ ব্যক্তি। সুন্দৰৰ পূজাৰী-মানৱতাৰ পূজাৰী কালাম। প্ৰাত্যহিক তুচ্ছতাৰ মাজতো তেওঁৰ কবিসত্তা আৰু অনুসন্ধিৎসু মনে অসাধাৰণ বিষয়ৰ অনুসন্ধান কৰিছিল। তেওঁৰ অন্তৰত আছিল ভূমিৰপৰা ভূমাৰ স্পৃহা। কিছুমান সাধাৰণ কথাই, আপাতদৃষ্টিত তুচ্ছ যেন লগা কথাই তেওঁক প্ৰচণ্ডভাৱে আলোড়িত কৰিছিল আৰু সেইবোৰ মুহূৰ্ততে তেওঁৰ কাপৰ পৰা নিগৰি ওলাইছিল একো একোটা অনুপম কবিতা। সেইবোৰ আছিল তেওঁৰ অন্তৰৰ নিগূঢ় চিৰসুন্দৰ স্বৰ্গীয় অনুভূতি। তেওঁক স্বভাৱকবি বুলি ক’ব পাৰি। কাৰণ যেতিয়াই তেওঁ ব্যথিত হয় তেতিয়াই সেই কাতৰতাক তেওঁ কাব্যৰূপ দিয়ে।\nসকলো ৰাস্তাতেই বিলীন হয়\nদুখনি স্বৰ্গীয় হাত লৈ\nতেতিয়া জীৱন আছিল এক প্ৰত্যাহ্বান\nআৰু কায়িক শ্ৰম!\nসূৰ্যোদয়ৰ বহু আগতেই\nউক্ত কবিতাটোৰ মাজেদি বাঙ্ময় হৈ উঠিছে কালামৰ জীৱনবোধ, জীৱনৰ কাৰুণ্য, দুঃখ-কষ্ট আৰু নিঃস্ব অৱস্থা। প্ৰসংগানুসাৰে গ্ৰন্থখনৰ ঠায়ে ঠায়ে তেওঁ কেবাটাও কবিতা সন্নিবিষ্ট কৰিছে।\nভগৱদ্ভক্তিৰ ফল্গুও বৈ আছিল তেওঁৰ হৃদয়ৰ মাজেদি। সৰ্বশক্তিমান ভগবান, প্ৰকৃতি আৰু মানুহৰ বন্দনা কৰি তেওঁ লিখা এটি অমৰ কবিতা এনেকুৱাঃ\nআমাক দিয়া আশীৰ্বাদৰ বাবে\nতেতিয়াহে দেখিবা কেউফালে\nআনহাতে এবাৰ সংসদৰ সদনত ভাষণ দিয়াৰ সময়ত আগদিনা ৰাতি ৰচনা কৰা এটা তামিল কবিতা ‘ক’ত আছো আমি’ আবৃত্তি কৰি অভিভাষণ পাঠ কৰা আৰম্ভ কৰিছিল। কবিতাটোৰে তেওঁ দেশৰ প্ৰতিনিধি সাংসদসকলক আহ্বান জনাইছিল—তেওঁলোকে যাতে সদন ত্যাগ নকৰে, কঠোৰ শ্ৰম কৰে, আৰু নিজৰ কৰ্ম কৰি যায় নীৰৱে। ৰাষ্ট্ৰপতিজনাই যিহেতু সংসদৰ উভয় সদনত দিবলগীয়া ভাষণটোৰ পাঠৰ সালসলনি ঘটাব নোৱাৰে, সেইবাবে চৰকাৰী বক্তব্যৰ বাদে নিজৰ কবলগীয়াখিনি কথাখিনি পদ্যৰ মাজেদি বেকত কৰাৰ অভিনৱ পন্থা উদ্ভাৱন কৰিছিল তেওঁ।\nবিদেশতো তেওঁ ভাষণ দিয়াৰ সময়ত স্বৰচিত কবিতা পাঠ কৰি সভাগৃহৰ সকলোকে মন্ত্ৰমুগ্ধ কৰিছিল। ২০০৭ চনৰ ২৫ এপ্ৰিলৰ দিনাখন ইউৰোপীয় সংসদৰ মজিয়াত ‘ৰাষ্ট্ৰৰ ঐক্যৰ মূলমন্ত্ৰ’ শীর্ষক ২৫ মিনিট জোৰা ভাষণ সামৰি সমবেত ৰাইজৰ সন্মতি লৈ ‘আই ধৰিত্ৰীৰ বাণী’ (message from Mother Earth) নামৰ এটি সুন্দৰ কবিতা পাঠ কৰিছিল। কবিতাটোৰ শেষৰ স্তৱকটো এনেকুৱা আছিলঃ\nহে ইউৰোপীয় সংঘ!\nআমি সেৱন কৰা বায়ুৰ দৰে\nবিয়পি পৰক সৰ্বত্ৰ।\nএনেকুৱা মনোৰম কবিতা এটি আবৃত্তি কৰি ড০ কালামে নিৰ্দ্ধাৰিত পঁচিশ মিনিটৰ ঠাইত ৪৫ মিনিটৰ ভাষণ সামৰাত সকলোৱে তেনেকুৱা ভাষণ প্ৰথমবাৰ শুনা বুলি ড০ কালামৰ ভূয়সী প্ৰশংসা কৰিছিল। সভাগৃহৰ মানুহৰ কৰধ্বনিত কাণতাল মাৰি ধৰা অৱস্থা হৈছিল।\nতেওঁৰ আন এটি কবিতাত বাঙ্ময় হৈছে ‘message to humanity’:\n২০০৭ চনতে ৰাষ্ট্ৰপতি পদৰ পৰা অব্যাহতি লোৱাৰ সময়ত দেশৰ সাংসদসকলক উদ্দেশি তেওঁ যিটো ভাষণ দিছিল সেইটোও আৰম্ভ কৰিছিল এটি স্বৰচিত কবিতাৰেঃ\nআমাক পোহৰৰ সন্ধান দিয়া\nনীৰৱ-অকলশৰীয়া মুহূৰ্তত ৰূদ্ৰ বীণাৰ তাঁৰত ঝংকাৰ তুলি ভাল পোৱা কালামৰ সৰ্বক্ষণৰ সহচৰ আছিল গীতা আৰু কোৰাণ। আজৰি পৰত তেওঁ কবিতা ৰচনা কৰিছিল। তেওঁৰ আটাইকেইখন গ্ৰন্থত বহু মূল্যৱান, মানৱীয় মূল্যবোধেৰে সম্পৃক্ত কবিতা সন্নিবিষ্ট কৰিছে। তেওঁৰ এখন স্বতন্ত্ৰ কবিতাৰ পুথিও আছে। কবিতাৰ মাজেদি তেওঁ মানৱতাৰ বন্দনা কৰিছে। তেওঁৰ কবিতাৰ ছত্ৰে ছত্ৰে পংক্তিয়ে পংক্তিয়ে কেৱল মানুহ, প্ৰকৃতি, ধৰিত্ৰী, মানুহৰ প্ৰতি ভালপোৱা, জীৱৰ প্ৰতি প্ৰেম আদি দুৰ্লভ বাণী অনুৰণিত হৈছে। কবি হিচাপেও কালাম বন্দিত।\nTags: ড০ কালামৰ কাব্যপ্ৰীতিমিছাইল মেন


ভটিমা - অসমীয়া ৱিকিপিডিয়া\nভটিমা মহাপুৰুষ শ্ৰীমন্ত শংকৰদেৱ আৰু মাধৱদেৱে ৰচনা কৰা গুণ-বৰ্ণনা বা স্তুতি বিষয়ক এক শ্ৰেণীৰ গীত। ভটিমা মানে স্তুতি বা প্ৰশস্তি। ভাট নামৰ গায়কসকলে পৰিৱেশন কৰা ভক্তিমূলক গীতসমূহকে ভটিমা বোলে। ভটিমা সমূহ সামান্যভাবে সুৰ লগাই গালেও সম্পূৰ্ণ গীত-ধৰ্মী নহয়। সেয়ে ভটিমাক টোটয় আৰু চপয়ৰ লগতে লঘুগীত হিচাপেও অভিহিত কৰা হয়। ভটিমা মূলত চাৰি প্ৰকাৰৰ। মহাপুৰুষ শংকৰদেৱে তিনিধৰণৰ ভটিমা ৰচনা কৰে। শংকৰদেৱে দেৱ ভটিমা, নাট ভটিমা আৰু ৰাজ ভটিমা আৰু মাধৱদেৱে ইয়াৰ লগতে নিজৰ গুৰু শংকৰদেৱৰ গুণ বৰ্ণনা কৰি গুৰু ভটিমা ৰচনা কৰিছিল। ভটিমাসমূহ ব্ৰজাৱলী ভাষাত ৰচনা কৰা হৈছিল।\n3.1 দেৱ ভটিমা\n3.2 নাট ভটিমা\n3.3 ৰাজ ভটিমা\n3.4 গুৰু ভটিমা\nভটিমাৰ অৰ্থ হ'ল স্তুতি। প্ৰাচীন কালত ভাৰতত ভট্ট বা ভাট নামৰ একশ্ৰেণীৰ গায়ক আছিল। এই ভাট সকলে গোৱা স্তুতি মূলক গীত সমূহয়েই হ'ল ভটিমা। শ্ৰীমন্ত শংকৰদেৱৰ ভগৱানৰ স্তুতি বিষয়ক গীত সমূহ হ'ল দেৱ ভটিমা, অংকীয়া নাটত ব্যৱহৃত গীত সমূহ হ'ল নাট ভটিমা আৰু ৰজাৰ স্তুতি বিষয়ক গীত সমূহ হ'ল ৰাজ ভটিমা। সেইদৰে মাধৱদেৱে গুৰু শংকৰদেৱৰ গুণ বৰ্ণাই ৰচনা গীত সমূহ হৈছে গুৰু ভটিমা।\nভটিমা হৈছে স্তুতিপ্ৰধান বা ভক্তিপ্ৰধান কবিতা। প্ৰকাশভংগীৰ বিশেষ গাম্ভীৰ্য থকা ভটিমাসমূহ সাধাৰণতে গুণ-গৰিমা প্ৰকাশক গীত। প্ৰশস্তি বা স্তুতিমূলক গীত গাই থকা ভ্ৰাম্যমাণ গায়ক সকলক পুৰণিকালত 'ভাট' বোলা হৈছিল। এই ভাট সকলে গোৱা গীতসমূহয়েই ভটিমা বা ভট্টিমা। এই ভটিমা সমূহ অসমীয়া বৈষ্ণৱ সাহিত্যৰ এক শ্ৰেণীৰ গীতি কবিতা।\nচৰিত পুথি মতে শংকৰদেৱ আৰু মাধৱদেৱ দুয়োগৰাকী পাটবাউসীলৈ যোৱাৰ বাটত ব্ৰাহ্মণ ভাটে গোৱা গীত শুনি শংকৰদেৱে মাধৱদেৱক ভটিমা গাবলৈ আজ্ঞা দিছিল। শংকৰদেৱৰ আজ্ঞা মানি তেওঁ "প্ৰাতঃ সময়ে যশোৱা জননী" ভটিমা গাইছিল। বৰদোৱা চৰিত মতে শংকৰদেৱে ভটিমাৰ অধিকাংশ পাটবাউসীত ৰচনা কৰিছিল। শংকৰদেৱৰ ৰুক্মিণী হৰণ নাটত সুৰভি আৰু হৰিদাস ভাটৰ উল্লেখ আছে। শংকৰদেৱৰ নাটত তিনি প্ৰকাৰৰ ভটিমা পোৱা যায়,\nনান্দী শ্লোক আৰু নান্দী গীতৰ পিছৰ ভটিমা\nকথা বস্তুৰ লগত জড়িত ভটিমা\nমুক্তি মংগল ভটিমা বা সামৰণিৰ ভটিমা\nভটিমা মূলতঃ চাৰিটা ভাগত ভগাব পাৰি,\nদেৱ ভটিমা[সম্পাদনা কৰক]\nঈশ্বৰৰ স্তুতিমূলক ভটিমাক দেৱ ভটিমা বোলে। 'পৰম পুৰুষ পুৰাতন', 'জয় জগদীশ ঈশ ভয়হাৰী', 'বন্দে গোবিন্দা গোপীজন মানন্দা' আৰু 'পেখিয়ে চানুৰ সভা' আদি গীতত ঈশ্বৰৰ স্তুতি কৰা হৈছে বাবে এইকেইটাক দেৱ ভটিমা বুলি কোৱা হয়। উদাহৰণ স্বৰূপে:\nজয় জগদীশ ঈশ ভয়হাৰী।\nলীলা কৰে ভূমি ভাৰ উতাৰি॥\nআপন ভকতসব তাৰ মুৰাৰি।\nঅনুদিনে সেবহু চৰণ তোহাৰি॥\nনাট ভটিমা[সম্পাদনা কৰক]\nশংকৰদেৱৰ অংকীয়া নাট সমূহত ব্যৱহৃত ভটিমা সমূহক নাট ভটিমা বোলে। নাটৰ আৰম্ভণিতে ইষ্টদেৱতাৰ গুণানুকীৰ্তন কৰি ভটিমা গোৱা হয়। শংকৰদেৱৰ অংকীয়া নাট কালি দমনৰ আৰম্ভণিতে কৃষ্ণ বন্দনাৰ ভটিমা হ'ল:\nনীতি কৰু নিৰযান॥\nসেইদৰে নাটৰ মাজতো প্ৰাসংগিক ভাবে নাট ভটিমা ব্যৱহাৰ কৰা হয়। ৰাম বিজয় নাটৰ মাজত ৰামৰ ৰূপৰ বৰ্ণনা থকা ভটিমা হ'ল:\nকি কহব ৰূপ কুমাৰিল ৰাম।\nকনক পুতলি তুল তনু অনুপাম॥\nৰতন তিলক লোনে অলক কপোল।\nহেৰিয়া ভ্ৰুৱতঙ্গ ত্ৰিভুৱন ভোল॥\nনয়ন নিৰিখি কমল জল মাজ॥\nসেইদৰে নাটৰ শেষত মুক্তি মংগল ভটিমা গোৱা হয়। কালি দমন নাটত উল্লিখিত মুক্তি মংগল ভটিমা হ'ল:\nদৈৱকী উদৰে বেকত জোহি দেৱা\nঅঘ বক ধেনুক কেশী, সবংশক\nকংসক ধ্বংসল প্ৰাণ॥\nসোহি জগতগুৰু তেৰি সততে কুৰু\nমুকুতি মঙ্গল বিধান॥\nৰাজ ভটিমা[সম্পাদনা কৰক]\nশংকৰদেৱে কোঁচ ৰজা নৰনাৰায়ণৰ প্ৰশস্তি মূলক এটি ভটিমা ৰচনা কৰিছিল। নৰনাৰায়ণৰ ৰাজসভাত উপস্থিত হৈ গোৱা ৰাজ ভটিমাটো হ'ল:\nজয় জয় মল্ল নৃপতি ৰসবান।\nযাকেৰি গুণগান নাহিকে সমান॥\nনিজ কুল-কুমুদ প্ৰকাশিত ইন্দু।\nগহীন গম্ভীৰ ধীৰ পেখিতে সিন্ধু॥\nসভা একপাত্ৰ আপন মহাৰাজ।\nদেৱক মধ্যে জৈসে সুৰৰাজ॥\nগুৰু ভটিমা[সম্পাদনা কৰক]\nমহাপুৰুষ মাধৱদেৱে তেওঁৰ পৰম গুৰু শ্ৰীমন্ত শঙ্কৰদেৱৰ গুণ-গৰিমা মহত্ত্ব প্ৰকাশ কৰি ৰচনা কৰা ভটিমা সমূহ হল গুৰু ভটিমা। শংকৰদেৱৰ গুণ কীৰ্তন কৰি গোৱা এটি গুৰু ভটিমা হ'ল:\nজয় গুৰু শংকৰ সৰ্ব্ব গুণাকৰ\nজাকেৰি নাহিকে উপাম।\nতোহাৰি চৰণে ৰেণু শত কৌটি\nবাৰেক কৰোহোঁ প্ৰণাম।\nদৰশিত সুন্দৰ গৌৰ কলেৱৰ\nজৈসন সূৰ পৰকাশ।\nসকল-সভাসদ ৰঞ্জন জাকেৰি\nদৰশনে পাপ বিনাশ॥\n↑ "ভটিমা". http://xobdo.org/m/?w=ভটিমা.\n↑ দুৱৰা, ৰাণু (২০০৪). মহাপুৰুষ শ্ৰীমন্ত শংকৰদেৱ আৰু গুৰুজনাৰ গীত-মাত, কবিত্ব, পাণ্ডিত্য. প্ৰকাশক এম চি ৰোড, গুৱাহাটী: শৰাইঘাট প্ৰিণ্টাৰছ. পৃষ্ঠা. ১৪৫.\n↑ বৰ্মন, শিৱনাথ. অসমীয়া সাহিত্যৰ বুৰঞ্জী, দ্বিতীয় খণ্ড. পৃষ্ঠা. ২৫৫.\n↑ দাস, ৰাজু. "মহাপুৰুষ দুজনাৰ বৰগীত আৰু অন্যান্য গীত সমূহ". http://www.xahitya.org/2013/07/14/borgeet2/.\n↑ নেওগ, মহেশ্বৰ. অসমীয়া সাহিত্যৰ ৰূপৰেখা. পৃষ্ঠা. ৯০.\n↑ নেওগ, মহেশ্বৰ (সম্পাদক). বৰদোৱা কথা-চৰিত. পৃষ্ঠা. ১৬০.\n↑ মহন্ত, বাপচন্দ্ৰ. মহাপুৰুষীয়া পৰম্পৰাত সত্ৰ আৰু সংগীত. পৃষ্ঠা. ১৬০.\n↑ মহন্ত, বাপচন্দ্ৰ. মহাপুৰুষীয়া পৰম্পৰাত সত্ৰ আৰু সংগীত. পৃষ্ঠা. ১৬১.\n↑ বৰা, মহিম (সম্পাদক). শংকৰদেৱৰ নাট. পৃষ্ঠা. ১০৪.\n"https://as.wikipedia.org/w/index.php?title=ভটিমা&oldid=250652"ৰ পৰা অনা হৈছে\nএই পৃষ্ঠাখন ২৮ অক্টোবৰ, ২০২০ তাৰিখে ১৯:২৭ বজাত অন্তিম সংশোধন কৰা হৈছিল।


স্বাস্থ্য বাৰ্তা — Vikaspedia\nআপোনাৰ শিশুটি লাজকুৰীয়া নেকি?\nলোভ সম্বৰণ সুস্থ জীৱন\nৰিণ্টীৰ বয়স ৫ বছৰ। দেখিবলৈ অতি মৰমলগা। ৰিণ্টীক সকলোৱে মৰম কৰিব বিচাৰে। কিন্তু পৰিয়ালৰ চিনাকিসকলৰ বাহিৰে তাই আন কাৰোৰে কাষ নাচাপে, কোনোবাই কিবা এটা সুধিলেই তাই লাজ লাজকৈ গুচি আহে অথবা কান্দি দিয়ে। ৰিণ্টীৰ এই স্বভাৱৰ বাবে প্রথমে মাক-দেউতাকে চিন্তা কৰা নাছিল। তেওঁলোকে ভাবিছিল যে অলপ ডাঙৰ হ’লে তাইৰ এই স্বভাৱ আঁতৰিব। বর্তমান ৰিণ্টীৰ বয়স ৬ বছৰ, অথচ স্বভাৱ ঠিক আগৰ দৰেই।\nকেৱল ৰিণ্টিীয়েই নহয়, সমাজত এনে অনেক শিশু আছে, যিসকল এনে পৰিস্থিতিৰ দাস। এনে পৰিস্থিতিৰ পৰা মুক্ত হ’বলৈ মাক-দেউতাকে কেৱল বয়সৰ ওপৰতেই দোষটো জাপি দিলে নহ’ব; বৰং তেওঁলোকে শিশুটিৰ এনে বদভ্যাস দূৰ কৰিবলৈ নিম্নোক্ত পদক্ষেপ গ্রহণ কৰিব লাগিব—\nশিশুসকল অতি নিষ্পাপ আৰু কুমলীয়া মনৰ। সেয়ে সিহঁতক কেতিয়াও অধিক অনুশাসনৰ মাজত ৰাখিবলৈ চেষ্টা নকৰিব; বৰং এটি মুক্ত পৰিৱেশৰ মাজত ডাঙৰ-দীঘল কৰাত আগভাগ লওক। এনে পৰিৱেশে সিহঁতৰ লাজ লাজ ভাবটো নাইকিয়া কৰিব।\nসকলোৰে লগত মিলা-মিছা\nশিশুটিক কেতিয়াও কেৱল ঘৰৰ পৰিয়ালৰ মাজতে আবদ্ধ কৰি নাৰাখিব। এনে কৰিলে শিশুটিয়ে ঘৰৰ পৰিয়ালটিকে একমাত্র পথিৱী বুলি ভাবিবলৈ বাধ্য হ’ব; বৰং সকলো মানুহৰে লগত তাক মিলা-মিচা কৰিবলৈ দিব। অৱশ্যে এই ক্ষেত্ৰত আপুনি চকু ৰখাটো অতি প্রয়োজন।\nআপোনাৰ শিশুটিক কেতিয়াও তই ল’ৰা, তই ছোৱালী— এনে মনোভাব সুমুৱাই নিদিব। নিজৰ লিংগ সম্পর্কে সৰুতেই কোনো ধাৰণা সুমুৱাই দিলে সিহঁতে লজ্জাবোধ কৰে। সেয়ে ল’ৰা-ছোৱালী হিচাপে কোনো বৈষম্য নকৰি শিশু হিচাপে সিহঁতৰ খেয়াল ৰখা উচিত।\nএগৰাকী ভাল বন্ধু হওক\nশিশুসকলে যাৰ ওচৰত সকলো কথা খুলি ক’ব পাৰে, সেয়া হ’ল নিজৰ বন্ধু। বন্ধুৰ এই ভূমিকা মাক-দেউতাকে গ্রহণ কৰিব পাৰে। অর্থাৎ তেওঁলোক কেৱল মাক-দেউতাকেই নহয়, তেওঁলোক দুয়ো নিজৰ সন্তানটিৰ বাবে ভাল বন্ধু, পথ-প্রদর্শক হ’ব পাৰে। মাক-দেউতাকৰ পৰা বন্ধুত্বসূলভ আচৰণ পালে শিশুটিৰ মনৰ স্থিতি উভয়ে জানিব পাৰিব আৰু ভিন্ ভিন্ ধৰণে শিশুটিৰ লজ্জা নিবাৰণ কৰিব পাৰিব।\nকথা ক’বলৈ দিয়া\nশিশুটিৰ লজ্জা দূৰ কৰিবলৈ মাক-দেউতাকে শিশুটিক কথা ক’বলৈ দিব লাগে। শিশুটিয়ে কথা কওতে মাক-দেউতাক উভয়ে গুৰুত্ব সহকাৰে শুনিব লাগে। এনেধৰণে কথা শুনিলে সি মনত আনন্দ পায়। ইয়াৰ প্রতিক্রিয়া সকলোতে ঘটে, ফলত তাৰ মনৰ পৰা লজ্জা ভাব আঁতৰ হয়।\nকিতাপ পঢ়াৰ অভ্যাস\nশিশুটিৰ মনৰ পৰা লজ্জা ভাব দূৰ কৰিবলৈ ঘৰত কিতাপ পঢ়াৰ অভ্যাস গঢ় দিয়া উচিত। কিতাপ পঢ়াৰ এই অভ্যাসৰ আধাভাগ লোৱাত মাক-দেউতাকেই অৰিহণা যোগাব লাগে যদিও পাছলৈ শিশুটিও এই অভ্যাস কৰাত অগ্রণী হ'ব। তাৰ লগে লগে শিশুটিৰ মানসিক ভেটিও সুদৃঢ় হ’ব।\nঅত্যাধিক চাপ নিদিব\nপঢ়া-শুনাৰ ক্ষেত্ৰতেই হওক অথবা আন কোনো ক্ষেত্র, যেনে— সংগীত, সাঁতোৰ, ক্রীড়া ইত্যাদি যিকোনো ক্ষেত্ৰতেই নহওঁক কিয়, শিশুটিক কেতিয়াও অধিক চাপ নিদিব। আপুনি তাৰ পৰা যি বিচাৰে, সেয়া পূৰণ কৰিবলৈ চাপহীনভাবে পূর্ণ প্রস্তুতি চলাওক। কিন্তু তাৰ বাবে অধিক হেঁচা প্রয়োগ নকৰিব | এনে কৰিলে চাপে তাক শংকিত কৰি সংকুচিত ভাবাপন্ন কৰি তোলে। ফলত সি লাজকুৰীয়া হৈ পৰে।\nমুঠতে, শিশু এটাৰ যি লাজকুৰীয়া ভাব, তেনে ভাব সহজতে দূৰ কৰিব পাৰে একমাত্র মাক-দেউতাকেহে। সেয়ে, তেওঁলোকে গভীৰ চিন্তা-চৰ্চা কৰি পদক্ষেপ ল’লেহে শিশুটি এনে বদ অভ্যাসৰ পৰা আঁতৰি সকলোৰে লগত মিলা-মিচা কৰি জীৱনৰ যাত্ৰাপথত আগুৱাব পাৰিব।\nআমাৰ মাজত বহু লোক আছে যিসকলৰ লোভ সম্বৰণ কৰাৰ ক্ষমতা অতি কম। যদিও সৰুতে পঢ়া কথাষাৰ হয়তো বহুতৰে মনত আছে— ‘লোভেই পাপ পাপেই মৃত্যু।” তথাপি মানুহে বহু কথা জানি-বুজিও এই লোভ নামৰ ৰিপুটো পৰিত্যাগ কৰিব নোৱাৰে। তাৰ ফলত নাখাওঁ বোলা বস্তুটোও চকুৰ আগত পৰিলে নোখোৱাকৈ থাকিব নোৱাৰে। আহকচোন— কোনবোৰ বাধা থকা খাদ্য বা বস্তু আমি নোখোৱাকৈ থাকিব নোৱাৰো তাকে চাওঁ-\nচিকিৎসকসকলে আচলতে বয়সস্থ লোকসকলক নিমখ কমাই খাবলৈ কয়েই। উচ্চ ৰক্তচাপ থকা, কিডনীৰ অসুখ থকাসকলক নিমখ কমাই খাবলৈ কোৱা হয়। কিন্তু বহু লোকে নিমখ খাব নালাগে বুলি জানিও ভাতৰ কাষত কেঁচা নিমখ অকণমান নোখোৱাকৈ ভাত খাব নোৱাৰে। আন মুখৰোচক খাদ্যৰ লগতো নিমখ লৈ খায়। তৰকাৰি-আঞ্জাত নিমখ কম হ’লে খাই শান্তি নাপায়। সোৱাদ নালাগে। আকৌ লৈ খায়। এইসকলে চিকিৎসকৰ কথা শুনা উচিত। আজিকালি এনেবোৰ বিষয়ত কাকত-আলোচনীত চিকিৎসক-বিশেষজ্ঞসকলে যথেষ্ট লিখা-মেলা কৰে। সেইবোৰ মনোযোগ দি পঢ়া উচিত।\nবিশেষজ্ঞসকলে ৪০ বছৰ বয়সৰ পাছৰ পৰাই সকলোকে চেনি বা মিঠাই খোৱাৰ ক্ষেত্ৰত সাৱধানবাণী শুনায়। মিঠা বা শর্কৰাই শৰীৰত ফেট বৃদ্ধি কৰি নানা ৰোগ হোৱাত ইন্ধন যোগায়। ডায়েবেটিছ ৰোগীসকলৰ বাবে চেনি বা মিঠাই মাৰাত্মক। কিন্তু মিঠাই দেখিলে ৰ’ব নোৱাৰা ডায়েবেটিছ ৰোগীও বহু আছে। বিয়া-সবাহবোৰত খাদ্যবস্তু সোৱাদ কৰিবলৈ পোলাও-বিৰিয়ানি, অন্য তৰি-তৰকাৰি, মাছ-মাংস আদিত চেনি প্রয়োগ কৰে।\nগতিকে ৰক্তচাপ, ডায়েবেটিছ থকা লোকসকলে বিয়ালৈ গ’লেও এনে খাদ্য খোৱাৰ প্ৰতি সচেতন হয়নে ? সমুখত খাদ্য দেখিলে এনে বহু ৰোগীয়ে কিন্তু লোভ সামৰিব নোৱাৰে।\nআমি জানো ঘনে ঘনে চাহ খাই থকাটো স্বাস্থ্যৰ বাবে হানিকৰ। চাহ কমাই খাম বুলি বাৰে বাৰে প্ৰতিজ্ঞাবদ্ধ হৈও বহুতে এই প্রতিজ্ঞা ৰক্ষা কৰিব নোৱাৰে। বহুতে গাখীৰ-চেনি নিদিয়া ৰঙা চাহ টুপিকে খাম বুলি মন বান্ধিলেও মূৰকত গাখীৰ-চেনি দিয়া ডাঠ চাহকাপ ওঁঠত লৈহে শান্তি পায়। কিন্তু ইফালে দেহত বাঢ়ে অশান্তি। বাৰে বাৰে শৰীৰলৈ ফেট-শর্কৰা পঠিয়াই থকাটো কিমান ভয়ংকৰ হ’ব পাৰে ভাবি চাব।\nতেলাল মাছ-মাংস নাখাওঁ বুলি বহুতে ঠিক কৰে। কিন্তু আজি খাওঁ, আৰু নাখাওঁ বুলি বহুতে সদায় এনে মাছ-মাংস মুখলৈ থাকে।\nঅধিক তেল মছলা দি ৰন্ধা খাদ্য\nঅধিক তেল-মছলা ব্যৱহাৰ কৰি ৰন্ধা খাদ্য ক্ষতিকাৰক বুলি কোনেনো নাজানে ? কিন্তু তেনে জুতি লগা খাদ্য ৰান্ধি আনৰ প্রশংসা লোৱাৰ প্ৰৱণতা বহুতো ৰান্ধনীৰ থাকে।\nকোনেনো নাজানে তামোল-চুপাৰি আদি স্বাস্থ্যৰ পক্ষে হানিকাৰক। কর্কট ৰোগৰ দৰে লোগো তামোল খোৱাৰ ফলত হয় বুলি সদায় প্রচাৰ হৈয়ে আহিছে। চিকিৎসকসকলে তামোল-পাণ, গুট্‌খা আদি মানৱৰ শত্ৰু বুলি কৈয়েই আহিছে। ৰাজহুৱা স্থানত হ’ৰ্ডিং, পোষ্টাৰ আদিও অঁৰা হয়। কিন্তু খোৱাই খায়েই আছে।\nএনেদৰে আমাৰ মানুহে সদায় নাখাবলগীয়া বস্তু খাই হুতাহ পলুৱাই আছে। চিকিৎসকৰ পৰামৰ্শ নোলোৱাকৈ নিজে ঔষধ কিনি খোৱাটো কিমান ভয়ংকৰ। কিন্তু বহু লোকে তাকো কৰে। আমি দীর্ঘদিন জীয়াই থাকিব খোজো। কোনেও মৰিব নোখোজো। কিন্তু কেনেদৰে সুস্থ হৈ জীয়াই থাকিব লাগে, সেই কথাহে ভাবি নাচাওঁ।\nউৎস- দিগন্ত বৈশ্য অসম বাণী, সীমা চক্ৰৱৰ্তী অসম বাণী।


Glumin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Glumin ar byavahar, ppali, parshwakriya, upkaar, kriya-pratikriya aaru satarkatabani\nउत्पादक: Jenburkt Pharmaceuticals Ltd\nसामग्री / साल्ट: Glipizide Metformin\nGlumin के प्रकार चुनें\nसदस्य इस दवा को ₹42.75 में ख़रीदे।\nGlumin ৰ মূল্য আৰু পেকৰ চাইজ - Glumin Price and Pack Size in Assamese - Glumin ar mulya aaru pakor size\nGlumin Tablet ₹45.0 दवा खरीदें\nGlumin की जानकारी\nGlumin ৰ লাভ আৰু ব্যৱহাৰসমূহ- Glumin Benefits & Uses in Assamese- Glumin ar laabh aaru byavaharsamuh\nGlumin ৰ পালি আৰু সেয়া কেনেদৰে ল'ব- Glumin Dosage & How to Take in Assamese - Glumin ar paali aaru xeya kenedore lobo\nGlumin ৰ পাৰ্শ্চক্ৰিয়াসমূহ- Glumin Side Effects in Assamese- Glumin ar parshwakriyasamuh\nGlumin সংক্ৰান্ত সতৰ্কতাবাণীসমূহ- Glumin Related Warnings in Assamese- Glumin xonkranta xatarkatabanisamuh\nঅইন দৰৱৰ সৈতে Gluminৰ গুৰুতৰ ক্ৰিয়া-প্ৰতিক্ৰিয়া- Severe Interaction of Glumin with Other Drugs in Assamese- Oinor xoite Glumin ar gurutor kriya-pratikriya\nGlumin মতভেদসমূহ- Glumin Contraindications in Assamese- Glumin nishedhsamuh\nGlumin ৰ বিষয়ে সততে সোধা প্ৰশ্নসমূহ- Frequently asked Questions about Glumin in Assamese- Glumin ar bikhoye satate xodha prashnasamuh\nখাদ্য আৰু মদৰ সৈতে Glumin ক্ৰিয়া-প্ৰতিক্ৰিয়া- Glumin Interactions with Food and Alcohol in Assamese- khadya aaru modor xoite Glumin kriya-pratikriya\nGlumin ৰ লাভ আৰু ব্যৱহাৰসমূহ - Glumin Benefits & Uses in Assamese - Glumin ar laabh aaru byavaharsamuh\nGlumin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGlumin ৰ পালি আৰু সেয়া কেনেদৰে ল'ব - Glumin Dosage & How to Take in Assamese - Glumin ar paali aaru xeya kenedore lobo\nGlumin-ৰ উপাদানসমূহ - Glumin Active Ingredients in Assamese - Glumin-ar upadaansamuh\nGlumin ৰ পাৰ্শ্চক্ৰিয়াসমূহ - Glumin Side Effects in Assamese - Glumin ar parshwakriyasamuh\nগৱেষণাৰ ভিত্তিত, Glumin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nपीलिया कठोर (और पढ़ें - पीलिया के घरेलू उपाय)\nGlumin সংক্ৰান্ত সতৰ্কতাবাণীসমূহ - Glumin Related Warnings in Assamese - Glumin xonkranta xatarkatabanisamuh\nGlumin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Gluminৰ পাৰ্শ্ব-প্ৰতিক্ৰিয়া অতি সামান্য।\nGlumin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Glumin এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Glumin কি প্ৰভাৱ দেখা গৈছে?\nGluminএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Glumin কি প্ৰভাৱ দেখা গৈছে?\nকলিজা ৰ বাবে Glumin সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Glumin ৰ কি প্ৰভাৱ দেখা গৈছে?\nGluminৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Gluminৰ গুৰুতৰ ক্ৰিয়া-প্ৰতিক্ৰিয়া - Severe Interaction of Glumin with Other Drugs in Assamese - Oinor xoite Glumin ar gurutor kriya-pratikriya\nGlumin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGlumin মতভেদসমূহ - Glumin Contraindications in Assamese - Glumin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Glumin লোৱা অনুচিত যাতে -\nGlumin ৰ বিষয়ে সততে সোধা প্ৰশ্নসমূহ - Frequently asked Questions about Glumin in Assamese - Glumin ar bikhoye satate xodha prashnasamuh\nএই Glumin-এ অভ্য়াস বা নিচাৰ সৃষ্টি কৰে নেকি?\nGluminৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, Glumin লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু ডাক্তৰৰ পৰামৰ্শ মতেহে Glumin লওক।\nমানসিক ৰোগৰ চিকিত্সাৰ বাবে Glumin লৈ কোনো লাভ নাই।\nখাদ্য আৰু মদৰ সৈতে Glumin ক্ৰিয়া-প্ৰতিক্ৰিয়া - Glumin Interactions with Food and Alcohol in Assamese - khadya aaru modor xoite Glumin kriya-pratikriya\nখাদ্য আৰু Gluminৰ ক্ৰিয়া-প্ৰতিক্ৰিয়া\nGluminৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Gluminৰ মাজৰ প্ৰতিক্ৰিয়া\nGlumin আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nGlumin ৰ অনুকল্প - Substitutes for Glumin in Assamese\nGlynase Mf खरीदें\nDiacon M खरीदें\nDibizide M खरीदें\nGlibities Mf खरीदें\nGlipi Dm Plus खरीदें\nGlucotrol Mf खरीदें\nGlyson Mf खरीदें\nGlumin के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Glumin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Glumin ব্যৱহাৰ কৰিছিল নেকি?\nআপুনি কিমান পৰিমাণে Glumin সেৱন কৰিছিল?\nআপুনি Glumin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Glumin সেৱন কৰে?\nUS Food and Drug Administration (FDA) [Internet]. Maryland. USA; Package leaflet information for the user; Glucotrol - glipizide\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 1156-1158


ৰাজ্যত ভয়ংকৰ পথদুৰ্ঘটনা: মৃত্যু ৫জনৰ -\nHomeআঞ্চলিকৰাজ্যত ভয়ংকৰ পথদুৰ্ঘটনা: মৃত্যু ৫জনৰ\nPrevious articleসঁচাকৈয়ে আজমলক ৰুধিবলৈ ধুবুৰী পাবগৈ নেকি ৰকিবুল?\nNext articleকি কৌশলেৰে অসমত প্ৰৱেশ কৰে বাংলাদেশী? গ্ৰেপ্তাৰ হোৱা ৰহিংগীয়াৰ বিস্ফোৰক স্বীকাৰোক্তি


মালয়েছিয়া এয়াৰলাইন্স ফ্লাইট ৩৭০ - অসমীয়া ৱিকিপিডিয়া\nউৰণ সংখ্যা MH-370 নামৰ আন্তঃৰাষ্ট্ৰীয় উৰাজাহাজ এখন মালায়ছিয়াৰ কুৱালালামপুৰ চহৰৰ পৰা চীনদেশৰ বেইজিং চহৰলৈ গৈ থকাৰ মাজ আকাশত নোহোৱা হৈ যায়৷ ২২৭জন যাত্ৰী, দুজন বিমানচালক আৰু ১০গৰাকী পৰিচাৰীকাৰে সৈতে উৰাজাহাজখন ৮-মাৰ্চ-২০১৪-ৰ মাজনিশা স্থানীয় ০১:২০ বজাত উৰিবলৈ আৰম্ভ কৰাৰ ৪৫ মিনিটমানৰ পিছতে সকলোবোৰ ৰাডাৰ পৰ্দাৰ পৰা হেৰাই যায়৷ ভূমিস্থ নিয়ন্ত্ৰণ কেন্দ্ৰসমূহৰ লগতো সকলো ৰেডিঅ’ সংযোগ হেৰাই যায়৷\nনিৰুদ্দেশ হোৱা মালয়েছিয়া এয়াৰলাইন্সৰ 9M-MRO বিমানখন, ২০১১ চনত\n৮ মাৰ্চ ২০১৪ (2014-03-08);\n৮ বছৰ পূৰ্বে\nকাৰণ জনা নাযায়, বিমানৰ কিছু অংশ উদ্ধাৰ হৈছে\nদক্ষিণ ভাৰত মহাসাগৰ (অনুমান)\nকুৱালালামপুৰ আন্তঃৰাষ্ট্ৰীয় বিমানবন্দৰ\nবেইজিং কেপিটেল আন্তঃৰাষ্ট্ৰীয় বিমানবন্দৰ\nলগে লগে এক বিশাল আন্তৰ্জাতিক অনুসন্ধান আৰু উদ্ধাৰ অভিযান আৰম্ভ কৰা যায়৷ প্ৰথমতে উৰাজাহাজখন দক্ষিণ চীন উপসাগৰ য’ৰ পৰা অন্তৰ্ধান হৈছিল তাৰ দাঁতীকাষৰীয়া অঞ্চলসমূহত অনুসন্ধান চলোৱা হয়৷ কিছুদিনৰ ভিতৰতে এই অনুসন্ধান মালাক্কা প্ৰণালী, আন্দামান সাগৰ আদিলৈও সম্প্ৰসাৰিত হয়৷ প্ৰত্যক্ষভাৱে জড়িত মালায়ছিয়া, চীনা, ভিয়েটনাম আদিৰ লগতে ভাৰত, থাইলেণ্ড, আমেৰিকা, অষ্ট্ৰেলিয়া আদি মুঠ ২৬খন দেশ এই অভিযানত জড়িত হৈ পৰে৷\nউপৰোক্ত অঞ্চলসমূহত উৰাজাহাজখনৰ কোনো ভগ্নাংশ নোপোৱাত, ৰাডাৰ আৰু কৃত্ৰিম উপগ্ৰহত পোৱা সংকেত বিশ্লেষণ কৰি এতিয়া ই ভাৰত মহাসাগৰৰ দক্ষিণত অষ্ট্ৰেলিয়াৰ পাৰ্থ-নগৰৰ পৰা পশ্চীম দিশে প্ৰায় ২০০০ কি.মি. দূৰত সাগৰৰ তলীত পৰি আছে বুলি অনুমান কৰা হৈছে৷ সেইবাবে মালায়ছিয়াৰ অনুৰোধত, অষ্ট্ৰেলীয়াৰ নেতৃত্বত ভাৰত মহাসগৰৰ দক্ষিণ অংশত এক বিশাল অভিযান চলোৱা হয়৷ কেইবাখনো উচ্চ প্ৰযুক্তিৰ বিমান, নৌ-সেনাৰ জাহাজ আদিয়ে ৪৫০০ মিটাৰতকৈয়ো দ পানী থকা, নিকততম ভূখণ্ডৰ পৰা ১০০০-২০০০ কি.মি. নিলগত এই দুৰ্গম্য অঞ্চলৰ এক বৃহত অংশত কেইবাদিনো ধৰি অনুসন্ধান চলায়৷ তাৰে এটা অংশৰ পৰা অৱশেষত এক ধ্বনি-সংকেত পোৱা যায়, ইয়াক অন্তৰ্ধান হোৱা উৰাজাহাজখনৰ black-box-ৰ পৰা অহা সংকেত বুলি ঠাৱৰ কৰা হয়৷ সেই নিৰ্দিষ্ট অংশত অত্যাধুনিক স্বয়ংচালিত শিহুজাহাজৰ সহায়ত অনুসন্ধান চলোৱা হয়৷ কিন্তু তাতো এতিয়ালৈকে একো পোৱা নগ’ল৷\nএই ঘটনাটিয়ে ইতিমধ্যে মানৱ উৰণ-প্ৰযুক্তিৰ বুৰঞ্জীত সবাতোকৈ ৰহস্যজনক আৰু অসমাধিত ঘটনা বুলি পৰিগণিত হৈছে৷\nৱিকিমিডিয়া কমন্সত মালয়েছিয়া এয়াৰলাইন্স ফ্লাইট ৩৭০ সম্পৰ্কীয় মিডিয়া ফাইল।\nPrime Minister of Malaysia Press Releases.\nMalaysian Ministry of Transport: Press Statements and Briefings from the Prime Minister, Minister of Defence and acting Minister of Transport, Director General of the Department of Civil Aviation and Director General of Immigration. Includes transcripts of questions and answers not available on other external links.\nUpdates regarding MH370 from Malaysia Airlines\nAustralian Maritime Safety Authority MH370 Search Media Kit Original Briefings and charts etc. for the MH370 search in the Australian area. Includes MP3 and MP4 videos of Media Briefings. From 1 April 2014, communication regarding the MH370 search were issued by the Joint Agency Coordination Centre (JACC). The AMSA site does however include all charts, including those after 1 April.\nJACC: Media releases, press conference transcripts.\nUS Department of Defense – MH370: news & photos regarding MH370 from the US Department of Defense (content is in the public domain)\n"https://as.wikipedia.org/w/index.php?title=মালয়েছিয়া_এয়াৰলাইন্স_ফ্লাইট_৩৭০&oldid=213943"ৰ পৰা অনা হৈছে\nশেষ সম্পাদনা কৰা হৈছে 29 January 2020 তাৰিখে 10:32 বজাত\nএই পৃষ্ঠাখন ২৯ জানুৱাৰী, ২০২০ তাৰিখে ১৬:০২ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=36590।


Estajoy in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Estajoy ar byavahar, ppali, parshwakriya, upkaar, kriya-pratikriya aaru satarkatabani\nEstajoy के प्रकार चुनें\nEstajoy5Tablet Estajoy 10 Tablet\nसदस्य इस दवा को ₹35.15 में ख़रीदे।\nEstajoy की जानकारी\nEstajoy ৰ লাভ আৰু ব্যৱহাৰসমূহ- Estajoy Benefits & Uses in Assamese- Estajoy ar laabh aaru byavaharsamuh\nEstajoy ৰ পালি আৰু সেয়া কেনেদৰে ল'ব- Estajoy Dosage & How to Take in Assamese - Estajoy ar paali aaru xeya kenedore lobo\nEstajoy ৰ পাৰ্শ্চক্ৰিয়াসমূহ- Estajoy Side Effects in Assamese- Estajoy ar parshwakriyasamuh\nEstajoy সংক্ৰান্ত সতৰ্কতাবাণীসমূহ- Estajoy Related Warnings in Assamese- Estajoy xonkranta xatarkatabanisamuh\nঅইন দৰৱৰ সৈতে Estajoyৰ গুৰুতৰ ক্ৰিয়া-প্ৰতিক্ৰিয়া- Severe Interaction of Estajoy with Other Drugs in Assamese- Oinor xoite Estajoy ar gurutor kriya-pratikriya\nEstajoy মতভেদসমূহ- Estajoy Contraindications in Assamese- Estajoy nishedhsamuh\nEstajoy ৰ বিষয়ে সততে সোধা প্ৰশ্নসমূহ- Frequently asked Questions about Estajoy in Assamese- Estajoy ar bikhoye satate xodha prashnasamuh\nখাদ্য আৰু মদৰ সৈতে Estajoy ক্ৰিয়া-প্ৰতিক্ৰিয়া- Estajoy Interactions with Food and Alcohol in Assamese- khadya aaru modor xoite Estajoy kriya-pratikriya\nEstajoy ৰ লাভ আৰু ব্যৱহাৰসমূহ - Estajoy Benefits & Uses in Assamese - Estajoy ar laabh aaru byavaharsamuh\nEstajoy তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEstajoy ৰ পালি আৰু সেয়া কেনেদৰে ল'ব - Estajoy Dosage & How to Take in Assamese - Estajoy ar paali aaru xeya kenedore lobo\nEstajoy-ৰ উপাদানসমূহ - Estajoy Active Ingredients in Assamese - Estajoy-ar upadaansamuh\nEstajoy ৰ পাৰ্শ্চক্ৰিয়াসমূহ - Estajoy Side Effects in Assamese - Estajoy ar parshwakriyasamuh\nগৱেষণাৰ ভিত্তিত, Estajoy ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEstajoy সংক্ৰান্ত সতৰ্কতাবাণীসমূহ - Estajoy Related Warnings in Assamese - Estajoy xonkranta xatarkatabanisamuh\nEstajoy-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEstajoy এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Estajoy খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nEstajoy-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEstajoy প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Estajoy কি প্ৰভাৱ দেখা গৈছে?\nEstajoyৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Estajoy কি প্ৰভাৱ দেখা গৈছে?\nকলিজা ৰ বাবে Estajoy কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Estajoy ৰ কি প্ৰভাৱ দেখা গৈছে?\nEstajoyএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Estajoyৰ গুৰুতৰ ক্ৰিয়া-প্ৰতিক্ৰিয়া - Severe Interaction of Estajoy with Other Drugs in Assamese - Oinor xoite Estajoy ar gurutor kriya-pratikriya\nEstajoy তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEstajoy মতভেদসমূহ - Estajoy Contraindications in Assamese - Estajoy nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Estajoy লোৱা অনুচিত যাতে -\nEstajoy ৰ বিষয়ে সততে সোধা প্ৰশ্নসমূহ - Frequently asked Questions about Estajoy in Assamese - Estajoy ar bikhoye satate xodha prashnasamuh\nএই Estajoy-এ অভ্য়াস বা নিচাৰ সৃষ্টি কৰে নেকি?\nনহয়, Estajoy আসক্তি সৃষ্টি কাৰক বুলি কোনো সাক্ষ্য নাই।\nনহয়, Estajoy লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Estajoy লোৱা উচিত।\nহয়, মানসিক বিসংগতিৰ চিকিত্সাৰ ক্ষেত্ৰত Estajoyৰ ব্যৱহাৰ উপকাৰী।\nখাদ্য আৰু মদৰ সৈতে Estajoy ক্ৰিয়া-প্ৰতিক্ৰিয়া - Estajoy Interactions with Food and Alcohol in Assamese - khadya aaru modor xoite Estajoy kriya-pratikriya\nখাদ্য আৰু Estajoyৰ ক্ৰিয়া-প্ৰতিক্ৰিয়া\nখাদ্যৰ সৈতে Estajoy লোৱাটোৱে একো সমস্যাৰ সৃষ্টি নকৰে।\nমদ আৰু Estajoyৰ মাজৰ প্ৰতিক্ৰিয়া\nমদ আৰু Estajoy একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nEstajoy ৰ অনুকল্প - Substitutes for Estajoy in Assamese\nEstajoy ৰ মূল্য আৰু পেকৰ চাইজ - Estajoy Price and Pack Size in Assamese - Estajoy ar mulya aaru pakor size\nEstajoy5Tablet ₹37.0 खरीदें\nEstajoy 10 Tablet ₹58.0 खरीदें\nআপুনি বা আপোনাৰ পৰিয়ালৰ কোনোবাই Estajoy লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Estajoy ব্যৱহাৰ কৰিছিল নেকি?\nআপুনি কিমান পৰিমাণে Estajoy সেৱন কৰিছিল?\nআপুনি Estajoy ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Estajoy সেৱন কৰে?


প্ৰত্যাৱৰ্তন (ঈশানজ্যোতি বৰা ) - সাহিত্য ডট অৰ্গ\nসন্ধ্যাৰ ‘প্ৰাইম টাইম’ত গুৱাহাটীৰ বাট-পথ সম্পৰ্কীয় প্ৰতিবেদনটো সম্প্ৰচাৰিত হোৱাৰ পিছৰ ঘটনা৷ লক্ষ্মীনাথ বেজবৰুৱা পথৰ গেলা নৰ্দমাটোত পেট পেলাই যোৱা এঘণ্টা ধৰি ফে’চবুকত বিচৰণ কৰি থকা মহটোৱে ষ্টেটাছ লিখিলে-‘ফাইনেলি ড্ৰিম কাম ট্ৰু! আজি টিভিত ওলালো। প্ৰাউড্ টু বি এ চিটিজেন্ অৱ্ বেজবৰুৱা পথ! ফিলিং এক্সাইটেড্!!’ পাঁচ ছেকেণ্ডত ষাঠি লাইক, ত্ৰিশ কমেন্ট৷ ৰঘুনাথ চৌধুৰী পথৰ সৰবৰহী বৰলটোৱে তিনিটামান বুঢ়া আঙুলি আঁকি প’ষ্টটো শ্বেয়াৰ কৰিলে৷\nমহৰ ষ্টেটাচ পঢ়ি মহানগৰীৰ এটা পৰিষ্কাৰ পথ, সেউজী পথৰ ওপৰেৰে উৰি গৈ থকা মাখি এজনীয়ে মহলৈ ‘কল’ কৰিলে৷ হোৱাটছ্ আপতে৷\n“ফে’চবুকত তোমাৰ ষ্টেটাছটো দেখিছোঁ৷”-মাখিয়ে কথাৰ পাতনি মেলিলে৷\n“লাইক কৰা নাই যে !”- অলপ অভিমানৰ সুৰত মহে সঁহাৰি জনালে৷\n“আমাৰ এখেতে তোমাৰ প’ষ্টবোৰ লাইক কৰাটো নিবিচাৰে৷ তেওঁ হেনো নিৰাপত্তাহীনতাত ভোগে৷” –স্বভাৱজাত স্পষ্টবাদিতাৰে মাখিয়ে সত্যক উপস্থাপন কৰিলে৷\n“কিন্তু মোৰ যিমানদূৰ মনত আছে,তোমাৰ তেখেতে এই অধমৰ লেখা এটাকে যোৱা মাহত তিনিটা গ্ৰুপত শ্বেয়াৰ কৰিছিল৷ সেই যে ‘অসমীয়া চিনেমা আৰু তামিল চিনেমাৰ এক তুলনামূলক বিশ্লেষণ’ লেখাটো৷ মনত পৰিছেনে? এই যে এচাম ৰুচিহীন দৰ্শকৰ বিষয়ে লিখি ফে’চবুক পুৰা গৰম কৰি দিছিলোঁ…মনত পৰিছে?”\n“অ, আছেতো মনত৷ কিয় নাথাকিব? কিন্তু তাৰ লগত মোৰ যোৱা সপ্তাহত ব্ৰেক্ আপ হ’ল৷”\n“অ’ এম জি! অ’ মাই গুডনেছ্! কেনেকৈ? কিয়?”\n“দুদিন আগতে বনোৱা সুলভ শৌচাগাৰ এটালৈ”\n“ৰ’বা ৰ’বা৷ এইখিনিতে ভুল এটা হ’ল৷ শৌচাগাৰ নবনায়৷ নিৰ্মাণ কৰে৷”\n“কথাই কথাই ভুল ধৰা স্বভাৱটো তোমাৰ নগ’ল আৰু! এনিৱে…তাৰ পিছত শুনা৷ মই বোলো-দুদিন আগতেহে যেতিয়া শৌচাগাৰটো বনাইছে অ’ ছ’ৰি নিৰ্মাণ কৰিছে…গতিকে তাতেই বহি দুয়ো সন্ধ্যা অলপ প্ৰেমালাপ কৰিম৷ পিছে যিহে দুৰ্গন্ধ ওলাল…কথা পতাটো দূৰৰে কথা..নাকে-মুখে সোপা দিবলগীয়া অৱস্থা৷ পাখিয়ে-চাখিয়ে মাৰি নিয়া ব’ডি স্প্ৰেটোৱেও কাম নিদিলে৷”\n“তাৰপিছত কথা বিষম৷ এওঁতো মোক ডাইৰেক্ট কৈয়েই দিলে বোলে-তুমি মোক ইমান দুৰ্গন্ধময় জেগালৈ আনি মৰাৰ প্লেন কৰিছা !”\n“তুমিতো জানাই মই মানুহজনী কিমান ইম’শ্যনেল৷ ইমান ডাঙৰ এটা অপবাদ কোন সতে সহিম? আগতে মিছা কথা কৈছিলোঁ,কিন্তু আকাশী বাইদেউৰ ‘যি ক’ম সঁচা ক’ম’ শুনি মোৰ কমপ্লিট হৃদয় পৰিৱৰ্তন হৈ গ’ল৷ বিলিভ্ মি৷” “মানে তাৰ পিছতেই তুমি ব্ৰেক্ আপ্ কৰি দিলা?”\n“তাকে নকৰি কিনো কৰিবা?”\n“হমমম৷ এতিয়া কোৱা মোক কেলৈ ফোন কৰিলা?”\n“সন্ধ্যাৰ বাতৰিটো ময়ো চাইছিলোঁ৷ তোমালোকৰ ফালে নলা-নৰ্দমাৰ অভাৱ নাই৷ পাৰিলে মোৰ কাৰণে ভাড়াঘৰ এটা যোগাৰ কৰিব পাৰিবানে? ইয়াত বৰ অশান্তি পাইছোঁ৷ এটাও নলা নাই৷ ক’তো নৰ্দমা নাই৷ বিৰাট অস্বস্তিদায়ক পৰিৱেশ৷”\n“নেতা-পালিনেতাৰ চুবুৰীত ঘৰ নাসাজিবলৈ তোমাক মই আগতেই হাক দিয়া নাছিলোনে?”\n“থ্ৰি-জিৰ স্পিডত নেট কৰাৰ লোভতহে এইখিনি পাইছিলোঁহি৷ এতিয়া লোভেই কাল হৈছে৷”\n“ফিল’শ্বপি ফালিব নালাগে ৰ’বা৷ মোৰ ঘৰৰ কাষতে দুটা কোঠালিৰ ৰূম এটা আছে৷ ভাড়াও বেছি নহয়৷ চৌবিশ ঘণ্টাই ক’লা পানী,গেলি যোৱা ফল-মূল, পচা মাছ-মাংসৰ টুকুৰা, কেচেমা-কেচেম গোন্ধাই থকা ভিন্নৰঙী শাক-পাচলি সকলো আছে৷কিন্তু নেটহে শ্ল’ অলপ। টু জি।অৱশ্যে স্পীডটো এফবি, হোৱাটচ্ আপৰ বাবে এনাফ।”\n“পৰিৱেশৰ বৰ্ণনা শুনি মোৰ যে জিভাৰ পানী পৰিলেই পায় !! নেট গুলী মাৰা।মই আজিয়েই গৈ আছোঁ৷ লাষ্ট ডাউট এটা আছে—ঘপহকৈ বাৰু কোনোবাদিনা মিউনিচিপেলিটি আহি নলা-নৰ্দমা চাফা কৰি নিদিয়েতো?” “আকাশত দুটাকৈ সূৰ্য ওলালেও সেই দিন নাহে৷ চিন্তাই নকৰিবা৷”\n“অকে বাই বাই৷ আই ৱিল চি ইউ চুন৷” “অকে বাই৷” ফোনটো থৈয়েই মনৰ উলাহতে মাখিয়ে ফে’চবুকত নতুন ষ্টেটাছ এটা লিখিলে-“ ফাইনেলি গয়িং টু বেজবৰুৱা পথ৷ ফিলিং গ্ৰেটফুল৷”\n← ম’বাইলত সাহিত্য ডট অৰ্গ\nএই সংখ্যাৰ আঁৰত – আগষ্ট, ২০১৫ →\nবৰুৱানীৰ সৌন্দৰ্য্য চৰ্চা আৰু কৃপণ বৰুৱাৰ বিলৈ – (বন্দিতা গগৈ বৰা)\nসংলাপ: নেপথ্যত ব’হাগ জ্যোতির্ময় শর্মা


অসমীয়াৰ পৰিচয় কলখাৰৰ বিষয়ে আমি কিমান জানো? - ডা০ভূপেন শইকীয়া - সাহিত্য ডট অৰ্গ\nঅতীজৰে পৰা অসমীয়া জনজীৱনত কলখাৰে বিশিষ্ট স্থান অধিকাৰ কৰি আহিছে৷ ’খাৰখোৱা’ শব্দৰ প্ৰয়োগ অসমীয়া সাহিত্যত অতি প্ৰাচীনকালৰ পৰা বাৰম্বাৰ কৰি অহা হৈছে৷ প্ৰতিজন অসমীয়াৰ আখলত কলখাৰ এক অপৰিহাৰ্য্য খাদ্য৷ কলৰ খাৰেৰে নানাবিধ জুতিলগা ব্যঞ্জন অসমীয়া গৃহিনীয়ে তৈয়াৰ কৰিব পাৰে৷ ’খাৰখোৱা’ বুলিলে নিৰ্দিষ্টকৈ অসমীয়া জাতিটোকে বুজায়৷ আজি খাৰখোৱা অসমীয়া গোটেই বিশ্বতে নানানটা কৰ্মক্ষেত্ৰত বিয়পি আছে৷ খাৰখোৱা অসমীয়াৰ এসময়ত অতিথিপৰায়ণ, পৰাক্ৰমী, সাহসী জাতি বুলি সুনাম আছিল৷ চীনা পৰিব্ৰাজক হিউৱেনচাঙে আৰু মোগল সেনাপতি ৰামসিংহৰ বিবৃতিয়ে এসময়ৰ অসমীয়াৰ শৌৰ্য্য বীৰ্য্যৰ গৰিমা বুৰঞ্জীত লিপিবদ্ধ কৰি থৈ গৈছে৷ ইয়াৰ বিপৰীতে আজি এচাম অসমীয়া কৰ্মবিমুখ, এলেহুৱা, সুবিধাবাদী, বিনা শ্ৰমে ধনী হব খোজা লোক বুলি পৰিচয় দাঙি ধৰিবলগীয়া হোৱাটো অতিকৈ দূৰ্ভাগ্যজনক৷\nকল খাৰক আলোচনাৰ বিষয় বস্তু কৰি ইতিমধ্যে সাহিত্য ডট অৰ্গত প্ৰকাশিত কেইবাটিও লিখনি মোৰ দৃষ্টিগোচৰ হৈছে৷ ১৪আগষ্ট ২০১২ৰ সংখ্যা সাহিত্যত নিতুল বৰাই ’সংস্কৃতিৰ ইটো সিটো’ প্ৰৱন্ধত এটা সময়ত অসমীয়া সমাজত প্ৰচলিত কলখাৰেৰে কাপোৰ ধোৱা প্ৰথাৰ বিষয়ে বিতংকৈ লিখিছে৷ তেওঁ জনাইছে – কলাখাৰত উতলোৱা কাপোৰ অতি চাফা হয়৷ বেমাৰৰ বীজাণু আদিও খাৰৰ পানীত মৰি যায়৷ আগৰ দিনত কলাখাৰেৰে কাপোৰ ধোৱা কাৰ্য্যই আছিল অসমৰ প্ৰথম কাপোৰ ধোৱা প্ৰথা৷ তেতিয়াৰ দিনত কলাখাৰেৰে মানুহে গা-মূৰ আদিও ধুইছিল৷ কলখাৰ প্ৰস্তুত কৰাৰ পদ্ধতি আছিল এনেকুৱা- কলগছ একোডাল, বিশেষকৈ ভীমকলৰ গা-গছ আগৰ পৰা গুৰিলৈকে টুকুৰা-টুকুৰ কৰি কাটি লৈ দুহাতমান দীঘল কৰি পাতল পাতল কৰি চিৰিয়া চিৰিকৈ ফালি ৰদত শুকুৱাব লাগে৷ অন্ততঃ সাত দিন মান ৰদত শুকুৱাই জুই জ্বলাই পুৰিব লাগে৷ ছাই হোৱাৰ পিছত জাতি লাউৰ খোলাৰ তলত এটা বিন্ধা কৰি লৈ ভিতৰত কলাখাৰ ভৰাই লৈ পানী ভৰাই দিব লাগে৷ লাউটোৰ তলৰ ফুটাটোৰে বা বিন্ধাটোৰে টোপ টোপকৈ পানী বাহিৰ হৈ পৰিব আৰু আন এটা পাত্ৰত টোপটোপকৈ পৰা খাৰৰ পানীখিনি সংগ্ৰহ কৰিব লাগে৷\nজুন ২০১৫ৰ সংখ্যা সাহিত্যত ৰাজীৱ বৰাই লিখিছে- আটাইতকৈ সৰল অথচ প্ৰায়োগিক ‘অসমীয়াৰ সংজ্ঞাটো’ হ’ব এনেকুৱা: “অসম ভূ খণ্ডত বসবাস কৰি থকা যিয়েই কলাখাৰ খায় আৰু খাই ভাল পায়, সিয়েই অসমীয়া”৷ তেওঁ আৰু লিখিছে – আমি জনাত পৃথিৱীৰ আনবোৰ অঞ্চলৰ মানুহৰ কলাখাৰ খোৱাৰ অভ্যাস নাই৷ প্ৰয়োজন উদ্ভাৱনৰ মূল৷ অসমৰ মানুহেও খুব সম্ভৱত বাধ্যত পৰিহে কলাখাৰৰ উদ্ভাৱন কৰিছিল আৰু খাবলৈ লৈছিল শৰীৰত প্ৰয়োজন হোৱা সাধাৰণ লৱণৰ পৰিপূৰক হিচাপে, কিয়নো এই ভূখণ্ডত লোণৰ আকৰ নাই তথা ওচৰত লৱণ উৎপাদন কৰিব পৰা সাগৰো নাই৷ বহুত পিছতহে অসমলৈ লৱণৰ আমদানি হৈছিল৷ মানৱৰ শৰীৰত লৱণৰ প্ৰয়োজন আছে, গতিকে সহজে উপলব্ধ নোহোৱা সাধাৰণ লৱণৰ প্ৰয়োজন পূৰাবলৈকে এই ভূখণ্ডৰ বাসিন্দাসকলে এসময়ত কলাখাৰৰ উদ্ভাৱন কৰি লৈছিল৷ কলখাৰৰ ‘ৰাসায়িনক নাম হ’ল প’টাছিয়াম-বাই-কাৰ্বনেট(KHCO3)৷ খাদ্যৰ পাচনৰ বাবে মানৱ পাকস্থলীত হাইড্ৰক্ল’ৰিক এচিড থাকে৷ পাচন প্ৰক্ৰিয়াত এই এচিড সম্পূৰ্ণৰূপে ব্যৱহৃত নহ’লে এচিডিটিৰ উদ্ভৱ হয়৷ কলাখাৰে হাইড্ৰক্ল’ৰিক এচিডৰ লগত ৰাসায়িনক বিক্ৰিয়া কৰি লৱণৰ (KCl) উৎপাদন কৰে, অৰ্থাৎ এচিডিটি নাইকিয়া কৰে৷ এই বিক্ৰিয়াত লৱণৰ লগতে কাৰ্বন ডাই অক্সাইড (CO2) আৰু পানী(H2O) উৎপন্ন হয়— উৎপাদিত কাৰ্বন ডাই অক্সাইড শৰীৰৰ পৰা ওলাই যায়, উৎপাদিত পানীক শৰীৰে ব্যৱহাৰ কৰে অথবা প্ৰস্ৰাৱৰ লগত বাহিৰ কৰি দিয়ে৷ (KHCO3 + HCl = KCl + CO2 + H2O)৷ এইদৰে উৎপাদন হোৱা লৱণ (KCl) সাধাৰণ লৱণতকৈ(NaCl) শৰীৰৰ বাবে বেছি উপকাৰী৷\n(কলখাৰৰ বিষয়ে জনাবলৈ আমাৰ লিখনিত উপৰুক্ত দুই লিখকৰ উদ্ধৃতি হুবহু তুলি দিয়া হৈছে৷ এই চেগতে দুয়োজন লিখকক ধন্যবাদ জনালোঁ৷ )\nৱিকিপিডিয়াৰ মতে কলৰ প্ৰতি ১০০ গ্ৰাম ছাইত নিম্ন লিখিত উপাদানসমূহ থাকে – পটেচিয়াম ২৫৫ মিলিগ্ৰাম, মেগনেচিয়াম ২৭মিলিগ্ৰাম, ফচফৰাচ ৩৩মিলিগ্ৰাম, চডিয়াম ৫১মিলিগ্ৰাম আৰু কেলচিয়াম ৬.৬মিলিগ্ৰাম৷\nকলৰ ছাইৰ পৰা চাবন নিৰ্মাণ কৰা হয় আৰু কলৰ ছাইৰ পৰা উৎকৃষ্ট অৰ্গেনিক বা জৈবিক সাৰ উৎপাদন কৰা হয়৷ মোৰ মনত পৰে ল’ৰালি কালত মোৰ শিক্ষয়ত্ৰী মাতৃয়ে ঘৰৰ এৰীচাদৰ, মূগাৰ কাপোৰ সদায় কলখাৰেৰে ধুইছিল৷ সপ্তাহে -পক্ষেকে আমাক কলখাৰেৰে গা-মূৰো ধুব দিছিল৷\nবহুতৰ মনত শংকা উৎপন্ন হোৱাটো স্বাভাবিক গৰ্ভৱতী মহিলাই কলখাৰ বা আন খাৰুৱা খাদ্য খোৱাটো ভালনে স্বাস্থ্যৰ বাবে অপকাৰী? চীন, জাপান, আমেৰিকাৰ দৰে উন্নত দেশত গৰ্ভাৱস্থাত খাৰুৱা পানীৰ প্ৰয়োজনীয়তাৰ ওপৰত বহু বছৰ ধৰি গবেষণা চলিল৷ অৱশেষত সকলোৱে এই সিদ্ধান্তত আহিল –\n১-খাৰে গৰ্ভৱস্থাত দেখা দিয়া মৰ্ণি চিকনেচ আতৰ কৰে৷\n২- খাৰ খোৱা মহিলাৰ প্ৰসৱ সহজে হয়৷\n৩- খাৰ খোৱা মহিলাৰ যথেষ্ট মাতৃদুগ্ধ উৎপন্ন হয়৷\n৪- নৱজাতকৰ জণ্ডিচৰ সম্ভাৱনা হ্ৰাস পায়৷\nএই প্ৰসংগতে উল্লেখ কৰিব পাৰি যে কলখাৰৰ ওপৰত নহলেও খাৰুৱা পানীৰ ওপৰত দীৰ্ঘকালীন গবেষণা বিশ্বৰ বিভিন্ন উন্নত দেশত হৈছে৷ তাৰ এটি লিংক হ’ল -http: //harmoniouskangenwater.com/prevent-morning…/\nগৰ্ভকালত মাতৃৰ শৰীৰৰ পৰা নানান লাগতিয়াল তত্ত্ব বিশেষকৈ খাৰুৱা খনিজ পদাৰ্থসমূহ গৰ্ভস্থ সন্তানলৈ সময়ে সময়ে –Umbilical cordৰ মাধ্যমেৰে প্ৰেৰিত হৈ থাকে৷ যাৰ ফলত মাকৰ তেজৰ খাৰুৱা তত্ত্ব কমি অম্লৰ দিশে গতি কৰিবলৈ ধৰে- যাৰ ফলত তেজৰ স্বাভাবিক পি এইচ ৭.৪ ৰ তললৈ আহিব ধৰে আৰু গৰ্ভৱতী মহিলাৰ বমি, ওকালি আহিব আৰম্ভ হয়-যাক Morning sickness বোলে৷ আকৌ গৰ্ভস্থ সন্তানৰ এচিডিক পেলনীয়া তত্ত্বসমূহ Umbilical cordৰ মাধ্যমেৰে প্লেচেণ্টালৈ নিৰ্গত হয়৷ সেই সময়ত গৰ্ভৱতী মহিলাৰ প্ৰয়োজন হয় খাৰ বা খাৰুৱা পানীৰ যাক কলখাৰে পূৰণ কৰিব পাৰে৷\nকলখাৰৰ ইমানবোৰ গুণাগুণ থকা সত্বেও বিগত কিছু বছৰৰ পৰা চৰ্চাৰ বিষয় হৈ আছে – ইয়াৰ অতিমাত্ৰা সেৱনে খাদ্যনলীৰ কৰ্কটৰোগ কৰিব পৰা সম্ভাৱনা৷ অসমীয়া খাদ্যাভাসত অন্তৰ্ভুক্ত তামোল পাণৰ উপৰিও কলখাৰ কৰ্কট ৰোগৰ কাৰক হবও পাৰে -এই বিষয়ে অধিক গবেষণাৰ প্ৰয়োজন আছে৷ কিন্তুু যদিহে কলখাৰৰ এণ্টি অক্সিডেণ্ট গুণ থকাটো প্ৰমাণিত হয় তেতিয়াহলে ই কৰ্কট ৰোগৰ প্ৰতিষেধকহে হব৷\nআনহাতে ’কেঞ্চাৰৰ ৰিস্ক আৰু ভাৰতীয় খাদ্য’ৰ ওপৰত হোৱা আলোচনাত কেইজনমান বিশেষজ্ঞই কলাখাৰ দৈনিক ব্যৱহাৰ কৰিলে খাদ্যনলীৰ কৰ্কট ৰোগ হোৱাৰ সম্ভাৱনা বৃদ্ধি পায় বুলি আশংকা ব্যক্ত কৰিছে৷ লিংকটো হ’ল –\nগতিকে আমাৰ মতে সপ্তাহত বা ৫দিনৰ ব্যৱধানত খাৰ খোৱাটো স্বাস্থ্যসন্মত হব৷\n← কুণ্ডলিনী : পাৰবীন চুলতানা\nভিন্নৰঙ ভিন্নছবি- অভিজিত মেধি →